Urban Farming Mashrooge Training Program Fashanee - Vaguthu\nއަރބަން ފާމިންގެ މަޝްރޫޢުގެ ޓްރޭނިންގ ޕްރޮގްރާމް ހައުސިން ޑިވެލޮޕްމަންޓު ކޯޕަރޭޝަން (އެޗްޑީސީ)ން ފަށައިފިއެވެ.\n'އަރބަން ފާމިންގ'ގެ ގޮތުގައި ހުޅުމާލޭގައި ދޫކޮށްލައިފައިވާ ބިންތަކުގައި ދަނޑުވެރިކަން ކުރުމަށް ހުޅުމާލޭގައި ދިރުއުޅޭ ފަރާތްތަތަކަށް ހުޅުވާލި ފުރުޞަތުގައި ހޮވާލެވުނު 48 ފަރާތައް ބިން ހަވާލުކުރެވި މަސައްކަތްތަކުގެ އަމަލީ މަސައްކަތް ފެށުމަށް ދެވޭ ޙާއްޞަ ޓްރޭނިންގ ސެޝަންތައް ރަސްމީކޮށް ފަށާފައި ވަަނީ އިއްޔެއެވެ.\nއޮންލައިން ވެބިނައަރއެއްގެ ގޮތުގައި ބޭއްވުނު މި ސެޝަންގައި މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަހީދު، ޖަޕާނުން ރާއްޖެއަށް ކަނޑައަޅާފައިވާ ޙާއްސަ ސަފީރު ކެއިކޯ ޔަނައި އަދި ޔޫ.އެން.ޑީ.ޕީގެ ރެސިޑެންޓް ރިޕްރެސެންޓޭޓިވް އަކިކޯ ފުޖީ ވަނީ ބައިވެރިވެވަޑައިގަންފައެވެ.\nޖަޕާންގެ ހިލޭ އެހީގައި ޔޫ.އެން.ޑީ.ޕީ އާއި އެޗްޑީސީ ގުޅިގެން ހިންގާ"ކޮމިއުނިޓީ އަރބަން ފާމިންގ" މަޝްރޫޢުއަކީ ސަސްޓެއިނަބަލް އިކޮނޮމިކް އެމްޕަވަރމަންޓް ފޯ ޑިވެލޮޕްމަންޓް އޮފް އެމް.އެސް.އެމް.އީސް" (ސީޑްސް) މަޝްރޫޢުގެ ބައެއްގެ ގޮތުގައި ކުރިއަށް ގެންދާ މަޝްރޫޢެކެވެ. އަދި މި ފެށި ޕްރޮގްރާމްގެ އެއްމެ ބޮޑު އެއް ބޭނުމަކީ، ހުޅުމާލޭގައި ދިރިއުޅޭ އަންހެނުން ބާރުވެރި ކުރުވުމުގެ އިތުރުން، މުޖްތަމަޢުގައި އުޅޭ މީހުންގެ ތެރެއިން އަޅާލުން އެންމެ ބޮޑަށް ބޭނުންވާ "ވަލްނަރަބަލް" ފަރާތްތަކާއި، ކޯވިޑް-19 ޢާލަމީވަބާގެ ސަބަބުން މާލީގޮތުން އެންމެ ބޮޑަށް އަސަރުކޮށްފައިވާ ފަރާތްތަކަށް މިމަޝްރޫޢުމެދުވެރިކޮށް، ދެމެހެއްޓެނިވި ގޮތެއްގެ މަތިން އެކަށީގެންވާ އާމްދަނީއެއް ހޯދޭނެ މަގު ފަހިކޮށްދިނުމެވެ.\nމާސްޓަރ ޕްލޭނެއްގެ ދަށުން ހުޅުމާލެ ތަރައްޤީކުރެވެމުން ދާއިރު، މީހުން ދިރިއުޅޭ ސަރަޙައްދުތައް ރަނގަޅު ފެންވަރެއްގައި ދެމެހެއްޓުމަށާއި ހުޅުމާލޭގައި ދިރިއުޅޭ ރައްޔިތުންގެ މެދުގައި އެއްބައިވަންތަކަން އާލާކުރުމަށް ނެއިބަރހުޑްތަކުގައި ގަސް ހެއްދުމަށް ފުރުޞަތުތައް ފަހިކޮށްދިނުމަށް އެޅިގެން ދިއަ މުހިއްމު ފިޔަވަޅެކެވެ. މި ސެޝަންގައި ވާހަކަފުޅު ދައްކަވަމުން އެޑްޑީސީގެ ޑެޕިއުޓީ މެނޭޖިންގ ޑިރެކްޓަރ އަހްމަދު އާތިފު ވަނީ އިއްޔެ ފެށިގެން ދިޔަ ތަމްރީނު ޕްރޮގްރާމްގެ ސަބަބަބުން މި ޕްރޮގްރާމްގައި ބައިވެރިވާ ހުރިހާ ފަރާތްތަކަކަށްވެސް ގަސް އިންދާ ބެލެހެއްޓުމުގައި ދިމާވާ ދަތިތަކާއި އިތުރު ގިނަ މަޢުލޫމާތުތަކެއް ދަސްވެ ދަނޑުވެރިކަމުގެ ރޫޙު ހުޅުމާލޭގައި ދިރިއުޅޭ ރައްޔިތުންގެ މެދުގައި އާލާ ވެގެން ދާނެކަމަށް އުއްމީދު ކުރައްވާ ކަމުގައި ވިދާޅުވެފައެވެ.\nމި ސެޝަންގައި ވާހަކަފުޅު ދައްކަވަމުން މިނިސްޓަރ ޒަހާ ވަނީ މިފުރުޞަތުގެ ބޭނުން ރަނގަޅު ގޮތުގައި ބޭނުންކުރައްވާ، ހުޅުމާލޭގައި ފެށިގެން މިދިއަ މަޝްރޫޢު އަކީ ކާމިޔާބު ނަމޫނާ މަޝްރޫޢުއަކަށް ހެދުމަށް ބައިވެރިންނަށް އިލްތިމާސްކުރައްވާފައެވެ.\nއަރބަން ފާމިންގެ ގޮތުގައި ހުޅުމާލޭއިން ދޫކުރަން ކަނޑައަޅާފައިވާ 16 ޕްލޮޓްގައި ފުރަތަމަ ތިންމަސް ދުވަހު އެއްވެސް ކުއްޔެއް ނުނަގައި އެކަށީގެންވާ އެލަވަންސްއެއް ދިނުމަށް ހަމަޖެހިފައިވާއިރު ޕްރޮގުރާމުގެ ބައިވެރިންނަށް ދަނޑުވެރިކަމާއި ގުޅޭގޮތުން ޢިތުރު މަޢުލޫމާތު ދިނުމަށް މިނިސްޓްރީ އޮފް ފިޝަރީސް، މެރިންގ ރިސާރޗް އެންޑް އެގްރިކަލްޗަރ، އިން ހިންގާ މިޓްރެއިނިންގ ގައި ބައިވެރިވުމަކީ މިހާރު ގަސް ހައްދާ ބެލެހެއްޓުމުގައި ދިމާވާ ގޮންޖެހުންތަކާއި ގުޅޭ މަޢުލޫމާތު ލިބިގެންދާނެ ތަމްރީނު ޕްރޮގުރާމެއްކަމުގައި ފާހަގަކުރަމެވެ.\nއޭޕްރީލް 7, 2021 13:05\nކިހާމޮޅުތަ މިވެރިން ކަންކަން ނިންމާލާގޮތް...\nކަނޑެއް ފަޅެއް މިކަމަށް ފޯމްލީ ގިނަމީހުންނަކަށް އެނގުނީކީވެސް ނޫން،\nއަދި އިއުލާންކުރި ސަރަހައްދުވެސް ބަދަލުވި ކަމެއްވެސް އެނގުނީކީ ނޫން...\nހަމަ އެޗްޑީސީ އިން ތަނެއް ކުއްޔައްދިނަސް ކަންކަން ކުރާއުސޫލަކީތީ...\nގުދަނެއް ފިހާރައެއް ބިމެއްވިޔަސް އެމީހުން ބޭނުން ބަޔަކަށް ވެރިންގެ ޖީބަށް ފައިސާ ވަންނަގޮތަކަށް ނޫނިއްޔާ ދީފަޔެއްނުވޭ..\nދެން ފްލެޓްތަކުގެ ގުރުލުންވެސް ދާނީ ހަމަ ތިޔަގޮތަށް...\n18،000 މުސާރަލިބޭ އެޗްޑީސީގެ މުއައްޒަފުން ފަހުގެ ކާރުގަނެލެވި އަދި އެއްޗެހި ހުޅުމާލޭގައި ރަޖިސްޓްރީވެސް ކުރެވެނީ ކޮންގޮތަކުންކަމެއް ނޭނގެ....


Nasheed Ah Dhin Hamalaa: Dharikanbalunge Thuhumath Raees Aai Shaahid Ah - Vaguthu\nނަޝީދަށް ދިން ހަމަލާ: ދަރިކަނބަލުންގެ ތުހުމަތު ރައީސް އާއި ޝާހިދަށް\nރައީސް އިބްރާހިމް މުހައްމަދު ސޯލިހާއި މިނިސްޓަރު ޝާހިދު. --- ފޮޓޯ: ޝާހިދު\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އަވަހާރަކޮށްލަން ދިން ނިރުބުވެރި ހަމަލާ އާއި ގުޅިގެން އެމަނިކުފާނުގެ ދަރިކަނބަލުން މީރާ ލައިލާ ނަޝީދު ފޮރިން މިނިސްޓަރު އަބްދުﷲ ޝާހިދަށް އަދި ރައީސް އިބްރާހިމް މުހައްމަދު ސާލިހަށް ތުހުމަތުތަކެއް ކުރައްވައިފިއެވެ.\nމީރާ ކުރެއްވި ޓްވީޓެއްގައި ވިދާޅުވެފައި ވަނީ ތުހުމަތު ކުރެވޭ މީހުންގެ ލިސްޓު ވަރަށް ދިގު ކަމަށާއި، އެ ލިސްޓުގައި ޝާހިިދު ވެސް ހިމެނިވަޑައިގަންނަވާ ކަމަށެވެ.\nމީރާގެ ލިސްޓުގައި ރައީސްވެސް އޮތްކަން ފާހަގަކޮށް އޭނާ ބުނެފައިވަނީ "މިއީ ތެދަށްވާން ބޭނުން ނޫން" ކަމަށެވެެ.\n"ދެން މިއޮތީ ހޭއަރާފައި" މީރާގެ ޓްވީޓުގައި ވަނީ ވިދާޅުވެފައެވެ.\nނަޝީދުގެ ދޮށީ ދަރިކަނބަލުން މީރާ މީގެެ ކުރިން ކުރި ޓްވީޓެއްގައި ވަނީ އެ ހާދިސާ ހިންގި އިރު ނަޝީދުގެ ބޮޑީގާޑުން ކޮބާތޯ ސުވާލު ކޮށްފައެވެ. ބޮޑީގާޑުންނަޝީދުގެ ކާރު ޗެކް ނުކުރީ ކީއްވެތޯ ވެސް އޭނާ ވަނީ ސުވާލު ކޮށްފައެވެ. "އަހަރެން %90 ގަބޫލުކުރަނީ މިއީ އެތެރެއިން ދިން ހަމަލާއެއް ކަމަށް." މީރާ ބުންޏެވެ.\nމީރާ ވަނީ މި ހަމަލާގައި ބައެއް އެހެން މިނިސްޓަރުންގެ އަތެއްވާކަމަށްވެސް ތުހުމަތު ކުރައްވާފައެވެ. އެގޮތުން ޑިފެންސް މިނިސްޓަރ މާރިޔާވެެސް އޭނާގެ ލިސްޓުގައި ހިމަނާފައި ވެއެވެ.\nމީރާ އަކީ މީގެ ކުރިން ވެސް އެކި ކަންކަމުގައި ސާބިތު ނުހިފޭ ވާހަކަތައް ވަރަށް ގިނައިން ދައްކަވާ ބޮޑެތި ތުހުމަތުތައް މީހުންގެ ބޮލުގައި އަޅުވާ މީހެކެވެ.\nމިވެސް އޭނަގެ ބައްފާހެްން ގަޔަހިނިއަރައިގެން ތެޅޭ އެޗެއް އެފަހަރު މައުމޫނައް އަނެއްފަހަރު އިޞޫ އައް އަނެއްފަހަރު ބުނާނެތޯޗެ ލައިލާޔޭވެސް ނޫނީހިސާނޭވެސް.\nމެއި 15, 2021 12:04\nމީރާ ލައިލާ " ނަޝީދު " ނަމަށް ބަލާލީމަ ނޭގޭތަ؟ " މީރާ އަކީ މީގެ ކުރިން ވެސް އެކި ކަންކަމުގައި ސާބިތު ނުހިފޭ ވާހަކަތައް ވަރަށް ގިނައިން ދައްކަވާ ބޮޑެތި ތުހުމަތުތައް މީހުންގެ ބޮލުގައި އަޅުވާ މީހެކެވެ. " މިކަމެއް؟\nމެއި 15, 2021 14:56\nއޮންގޮއިން މައްސަލަ އެއްގަ ވަރަށް ގިނަ ސަސްޕެކްޓްސް ހުންނާނެ. އެހެނޭ ކިޔާފަ ވަކި މީހަކަށް އިނގިލި ދިއްކުރުމަކީ ވަރަށް ނާތަހުޒީބު ކަމެއް. މީރާ އެބަ ޖެހޭ މެންޓަލް އެސެސްމަޓްއެއް ހަދަން. ސާބިތު ނުހިފޭ ވާހަކަ ދެއްކުމަކީ ހަމަބުއްދި ސަލާމަތުން ހުރި މީހަކު ކުރާނެ ކަމެއް ނޫން. ތިހެން ވީރުން ތިޔަ ލިސްޓުގައި އަމިއްލަ ބައްޕަވެސް ހިމެނެން ޖެހޭނެ.\nމެއި 15, 2021 12:10\nޢޭނަކޯޓަށް ހާޒިރުކުރުވާ އޭނަމީހުންގެ ބޮލުގަތުހުތު އެޅުވިގެންނުވާނެ\nމެއި 15, 2021 12:30\n" މީރާ" ތި ކަމާއި ގުޅިގެން3ފަހަރު3ގޮތައް ތި ވާހަ ކަ ދެއް ކީ ދެން އެއްވެސް ވާހަ ކައެއް ގަބޫލެއް ނު ކުރާނަން.\nމެއި 15, 2021 12:32\nބޯ ހަމަނުޖެހޭ ދަރިއެއްތީ.އަމިއްލަ ޕާޓީ ހަލާ ކުކވުން ނޫން ކަމެއް ތި ކަމަ ކުން ނުވާނެ\nމެއި 15, 2021 12:38\nމީހުންގެ ސަމާލު ކަން ހޯދަން އުޅުނަސް މިދެން ބޮޑުވަރު\nމީނަ ދައް ކާ ވާހަ ކަތަ ކުން މީނަގެއަގު ވެއްޓުން ނޫން ކަމެއް ނުވެ\nމެއި 15, 2021 12:41\nމިހަމަލާގެ އަޑި ހޯދިއްޖެނަމަ އެވުންގާތީ ރާއްޖޭގެ ތަހްގީގު އޮފީސް ތަކަށް މިދިޔަ 12 އަހަރު ތެރޭގައި ހޯދުނު އެންމެ ބޮޑު ކުރިއެރުން ކަމަށް. އޭގެ ސަބަބުން އަފްރާޝީމް މައްސަލައާއި ކަނޑެއް މެދެއް ނޭގޭ އެތަައް ބޮޑެތި މައްސަލައެއްގެ ތޮށިގަނޑުނޮޅި ގަސްގަނޑު ހާމަވާނެ ކަމަށް ބެލެވޭ. ޝާހިދު މިމައްސަލާގައި ސަައިލެންޓްކޮށް ހުރުން، ބަހެއް ނުކިއުން. ސަރުކާރުން އިންޑިއާގެ އެހީތެރިކަމެއް ތަހްގީގަށް ނުހޯދުން. އިންޑިއާގެ ވެސް އަޑުމަޑުވުން. މިސަރަހައްދުގައި އެކްސްޓްރިމިސްޓުން އުފައްދާ އެމީހުން އޮޕަރޭޓް ކުރުވާގޮތް ނަޝީދަަށް ވަރަށް ފަރިތަކަމާއި އެކު އެނގޭނެ. އިންޑިއާގެ ގޭމްތައް ހުންނާނެ ގޮތް ވެސް އެގޭނެ. ނަޝީދަށް 98 ޕަސެންޓް އެނގޭނެ މިކަންއަންނާނެ ދިމާލެއް މޫގަނޑާއި އެކު\nމެއި 15, 2021 12:57\nމިއޮތީ ބޮޑު ތުހުމަތެއްކޮއްފައި. ނިކަމެއްޗެއްނަމަ ވަގުތުން ޕޮލިހަށް ހާޒިރުކޮށް ހަންދަމާލާނެ. ކެރޭނެބާ މިމައްސަލަ ބަލަން. ކެރޭނެބާ.\nމެއި 15, 2021 13:08\nކޮސް ގޮވުމުގައި މީނާ ވަކީ އޭނާގެ ބައްޕައަށް ދުލެއްނުދޭ.\nމެއި 15, 2021 13:14\n24 ގަޑި އިރު ހަމައިގަ ހުންނާކަށް ނުޖެހޭ\nމެއި 15, 2021 13:17\nވާނުވާގައި ހުރެގެން އެންމެންގެ ބޮލުގައި ތުހުމަތު އަޅުވާތި..އަދަބެއް އަހުލާގެއް ނެތަސް ބޮޑުވަރުތީ..\nމެއި 15, 2021 13:33\nމީނަ ކޮމެ ވާހަކައެއް ދެއް ކިއަސް މީނަ ތަނަ ކައް ހާޒިރު ކޮއް ތަހުގީގެއް ހިންގޭނެ ފެންވަރެއް މިސަރު ކާރަ ކުނެއް މީ އާންމު ރައްޔިތަ ކު ދައް ކާވާހަ ކައެއްނަމަ މިހާރުގެންގޮސް އުލުބައިންދާފިސް\nމިސަރު ކާރުގައޮންނާނީ މޮޅުމީހުންނައް ބޮޑުއިންސާފު\nމެއި 15, 2021 13:53\nތިޔަބުނާ މީރާ އަކީ ގުރާދުއަށް ގެންދަންވެފާ ހުރި ބޮޑުމޮޔައެއް. މޮޔަޔަކު ދައްކާ ވާހަކަ ނޫސްވެރިން އެލިޔަނީވެސް އެމީހުންގެ ގަމާރުކަމުން.\nމެއި 15, 2021 14:11\nތިމިންޖެއަށް ރަނގަޅު އެއްގޮތެއްވެސް ނޯންނާނެ. ޝަކުވާފުނީގަ، ބުލޭމްގޭމް. އެކަކު ކުއްވެރިކޮށްފަ އަނެކަކު ކުއްވެރިކުރުމުގަ.\nމެއި 15, 2021 14:24\nމީރާއޭ މިކިޔާ ނަޝީދުގެ ދަރިޔަކީ އަދަބު އަހުލާގުގެ އެއްވެސް މިންވަރެއް ލިބިފަ ނެއް މީހެއްކަން އިންގޭ އުޅުމައްބަލާލީމަވެސް. އެވަގުތު ދުލައް އައި އެއް ބުނެ ދޫކޮއްލުމަކީ މީނަވެސް ވަރައް ފަރިތަކަމާއެކީ ކޮއްއުޅޭކަމެއް.\nމެއި 15, 2021 14:30\nޓުވިޓާގައި ހަޅޭ ފަޅޭއްޖަހައި، އައުގުރާނާ ގޮވަމުންދާއިރު، ހަމައިގައި ތިބޭ މީހުންގެ ލިސްޓްގައި ދަރިކަބަލުން ހިމެނޭތޯ ބެލުން މުހިއްމު\nމެއި 15, 2021 14:32\nފޮޓޯގަނޑު ބަލާލާފައި ހީވަނީ ދެމީހުން މަޝްވަރާކުރަމުންދަނީ އެކަމާހެން!\nސިޔާސީ މީހުންގެ އަންހެން ދަރިންގެ ތެރެއިން އެންމެ ރަނގަޅު ތަރުބިއްޔަތެއް ދެވިފައިވާކަމަށް ފެންނަ މަންޒަރުތަކުން ގަބޫލްކުރެވެނީ ރައީސް ޔާމީންގެ ދަރިކަނބަލުންނަށް.\nމީރާ ކަލޭވެސް ނެތް ބައްޕަ ގާތުގައި!\nމެއި 15, 2021 15:57\nބައްޕަ ހިމާޔަތް ކުރުމުގައި ކަލޭވެސް ނެތީމެއްނު! ދެން އެހެންބައެއްގެ ވާހަކަ ދެއްކެން އެބައޮތް ހެއްޔެވެ؟ މަޢުލޫމާތަށްޓަކައި ބުނެލަން އޮތީ، ކިތަންމެ ޖޭ ވިޔަސް، މިހާރު ރާއްޖޭގެ ވެރިކަމުގައި ހުރީ އިބްރާހީމް މުޙައްމަދު ޞާލިޙެވެ. އެއީ ކަލޭގެވެސް އަދި ކަލޭގެ ބައްޕަގެ ވެސް ރައީސް އެވެ. ހަޖަމް ޕްލީޒް!\nމެއި 15, 2021 16:06\nމީ ރާއަކީ ބުއްދި ހަމަ ނުޖެހޭ މޮޔަ މަންޖެއެއް . އެމަންޖެ ދައްކާ ވާހަކަ ގަބޫލު ކު ރުމަކީ ވެސް މޮޔަ ކަމެއްް. އެ މަންޖެ އަށް ހީވާ ކަހަލަ ތޯއްޗެ ތިމަން މަންްްޖެ އަކީ މިހާ ރު ވަ ރަށް ހަ ރުދަނާ ސިޔާސީ ސަޚްޞިއްޔަތެއް ކަމަށްް\nމެއި 15, 2021 16:20\nމިގައުމުގައި ލިބެންނުޖެހޭ، ވާންނުޖެހޭ މީހުންނަށް ދަރަޖަދެނީ ހަމަ ނޫސްވެރިންނާ އާންމުރައްޔިތުން. ދީނީ ހަރުކަށި ފިކުރުތަށްވެސް ފެތުރެނީ ފެންވަރު ނެތް މީހުން މާގަދަބަޔަކަށް ހަދައިގެން ޕްރޮމޯޓްކުރާތީ ނޫސްތަކުން. މިހާރު ރޯނުފިލާ ހުރި ކުރީގެ ރައީސެއްގެ ދަރިޔަށް "ވިދާޅުވީޔޯ". ދެންކީކޭ ބުނާނީ. މާދަން ނޫންކަންނޭނގެ މިފަދަ އިންޓަނެޓުން އަނގަ ހަލުވި ކުދިން މިތާގަ އެމީހުންގެ ޕްރޮޕެގެންޑާ ފަތުރަންފަށާނީ. ވިސްނަބަލަ!\nމެއި 15, 2021 17:01\nނަޝީދުގެ ފިތުނައިގެ ސަބަބުން ޤައުމުގައި ތިބި ކަންކަމަށް ޤާބިލް ހަރުދަނާ މީހުންގެ އަބުރުވެސް މިދަނީ ކަތިލެވެމުން\nމެއި 15, 2021 17:58\nހިނދުކޮޅު ހުންނަ މީހެެއްތަ މީ؟ ދެފަހަރު އެކައްޗެއް ނުކިޔާ\nމެއި 15, 2021 18:14\nއެ ޓްވީޓް ގަ އޮތީ ހަނޑުލުގެ ވާހަކަ\nމެއި 15, 2021 19:02\nރާވައިގެން ނަޝީދުގެވެސް ބައިވެރިވުމާއިއެކު\nމެއި 15, 2021 20:11\nއެއީ ހަމަސީދާ މީރާގެ ރޭވުމެއް އަގަލުކުޑަވެސް ތީބޮޑުވަރު ވ\nބައްޕާފުޅުގޮަތަށް ގިނަ ފަހަރު މޮޔަގޮވާ މަންޖެއެއް ތިއީ!\nމެއި 15, 2021 23:20\nއަދިކިރިޔާ މިއިނގެނީ (މީރާ) ޖީއެސްޓީ ނަގާވުޒާރާޔައް މީރާ މިކިޔާގޮތް ދަރީގެނަންދަމަހައްޓާން ވިސްނާލީމަ މިއިނގެނީ މިޓެކުހަކީ އަސްލު ޔަހޫދީން ނަގަމުން އަންނަ އެއްޗެއްކަން އިސްލަމީ ތާރީ ޙުންއެނބައެނގޭ ކީއްތޯ ކުރާނީ


Huvadhu Atoll Uthuruburi Atoll Council – 2014 – July\nއަތޮޅުކައުންސިލްގެ 22 ވަނަ ޢާންމު ބައްދަލުވުން ކެންސަލް ކޮށްފި\nމި މަހުގެ 22 ވީ އަންގާރަ ދުވަހު ބޭއްވުމަށް އެޖެންޑާ ކުރެވުނު، އަތޮޅުކައުންސިލްގެ 22 ވަނަ ޢާންމު ބައްދަލުވުން، ކޯރަމް ހަމަނުވުމުގެ ސަބަބުން ކެންސަލް ކޮށްފި އެވެ. އަތޮޅުކައުންސިލްގެ އެ ބައްދަލުވުމަށް ވަޑައިގަތީ ކައުންސިލްގެ ނާއިބްރައީސް މުޙައްމަދު ޚަލީލާއި ކައުންސިލަރ އިބްރާހީމް ޞާބިރާއި ކައުންސިލަރ ސަޢުދު ﷲ ރަޝީދެވެ. ކައުންސިލްގެ ރައީސް ޙުސައިން އާދަމް ޢާއިލީ ޒިންމާގެ ޗުއްޓީއެއްގައި ހުންނެވިއިރު، ކައުންސިލަރ އަޙްމަދު ސަޢީދާއި ކައުންސިލަރ މުޙައްމަދު ސަވާދާ ދެ ކައުންސިލަރުން ތިއްބެވީ ޗުއްޓީގަ އެވެ.\nއަތޮޅުކައުންސިލްގެ އިދާރާގެ ބައެއް މަޤާމްތަކަށް މުވައްޒަފުން ހޯދުމަށް އިޢުލާން ކޮށްފި\nހުވަދުއަތޮޅު އުތުރުބުރީ އަތޮޅުކައުންސިލްގެ އިދާރާއިން ހުސްވެފައިވާ ބައެއް މަޤާމްތަކަށް މީހުން ހޯދުމަށް އިޢުލާން ކޮށްފި އެވެ. އިޢުލާން ކޮށްފައިވާ މަޤާމްތަކަކީ، އަތޮޅުދޯނީގެ2ފަޅުވެރިންގެ މަޤާމާއި، އަތޮޅު ލޯންޗްގެ ފަޅުވެރިއަކާއި އަތޮޅުލޯންޗްގެ ކެޕްޓަނެއްގެ މަޤާމެވެ. މި މަޤާމްތަކަށް މީހުން ހޯދުމަށް އިޢުލާން ކޮށްފައިވަނީ މި ހިނގާ ޖުލައި މަހުގެ 16 ވަނަ ދުވަހު އެވެ. މި އިޢުލާނުގައިވާ މަޤާމްތަކަށް ކުރިމަތިލުމުގެ މުއްދަތު ހަމަވާ ތާރީޚަކީ7އޮގަސްޓް 2014 އެވެ.\nގއ. އަތޮޅުކައުންސިލްގެ 21 ވަނަ އާންމު ބައްދަލުުވުން ބާއްވައިފި\nހުވަދުއަތޮޅު އުތުރުބުރީ އަތޮޅުކައުންސިލްގެ 21 ވަނަ އާންމު ބައްދަލުވުން، 15 ޖުލައި 2014 ވީ އަންގާރަ ދުވަހު 11:00 ގައި އަތޮޅުކައުންސިލްގެ އިދާރާގައި ބާއްވައިފި އެވެ. މި ބައްދަލުވުމުގައި ބައިވެރިވެވަޑައިގަތީ، ކައުންސިލްގެ ރައީސް ޙުސައިން އާދަމާއި ނާއިބްރައީސް މުޙައްމަދު ޚަލީލުގެ އިތުރުން، ވިލިނގިލި ދާއިރާގެ ކައުންސިލަރ ސަޢުދު ﷲ ރަޝީދާއި، ދާންދޫ ދާއިރާގެ ކައުންސިލަރ އިބްރާހީމް ޞާބިރެވެ. ގެމަނަފުށީ ދާއިރާގެ ދެ ކައުންސިލަރުން ކަމުގައިވާ އަޙްމަދު ސަޢީދާއި މުޙައްމަދު ސަވާދު ސަލާމުގައި ތިއްބެވުމުގެ ސަބަބުން މި ބައްދަލުވުމުގައި [...]\nއަތޮޅު ކައުންސިލްގެ 09 ވަނަ ބައްދަލުވުމުން ނިންމި ކަންތައްތައް\nއަތޮޅުކައުންސިލްގެ 09 ވަނަ ބައްދަލުވުން 22 އެޕްރީލް 2014 ވަނަ ދުވަހު އަތޮޅުކައުންސިލްގެ އިދާރާގައި ބޭއްވިފައިވެ އެވެ. މި ބައްދަލުވުމުން ނިންމި ކަންތައްތަކަކީ: 1-ގެމަނަފުށީ ކައުންސިލް އިދާރާއިން އިންތިޒާމްކޮށްގެން ބޭއްވުމަށް ހަމަޖެހިފައިވާ ފުޓްސަލް މުބާރާތަށް އެހީތެރިކަމެއް ފޯރުކޮށްދެއްވުމަށް އެދި ފޮނުއްވާފައިވާ ސިޓިއާއިބެހޭގޮތުން މަޝްވަރާ ކުރުމަށ މިކަން ނިންމެވީ: ގެމަނަފުށީ ކައުންސިލް އިދާރާއިން އިންތިޒާމު ކޮށްގެން ބާއްވާ ފުޓްސަލް މުބާރާތަށް އެހީ އެއްގެ ގޮތުން -/2500 ރުފިޔާ ދިނުމަށާއި، ކައުންސިލްގެ 4ވަނަ ބައްދަލުވުމަށް ހުށަހަޅައިގެން މަޝްވަރާ ކުރެވުނު ގއ. [...]\nއަތޮޅު ކައުންސިލްގެ 08 ވަނަ ބައްދަލުވުމުން ނިންމި ކަންތައްތައް\nއަތޮޅުކައުންސިލްގެ 8 ވަނަ ބައްދަލުވުން 15އެޕްރީލް 2014 ވަނަ ދުވަހު އަތޮޅުކައުންސިލްގެ އިދާރާގައި ބޭއްވިފައިވެއެވެ. މި ބައްދަލުމުން ނިންމި ކަންތައްތަކަކީ:- 1-ކޮންފިސްކޭޓް ކުރާ ދިރޭތަކެއްޗާއިބެހޭ ގަވާއިދަށް އިތުރުކުރުމަށް މިއިދާރާއިން ފެންނަ އިސްލާހާއި މެދު ގޮތެއް ނިންމުން. މިކަން ނިންމެވީ: ކޮންފިސްކޭޓް ކުރާ ދިރޭތަކެއްޗާއިބެހޭ ގަވާއިދަށް އިތުރުކުރުމަށް ތިރީގައި މިދަންނަވާ އިސްލާހުތައް ގެނައުމަށްފަހު އެންވަޔަރަންޓްމަންޓް މިނިސްޓްރީއަށް ފޮނުވުމަށް ކައުންސިލްގެ އިއްތިފާގުން ނިންމެވި. – ނުރައްކާތެރި ޖަނަވާރުކަމަށްބެލެވޭ ވިހަ، ހަމަލާދޭ ބަލިފެތުރޭ، ދަތްއަޅާ، ވިހަލާ ކަށީޖަހާ އަދި އާދަޔާ ޚިލާފަށް [...]\nއަތޮޅު ކައުންސިލްގެ 07 ވަނަ ބައްދަލުވުމުން ނިންމި ކަންތައްތައް\nއަތޮޅުކައުންސިލްގެ އިދާރާގެ 07 ވަނަ ބައްދަލުވުން 08 އެޕްރީލް 2014 ގައި އަތޮޅުކައުންސިލްގެ އިދާރާގެ ޖަލްސާކުރާ މާލަމުގައި ބޭއްވިފައިވެ އެވެ. 1-ސަރުކާރުގެ އެކިއެކި މިނިސްޓްރީތަކާ ބައްދަލުކުރުމަށްޓަކާ އަތޮޅު ކައުންސިލަރުން މާލެއަށް ކުރުމަށް ހަމަޖެހިފައިވާ ދަތުރާބެހޭ ގޮތުން މަޝްވަރާ ކުރުމަށް. މިކަން ނިންމެވީ: ސަރުކާރުގެ އެކިއެކި މިނިސްޓްރީތަކާއި، ރައީސުލްޖުމުހޫރިއްޔާއާ ބައްދަލުކުރުމަށް މާލެއަށް ކުރުމަށް ހަމަޖެހިފައިވާ ދަތުރަށް ތައްޔާރުވުމަށްޓަކައި ކައުންސިލަރުން އަތޮޅުގެ ރަށްތަކަށް ކުރި ދަތުރުގައި ކައުންސިލްތަކުން ހުށަހަޅުއްވާފައިވާ ކަންތައްތައް ކޮމިޓީތަކުން ފާހަގަކޮށް ރިޕޯޓެއްގެ ސިފައިގައި އެކުލަވާލުމަށް ނިންމުނެވެ. އަދި [...]\nވިލިނގިލީ ކައުންސިލުން ބަލަހައްޓަވަމުން ގެންދަވާ، ކުރީގެ އަތޮޅުގޭގެ އިމާރާތާބެހޭ ގޮތުން މަޝްވަރާ ކޮށްފި\nވިލިނގިލީ ކައުންސިލްގެ ފަރާތުން ބަލަހައްޓަވަމުން ގެންދަވާ، ކުރީގެ އަތޮޅުގެ ހިންގި އިމާރާތާބެހޭ ގޮތުން އަތޮޅު ކައުންސިލްގެ ރައީސާއި ވިލިނގިލީ ކައުންސިލްގެ ބައެއް ކައުންސިލަރުން މަޝްވަރާ ކުރައްވައިފި އެވެ. މި މަޝްވަރާތައް އޮތީ،6ޖުލައި 2014 ވީ އާދީއްތަ ދުވަހު، އަތޮޅުކައުންސިލްގެ އިދާރާގަ އެވެ. މި ބައްދަލުވުމުގައި މަޝްވަރާ ކުރެވުނީ، ކުރީގައި އަތޮޅުގެ ހިންގި އިމާރާތުގައި ދެމުން ގެންދާ މަތީ ތަޢުލީމްގެ ފުރުޞަތު އިތުރު ކުރުމުގެ ގޮތުން ބައެއް ފަރާތްތަކުން ހުށަހަޅާފައިވާ ހުށަހެޅުންތަކާމެދު ދެ ކައުންސިލްގެ ދެމެދުގައި [...]\nގއ. އަތޮޅުކައުންސިލްގައި ގިނަ ދުވަހު ޚިދްމަތްކުރި މުވައްޒަފުންނަށް ހަނދާނީ ފިލައާއި ލިޔުން ދީފި\nގއ. އަތޮޅުއޮފީހާއި އަދި ގއ. އަތޮޅުކައުންސިލްގެ އިދާރާގައި ގިނަ ދުވަހު މަސައްކަތްކުރި މުވައްޒަފުންގެ ޚިދްމަތުގެ އަގު ވަޒަން ކުރުމުގެ ގޮތުން އެ މުވައްޒަފުންނަށް ހަނދާނީ ލިޔުން ދީފި އެވެ. މި ކަން އޮތީ، 1435 ވަނަ އަހަރުގެ ރަމަޟާން މަހަށް މަރްޙަބާ ކިޔުމުގެ ގޮތުން 25 ޖޫން 2014 ވީ ބުދަ ދުވަހުގެ ރޭ ގއ. އަތޮޅުގޭގައި ބޭއްވުނު މާހެފުމުގެ ހަފްލާގެ ތެރޭގަ އެވެ. މުވައްޒަފުންނާއި ހަނދާނީ ލިޔުން ހަވާލުކޮށް ދެއްވީ އެ ހަފުލާގައި ބައިވެރިވެވަޑައިގަތް ކައުންސިލަރުންނެވެ. [...]\nއަތޮޅު ކައުންސިލްގެ 06 ވަނަ ބައްދަލުވުމުން ނިންމި ކަންތައްތައް\nއަތޮޅުކައުންސިލްގެ 06 ވަނަ ބައްދަލުވުން 01 އެޕްރީލް 2014 ވަނަ ދުވަހު އަތޮޅުކައުންސިލްގެ އިދާރާގެ ޖަލްސާކުރާ މާލަމުގައި ބޭއްވިފައިވެއެވެ. މި ބައްދަލުވުމުން ނިމުނުކަންތައްތަކަކީ:- 1-ފާސްޓް ކޮންސްޓްރަކްޝަނުން އަތޮޅުގޭގައި ކުރަމުންދާ މަސައްކަތާ ބެހޭގޮތުން މަޝްވަރާ ކުރުން މިކަން ނިންމެވީ: އަތޮޅު ކައުންސިލްގެ 115 ވަނަ ބައްދަލުވުމުން ފާސްކޮށްފައިވާ ގޮތަށް ފާސްޓް ކޮންސްޓްރަކްޝަނަށް އަތޮޅުގޭގެ މަސައްކަތް ނިންމުމަށްޓަކާ އިތުރަށް ދީފައިވާ މުއްދަތަށް މަސައްކަތް ނިމިފައިނުވާތީ، މަސައްކަތުގެ އެގްރިމެންޓް ބާޠިލްކޮށް، އެގްރިމެންޓްގައި ކުރުމަށް ހަވާލުކޮށްފައިވާ މަސައްކަތުގެ ތެރެއިން މިހާތަނަށް ކޮށް [...]\nއަތޮޅު ކައުންސިލްގެ 05 ވަނަ ބައްދަލުވުމުން ނިންމި ކަންތައްތައް\nއަތޮޅުކައުންސިލްގެ އިދާރާގެ 05 ވަނަ ބައްދަލުވުން 27 މާރޗް 2014 ވަނަ ދުވަހު އަތޮޅުކައުންސިލްގެ އިދާރާގައި ބޭއްވިފައިވެ އެވެ. މި ބައްދަލުވުމުން ނިމުނު ކައްނތައްތަކަކީ؛- 1-އަތޮޅު ޤުރުޢާން މުބާރާތް ބާއްވާނެ ތަނެއް ކަނޑައެޅުން މިކަން ނިންމެވީ: މީގެ ކުރިން އަތޮޅުގެ ރަށްރަށުގައި އަތޮޅު ޤުރުއާން މުބާރާތް ބާއްވަމުން ގެންދެވި އުޞޫލުން އަތޮޅުކައުންސިލްގެ އެހީއަކާނުލައި ބާއްވަން ގެމަނަފުށީ ކައުންސިލުން ބޭނުންފުޅުވާނަމަ ގެމަނަފުށީ ގައި އެމުބާރާތް ބޭއްވުމަށް. އަދި އެގޮތަށް ބާއްވަން ގެމަނަފުށީ ކައުންސިލުން އެއްބަސްނުވާނަމަ އަލުން އަތޮޅުގައި އިޢުލާންކޮށް [...]


ދޮންކޭލުގެ ބައެއް ސިއްރުތަކާއި ޙަޤީޤަތް (3ފަހުބައި )\n3 years ago |4comments| September 8, 2014 |\nމީގެ އިތުރުން ދޮންކޭލުގެ ތޮށީގެ އެތެރެބައި ބޭނުން ކޮށްގެން ދަތް އުނގުޅުމުން ދަތްޕިލާ ވަރަށް ބޮޑަށް ހުދުވެއެބެ.\nމީގެ އިތުރުން ފަނިފަކްސަ އާއި ތަފާތު ސޫފާސޫފިން ގަސްގަހަށް ޖެހޭ ބަލިތަކުން ވެސް ގަސްބުޑުގައި ދޮންކެހޮ ތޮށި ވަޅުލުމުން ސަލާމަތްވެއެވެ. އަދި ގަސް ވަރަށް ގަދަޔަށް ހެދިގަނެއެވެ. ވަކިން ޚާއްޞަ ކޮށް ފިނިފެންމާ ގަސްގަހަށް ޖެހޭ ބަލިތަކާއި ގުރުޑުވުމަށް ދޮންކެޔޮ ތޮއްޓަކީ ހަމަ މަރެއްފަދަ ފައްކާ އެއްޗެކެވެ.\nމޫނުމަތީގައި ބިހި ނެގުމަކީ ފުރާވަރުގެ އަންހެން ކުދިންނަށާއި ފިރިހެން ކުދިންނަށް ވެސް ލިބޭ ހިތްދަތި ކަމެކެވެ. އެހެން ނަމަވެސް ދޮންކޭލުގެ ތޮށިން މިފަދަ ކުދިންނަށް ވެސް އުފާވެރިކަން ގެނެސްދެއެވެ. އެހެނީ ދޮންކޭލުގެ ތޮށި ބިހިތަކުގައި އުނގުޅުމުން މޫނުމަތީގައި ނަގާ ބިހިތައް ރަނގަޅުވެއެވެ.\nރޯދަ އަށްހުންނަ މީހުންނަށް މޭ އެންދުމަކީ ވަރަށް ޢާއްމު ކަމެކެވެ. ދޮންކޭލަކީ މޭއެންދުމަށްވެސް ވަރަށް މޮޅު ފަރުވާއެކެވެ. މީގެ އިތުރުން މިއީ ލޭމައްޗަށް ދާމީހުންނަށް ވެސް ވަރަށް ރަނގަޅު އެއްޗެއް ކަމަށް ދިރާސާ ތަކުން ވަނީ ދައްކާފައެވެ. މީގެ އިތުރުން ދޮންކެޔޮ ޗަސްކޮށްފައި ފައިފެޅޭ މީހުންގެ ފައިގައި އުނގުޅުމުން ފައިފެޅުން ވެސް ރަނގަޅު ވެއެވެ.\nމިނޫނަސް ދޮންކޭލުން ލިބޭ ކިތަންމެ ގެއްލުމަކާއި ފައިދާއެއް ވެއެވެ. ޙަޤީޤަތަކީ އިންސާނުންނާއި ޖަނަވާރުންނާއި ދިރޭ ތަކެތީގެ ނަސްލަށް ދޮންކޭލުގެ ސަބަބުން ލިބޭ ގެއްލުމަށްވުރެ ބޮޑަށް އޭގެ ފައިދާ ހިމެނެއެވެ.\nliyun theriya ge masaikah kuriyah gendhavaa… there will be step by step improvement\nދޮންކެޔޮ ކޭމަ ނުވާ އެއްކަމެއްވެސް ނެތް ދޯ ލިޔުންތެރިޔާ؟ :p\nބޮލުގަ ހޭކީމާ ކިހިނެތްބާވަނީ؟؟؟؟؟\nNaaruthakashaa thyroid ah faruvaalibeyne meyvaaeh vidhalhuve dhevvaballava sukriyyaa


Sara aaeky photo thakah aran Sushant beynun nuvi sababu – Iru\nބޮލީވުޑް އެކްޓަރު ސުޝާންތު ސިންގް ރާޖްޕުތުގެ މަރަށް އެއް އަހަރު ފުރިފައިވާއިރު، ގިނަ ބަޔަކު ދަނީ އޭނާގެ ހަނދާން އާކުރަމުންނެވެ. އެގޮތުން މިފަހަރު، ޕަޕަރާޒީއަކު މިވަނީ ސުޝާންތުގެ ސިއްރެއް ހާމަކޮށްފައެވެ.\nމަޝްހޫރު މީހުންގެ ފޮޓޯނަގާ ‘ވައިރަލް ބަޔާނީ’ ނޫހަކަށް ކިޔައިދިން ގޮތުގައި، އެހެން މަޝްހޫރު ތަރިންނާ ޚިލާފަށް ސުޝާންތަކީ އާންމު ތަންތާނގައި ފޮޓޯނަގަން ބޭނުންވި ތަރިއެއް ނޫން ކަމަށެވެ. އެގޮތުން މަގުމަތިން އޭނާ ފެނިގެން ޕަޕަރާޒީން ފޮޓޯނަގަންޏާ ހިތްހަމަނުޖެހިފައި ހުންނަކަން ފާހަގަކުރިއެވެ. އެހެންނަމަވެސް އެއްފަހަރަކު ސުޝާންތުގެ ރޫމްމޭޓް ސިދާތު ގުޕްތާގެ އުފަންދުވަސް ފާހަގަކުރަން ބޭއްވި ޕާޓީއަކަށް ފޮޓޯ ނަގަން އައުމަށް ވައިރަލް ބަޔާނީއަށް ސުޝާންތު ދައުވަތުދިން ކަމަށާއި، އެދުވަހު ޕަޕަރާޒީއަކަށް އެތާ ތެރޭގައި ހުރީ އޭނާ އެކަނި ކަމަށް ބުންޏެވެ.\nއެއީ ސުޝާންތާއެކީ ކުޅުނު “ކޭދަރުނާތު” ފިލްމާއެކު ސާރާ އަލީ ޚާން ބޮލީވުޑަށް ތަޢާރަފްވެގެން އުޅުނު ދުވަސްވަރު ކަމަށް ބަޔާނީ ބުންޏެވެ. އަދި އޭރު ސުޝާންތާއި ސާރާ އުޅެނީ ރައްޓެހިވެގެން ކަމަށް އަޑުތައް އޮތީ ފެތުރިފައެވެ. ބަޔާނީ ބުނީ އެ ޕާޓީގައި ސާރާވެސް ހުރި ކަމަށާއި، އެކަމަކު ސާރާއާއި ސުޝާންތު އެކީގައި ތިއްބައި ފޮޓޯނަގަން އުޅުމުން ސުޝާންތު ރުޅިއައި ކަމަށް ބުންޏެވެ. އޭނާ ހުރީ އެދުވަހު ކޮންމެވެސް ކަމަކާ ހިތްހަމަނުޖެހިފައި ކަމަށާއި، ސާރާއާ ކޮންމެވެސް ޒުވާބެއްވެސް ކުރިތަން ފެނުނު ކަމަށް ބަޔާނީ ބުންޏެވެ.\n“އެދެމީހުންގެ ފޮޓޯއެއް ނަގަން އުޅުނީމަ އަހަންނާ ދިމާއަށް ބުނީ މިތަނުން ދާށޭ”، ވައިރަލް ބަޔާނީ ކިޔައިދިނެވެ. އޭނާ ބުނީ، މީޑިއާތަކުން ސާރާއާއި ސުޝާންތު އަޅުވާ ކިޔައިގެން ވާހަކަދައްކާތީ ސުޝާންތު އެކަމަށް ހިތްވަރުދޭން ބޭނުންނުވީ ކަމަށް ބެލެވޭ ކަމަށެވެ.\nކޮންމެއަކަސް، ސުޝާންތާ ރައްޓެހިވި ކަމަކަށް ސާރާ އެއްބަހެއް ނުވެއެވެ. އޭނާ މިއަދާ ހަމައަށްވެސް ބުނަމުން އަންނަނީ އެދެމެދުގައި އޮތީ ގާތް އެކުވެރިކަން ކަމަށެވެ. ސުޝާންތުގެ މަރަށް އެއްއަހަރު ފުރުމުން ސާރާ ވަނީ އޭނާގެ ހަނދާނުގައި ހާއްސަ ޕޯސްޓެއް އިންސްޓަގްރާމަށް ދޫކޮށްލައިފައެވެ.\nރައީސް ޔާމީންގެ ޝަރީއަތުގެ އަޑުއެހުމެއް މާދަމާ ހެނދުނު


Addu City Feydhoo avashu football dhan'duge fence jahai gate lumuge masakkaiy\nއައްޑޫސިޓީގެ ފޭދޫ އަވަށު ފުޓްބޯޅަދަނޑުގައި ފެންސް ޖަހައި ގޭޓްލުމުގެ މަސައްކަތް\nއައްޑޫސިޓީގެ ފޭދޫ އަވަށު ފުޓްބޯޅަދަނޑުގައި ފެންސްނުޖެހިވާބައިގައި ފެންސްޖަހައި ގޭޓްލުމުގެ މަސައްކަތް ކޮށްދޭނެ ފަރާތެއް ހޯދަންބޭނުންވެގެން ކުރެވުނު ނަންބަރު: (IUL)426-AB/426/2016/154 އިޢުލާނަށް ހުށަހެޅުނު އަގުތަކަކީ އެކަށީގެންވާ ވަރަށްވުރެން ބޮޑުއަގުތައް ކަމަށްވާތީ މިއިޢުލާން ބާތިލްކޮށް އަލުން މިފުރުސަތު ހުޅުވާލަމެވެ.\nވީމާ މިއިދާރާއިން ދޭ މަޢުލޫމާތާއި ކުރެހުމާއި އެއްގޮތަށް މި މަސައްކަތް ކުރުމަށް ޝައުގުވެރިވާ ފަރާތްތަކުން 13 އޮކްޓޯބަރު 2016 ވާ ބުރާސްފަތި ދުވަހުގެ ހެނދުނު 11:00 އަށް މި އިދާރާއަށް ވަޑައިގެން މަޢުލޫމާތު ސާފުކުރެއްވުމަށް ފަހު 18 އޮކްޓޯބަރު 2016 ވާ އަންގާރަ ދުވަހުގެ ހެނދުނު 11.00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފުނުކުރާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުސަތު ނުދެވޭނެ އެވެ.\n05 މުޙައްރަމް 1438\n06 އޮކްޓޯބަރު 2016\nސުންގަޑި: 2016-10-13 00:00:00


"Vaanuvaa" Muraajaa Kurun Ves Vaanuvaa Ah ! - Vaguthu\nކޮންމެ ޤައުމެއްގައިވެސް އެ ޤައުމެއްގެ ރައްޔިތުން ޢަމަލުކުރާ އުޞޫލީ ޤާއިދާތަކެއް އެކުލެވި، އެ ޤައުމެއްގެ ރައްޔިތުން މައިގަނޑު ގޮތެއްގައި ޤަބޫލުކުރާ، "ފަންޑަމެންޓަލް ވެލިއުސް"ތަކެއް ރަމްޒުކޮށްދޭ އަސާސީ ޤާނޫނެއްވާނަމަ، އެއަށް އަޅުގަނޑުމެން ޤާނޫނު އަސާސީ ނުވަތަ "ކޮންސްޓިޓިއުޝަން"އޭ ކިޔާ އުޅެމުއެވެ. އެ ޤާނޫނަކީ ދަޢުލަތުގެ އިންތަކާއި މިންތައް ކަނޑައަޅައި ، ރައްޔިތުންގެ ހައްޤުތަކާއި ވާޖިބު ބަޔާންކުރާ، ޤާނޫނުގެ ޙުކޫމަތާއި، ޤައުމުގެ އިސްތިޤުލާލު ޤާއިމުކުރާ ޤާނޫނަކަށްވެއްޖެނަމަ، އެއަށް ޚާއްޞަ މަޤާމެއްދީ، ޤައުމުގެ ބާކީ ހުރިހާ ޤާނޫނަކަށްވުރެ އިސްކޮށް، އެއަށް އަޅުގަނޑުމެން ޤާނޫނު އަސާސީ އޭ ކިޔަމުއެވެ.\n1932 ވަނަ އަހަރުގެ ޤާނޫނު އަސާސީގައި، ދިވެހި ދަޢުލަތަކީ ވިރާސީ އަދި އިންތިޚާބީ ރަސްކަމެއްގެ ގޮތުގައި ބަޔާންކޮށް ކަނޑައަޅާފައިވެއެވެ. 1953ވަނަ އަހަރު، މުޙައްމަދު އަމީންދީދީގެ ޒަޢާމަތުގައި ފާސްކުރެވުނު ޤާނޫނު އަސާސީގައި، ދިވެހިރާއްޖެއަކީ ޖުމްހޫރިއްޔާއެއް ކަމުގައި ލިޔެވިގެންދިޔައެވެ. 2008ވަނަ އަހަރު ފާސްކުރެވުނު ޤާނޫނު އަސާސީން، ދިވެހިރާއްޖޭގައި ހިނގާނީ، ޒަމާނީ، ދީމިޤްރާތީ އަދި ޖުމްހޫރީ ވެރިކަމެއްގެ ގޮތުގައި ފުރަތަމަ ފަހަރަށް ކަނޑައެޅިގެންދިޔައެވެ.\nރައީސް މުޙައްމަދު އަމީންގެ ވެރިކަމުގައި ވެސް ސިޔާސީ ޕާޓީތައް ވުޖޫދުގައި ވިއެވެ. އެގޮތުން މުޙައްމަދު އަމީނަކީ، ދިވެހި ރައްޔިތުންގެ "މުތަޤައްދިމު ޕާޓީ"ގެ ވެރިކަން ކުރި ރައީސެއް ކަމުގައިވެއެވެ. އަމީންދީދީގެ ވެރިކަން ވެއްޓުމާއި ވިދިގެން ސިޔާސީ ޕާޓީތައް އުވިގެންދިޔައެވެ. ނަމަވެސް 21ވަނަ ޤަރުނުގެ ތެރޭގައި ދިވެހި މުޖުތަމަޢަށް ސިޔާސީ ޕާޓީތައް އަނެއްކާވެސް ތަޢާރަފްވެ، ސިޔާސީ ޕާޓީތަކުގެ ވާހަކަ ފާޅުގައި ދައްކަން ފެށިއެވެ. 2008ވަނަ އަހަރުގެ ޤާނޫނު އަސާސީއާ ހަމައަށް އަޅުގަނޑުމެން ވާސިލްވާންޖެހުނު އިޖްތިމާޢީ އަސާސްތައް އަޅުގަނޑުމެން ދެނެގަންނައިރު، 2000ވަނަ އަހަރުން ފެށިގެން، އެ މަސައްކަތް އައީ ފާޅުކަން ބޮޑު ގޮތެއްގައި ކުރަމުންނެވެ.\n2000 ވަނަ އަހަރުން ފެށިގެން އެކި ގޮތްގޮތަށް އެކި ފަރާތްތަކުން، ދިވެހި ރާއްޖޭގައި ރޭވިގެން ހިންގާ ވާދަވެރި ސިޔާސީ ހަރަކާތްތައް ހިންގުމަށާއި، ސިޔާސީ ޕާޓީތައް ރަޖިސްޓްރީ ކުރުމަށް އެދި އެތައް ގޮތަކަށް މަސައްކަތް ކުރިއެވެ. ނަމަވެސް އޭރުގެ ސަރުކާރުން މިކަމަށް ފުރުޞަތުތަކެއް ފަހިކޮށެއް ނުދިނެވެ. ކަންމިހެން ހިނގަމުންގޮސް، 2003ވަނަ އަހަރު މާފުށީ ޖަލުގައި، ޖަލު ބަލަހައްޓަން އޭރުތިބި އޮފިސަރުންގެ ބަޔަކު 18 އަހަރުގެ ޒުވާނަކަށް އަނިޔާކޮށް، މަރާލިކަމުގެ ޚަބަރުތައް ތިލަވިއެވެ. އެ ޚަބަރާއިއެކު މާފުށީ ޖަލުގައި މުޒާހަރާކޮށް އިތުރު ތިން މީހަކު މަރުވެ، ވެރިކަންކުރާ މާލެތެރެއަށް މުޒާހަރާ ބަންޑުންވެގެންދިޔައެވެ. އެއަށްފަހު 2003ވަނަ އަހަރުގެ ނޮވެމްބަރ މަހު، ދިވެހި ފަސްގަނޑުގައި ރަޖިސްޓްރީ ކުރުމުގެ ހުއްދަ ނުލިބުމުން، ކޮޅުނބުގައި ރަޖިސްޓްރީކޮށް އިފްތިތާޙު ކުރެވުނު، މޯލްޑިވިއަން ޑިމޮކްރަޓިކް ޕާޓީ ވުޖޫދަށް ގެނެވުނީ، ފަހުގެ ތާރީޚެއްގައި ދިވެހި ރާއްޖޭގައި އުފަންކުރެވުނު އެންމެ ފުރަތަމަ ސިޔާސީ ޕާޓީގެ ގޮތުގައެވެ.\nއުފެދުނު ސިޔާސީ ހަލަބޮލިކަން 2004ވަނަ އަހަރާއި ހަމައަށް ދިގުދެމިގެންގޮސް، އެ އަހަރުގެ އޮގަސްޓް މަހު އަނެއްކާވެސް މުޒާހަރާތައް އިތުރުވެ ވެރިކަންކުރާ މާލެ އަނެއްކާވެސް ހަލަބޮލިވެގެންދިޔައެވެ. އެއަށްފަހު ސިޔާސީ ޕާޓީތައް ޤާނޫނީ ގޮތުން ދިވެހިރާއްޖޭގައި ހުއްދަކުރެވި، އޭގެމައްޗަށް ބުރަވެ، މުޅިން އަލަށް ރައްޔިތުންގެ ޙާއްޞަ މަޖިލީހެއް އިންތިޚާބުކޮށް، މުޅިން އައު ޤާނޫނު އަސާސީއެއް އެކުލަވާލުމުގެ މަސައްކަތް، އޭރުގެ ރައީސް މަޢުމޫނު ޢަބްދުލް ޤައްޔޫމުގެ ޒަޢާމަތުގައި ފެށިގެންދިޔައެވެ. މިގޮތުން އެކުލަވާލި ޙާއްޞަ މަޖިލީހުގެ މަސައްކަތްތަކުގެ ތެރެއިން 2007ވަނަ އަހަރު، ދިވެހި ސަރުކާރު ހިންގާނީ ބަރުލަމާނީ ނުވަތަ ރިޔާސީ ނިޒާމަކުންތޯ އަހައި، އާއްމުންގެ ޚިޔާލު ހޯދުމުގެ ރިފަރެންޑަމްއެއް ދިވެހިރާއްޖޭގައި ބޭއްވުނެވެ. އޭރު ވޯޓުލުމުގެ ހައްޤު ލިބިފައިވާ ފަރާތްތަކުގެ 78 އިންސައްތަ ޓާންއައުޓާއިއެކު، ދިވެހިންގެ 62 އިންސައްތައިން ނިންމީ، ދިވެހި ރާއްޖޭގައި އޮންނަން ފެންނަނީ، 1953ވަނަ އަހަރު ބިންގާ އެޅުނު ރިޔާސީ ނިޒާމު ކަމަށެވެ. އަޅުގަނޑުމެންގެ މި ޤާނޫނު އަސާސީ ވުޖޫދަށް އައީ އެ ޤާނޫނު އަސާސީ ޑްރާފްޓްކޮށް ފާސްކުރުމަށް އިންތިޚާބު ކުރި މަޖިލީހުގެ4އަހަރުގެ މަސައްކަތަށްފަހު، ދިވެހިރާއްޖޭގައި އެންމެ ފުރަތަމަ ފަހަރަށް، ވާދަވެރި ސިޔާސީ ފިކުރު ހިމެނިގެން މަލްޓި ޕާރޓިޒަން އުޞޫލުންނެވެ. ނަޖީތާއަކަށްވީ، ޒަމާނީ، ފަރުދީ މިނިވަންކަމާއި، ޑިކޮމްރަސީގެ ސިފަތަކާއިއެކު، ލާމަރުކަޒީ އުޞޫލުން އިދާރީ ދާއިރާތައް ހިންގައި، ޖުމްހޫރީ ވެރިކަމަކަށް ޖާގަދޭ ޤާނޫނު އަސާސީއެއް އަޅުގަނޑުމެންނަށް ލިބިގެން ދިއުމެވެ.\n"ފެހި" ޤާނޫނު އަސާސީއަށް ޢަމަލު ކުރަން ފެށިފަހުން 12 އަހަރުވީއެވެ. އައު ޤާނޫނުލްއުޤޫބާތު ވުޖޫދުވިފަހުން6އަހަރުވީއެވެ. ޖިނާޢީ އިޖުރާޢަތުގެ ޤާނޫނަށް ޢަމަލުކުރަމުން އަންނަތާ،4އަހަރަށްވުރެ ގިނަވީއެވެ.\nދައްކަން މިއުޅެނީ މި ހުރިހާ ޤާނޫނަކުން ވެސް ހައްލު ނުލިބުނު ކަމެއްގެ ވާހަކައެވެ. 2008ވަނަ އަހަރު ވުޖޫދަށްގެނެވުނު ޤާނޫނު އަސާސީން ތިންބާރު ވަކިވެ، ވެރިކަން ހިންގުމުގެ ބާރާއި، ޤާނޫނު ހެދުމުގެ ބާރާއި، ޢަދުލު އިންސާފު ޤާއިމުކުރުމުގެ ބާރު، މިނިވަން މުސްތަޤިއްލު ގޮތެއްގައި ހިނގަން ދުސްތޫރީ ނިޒާމުގެ ތެރެއިން މަގުފަހިވެގެން ދިއުމުން، ޒަމާނުންސުރެ ރާއްޖޭގެ ޢަދުލުގެ ނިޒާމުގައި ހުރި "ދޯހަޅި" އެތައް ކަމަކަށް ހައްލު ލިބިގެންދާނެ ކަމަށް ގިނަ ބަޔަކަށް ޤަބޫލުކުރެވުނެވެ.\n"ވާނުވާ" މުރާޖާ ކުރުމަށް ގެނެވުނު އިސްލާޙު\n"ވާނުވާ"އޭ ބުނަނީ ވާންވިގޮތެއް، ވާނެގޮތެއް ނޭނގޭތީއެވެ. ޝަރީޢަތް ކުރިއަށްދާކަމެއް ނުދާކަމެއް "މުއްތަޙަމަށް" ނޭނގޭތީއެވެ. އެތައް ޕްރޮސެކިއުޓަރ ޖެނެރަލެއް ތަޖުރިބާކުރެވިއްޖެއެވެ. ސިޔާސީވެރިން ވެސް މި ވާހަކަތައް އެކިއެކި ޕޯޑިއަމްތަކުގައި އެކި ގޮތްގޮތަށް ދައްކައިފިއެވެ. އެއްބަޔަކަށް މިއީ ސިޔާސީ ބަދަލު ހިފުމެކެވެ. އަނެއް ބަޔަކަށް މިއީ މުޅި އިންސާނީ ނަސްލު ލަދުގަންނަން ޖެހޭފަދަ ލާއިންސާނީ ޢަމަލެކެވެ.\nރާއްޖޭގެ މިހާރުގެ ޕީޖީ، އަލްއުސްތާޒު ޙުސައިން ޝަމީމް އެ މަޤާމާއި ހަވާލުވެވަޑައިގެންނެވި އެއްމަޤްޞަދަކީ، "ވާނުވާ"އަށް ހައްލެއް ހޯދުންކަމަށް އެމަނިކުފާނު ތަކުރާރުކޮށް ވިދާޅުވިއެވެ. ޓީވީގެ އެކިއެކި ޕްރޮގްރާމުތަކުގައްޔާއި، އެކި ފޯރަމްތަކުގައި އެކަމަށް ޙައްލެއް ހޯދުމަށް ވަކާލާތުކުރެއްވިއެވެ. ޤާނޫނީ ގޮތުން އެކަމަށް ޙައްލެއް ހޯދުމަށް ޤާނޫނުތަކަށް ގެންނަންޖެހޭ އިޞްލާޙުތަކާއި، ޤާނޫނު އަސާސީގެ ދެވަނަ ބާބުން ކަށަވަރުކޮށްދީފައިވާ އެންމެހާ ހައްޤުތައް ނުގެއްލޭނެގޮތަށް، ކުށުގެ ތުޙުމަތުގައި ހައްޔަރުކޮށްފައިވާ މީހުންނާއި ދޭތެރޭ ޢަމަލުކުރާނެ ގޮތްތައް ރާވައި އިންތިޒާމުކުރާނެ ގޮތުގެ ޚިޔާލާ މަޝްވަރާ، ކަމާއި ގުޅުންހުރި ފަރާތްތަކާއި ޙިއްސާކުރެއްވުމުގައި ވަގުތު ހޭދަކުރެއްވިއެވެ. "ވާނުވާ"އަށް ޙައްލެއް ހޯދުމަށް އެންމެ ބޮޑު މަސައްކަތެއް ކުރެވޭނީ ރައްޔިތުންގެ މަޖިލީހަށްކަމަށާއި، ޖިނާޢީ އިޖުރާޢަތަށް އިސްލާޙު ގެންނަން ޖެހޭކަމަށް ހަރު އަޑުން ވިދާޅުވެ މެމްބަރުންނަށް ލޮބީ ކުރެއްވިއެވެ. ނަތީޖާއެއްގެ ގޮތުން، ޖިނާޢީ އިޖުރާޢަތުގެ ޤާނޫނުގެ 60ވަނަ މާއްދާ ރައްޔިތުންގެ މަޖިލީހުން އިސްލާޙު ކުރިއެވެ.\n"މި މާއްދާގެ (ށ) ނުވަތަ (ކ)ގެ ދަށުން ޝަރީޢަތް ނިމެންދެން މީހަކު ބަންދުގައި ބަހައްޓަން ފަނޑިޔާރު ނިންމަވައިފިނަމަ އެ ނިންމުން ކޮންމެ 30 ދުވަހަކުން މުރާޖާކުރަންވާނެއެވެ. އަދި އޭނާ އިތުރަށް ބަންދުގައި ބަހައްޓަންޖެހޭ ސަބަބެއް އޮތްތޯބެލުމަށްޓަކައި، އޭނާ ހައްޔަރުކޮށްފައިވާ ފަރާތުން އޭނާ ކޯޓަށް ހާޟިރުކުރަންވާނެއެވެ." މިއީ ޖިނާޢީ އިޖުރާޢަތުގެ ޤާނޫނުގެ 60ވަނަ މާއްދާގެ (ވ)އަށް ގެނެވިފައިވާ އިސްލާޙެވެ.\n300 މީހުން "ވާނުވާ" ގައި\nމިއީ ޑިސެމްބަރ 27 ވީ އާދިއްތަ ދުވަހު ދިވެހިރާއްޖޭގެ ސްޕްރީމް ކޯޓުގައި ކުރިއަށްދިޔަ ޝަރީޢަތުގެ މަޖިލީހުގައި ފަނޑިޔާރު ހުސްނުއްސުޢޫދު ކުރެއްވި ސުވާލެއްގެ ޖަވާބު ދެއްވަމުން، "ވާނުވާ"ގައި ތިބި މީހުންގެ އަދަދުކަމަށް ޕީޖީގެ ވަކީލް ވިދާޅުވި އަދަދެވެ. 300 މީހުން "ވާނުވާ"ގައި ތިބިކަމާއި، ޖިނާޢީ އިޖުރާޢަތުގެ ޤާނޫނަށް ގެނެވުނު ތިންވަނަ އިޞްލާޙުގައިވާ ގޮތުގެމަތިން އެ ފަރާތްތަކުގެ ބަންދު މުރާޖާކޮށްދިނުން އެދި އެ މައްސަލަ ބައްލަވާ ކޯޓުތަކަށް ސިޓީއަކުން ދަންނަވާފައިވާކަމަށް ވިދާޅުވިއެވެ. ޖިނާޢީ އިޖުރާޢަތުގެ ޤާނޫނުގެ 60ވަނަ މާއްދާގެ (ވ)އަށް ގެނެވުނު އިސްލާޙުގައިވާ ގޮތުން، އެ މާއްދާގެ ނައްޞަށް ބެލުމުން ދެ ކަމެއް ސާފުވާން އެބަ އޮތެވެ.\nފުރަތަމަ ކަމަކީ، ޝަރީޢަތް ނިމެންދެން ބަންދުކޮށްފައިވާ މީހުންގެ ބަންދު ކޮންމެ 30 ދުވަހަކުން މުރާޖާކުރުމެވެ. ދެވަނަ ކަމަކީ، އެމީހަކު އިތުރަށް ބަންދުގައި ބަހައްޓަންފެނޭތޯ ނުވަތަ ނޫންތޯ ކަނޑައެޅުމެވެ. އެކަން ކުރަން މިޖެހެނީ އެމީހަކު ހައްޔަރުކުރި ފަރާތުންނެވެ. ދެން އުފެދޭ ސުވާލު އަދި މާ ބޮޑެވެ. މުރާޖާކުރުން "ވާނުވާ"ގައޭ ދަންނަވަން މި ޖެހެނީ މިހާ ހިސާބުންނެވެ.\nއެންމެ އާދައިގެ މީހާއަށް ވެސް ފަހުމުވާ ގޮތަށް ދަންނަވާލަމާތޯއެވެ. ޖިނާޢީ ހުރިހާ މައްސަލަތަކެއްގައި ދަޢުވާ އުފުލާ ފަރާތަކީ ދިވެހިރާއްޖޭގެ ޕްރޮސެކިއުޓާރ ޖެނެރަލެވެ. ކޯޓަށް މައްސަލަ ހުށަހަޅައި، އެމީހަކާއި ދެކޮޅަށް ދަޢުވާ ހުށަހަޅަނީ ވެސް ޕީޖީންނެވެ. ބަންދުކޮށްދިނުމަށް އެދެނީ ވެސް ޕީޖީންނެވެ. ޕީޖީގެ އެދިލެއްވުމާއި ގުޅިގެން މައްސަލައިގެ ވަށައިގެން ހުރި ހުރިހާ ކަންކަމަށް ބެލުމަށްފަހު، ޤާނޫނުތަކާއި ކަމާއި ގުޅިގެން ހެދިފައިވާ ޤަވާއިދުތަކާއި ހަވާލާދީ އެމީހަކު ޝަރީޢަތް ނިމެންދެން ބަންދު ކުރަނީ އެ މައްސަލަ ބަލާ މަޢުޟޫޢީ ފަނޑިޔާރެވެ. ޝަރީޢަތް ނިމެންދެން ބަންދު ކުރުމަށް މީހެއްގެ މައްޗަށް ޢަމުރެއް ނެރުމުން، އެ ޢަމުރުގައިވާ ގޮތުގެ މަތިން އެމީހަކު ރިމާންޑް ޖަލެއްގައި ބަންދުކޮށް، އެމީހަކު ބަލަހައްޓަނީ މޯލްޑިވްސް ކަރެކްޝަނަލް ސާރވިސަސްއިންނެވެ. އިސްލާޙުކޮށްފައިވާ މާއްދާގައި ޢިބާރާތް ގެންނަވާފައިވަނީ، "އޭނާ ހައްޔަރުކޮށްފައިވާ ފަރާތުން އޭނާ ކޯޓަށް ހާޟިރުކުރަންވާނެއެވެ" މިފަދައިންނެވެ. އެހެންކަމުން އެއީ ކޮންފަރާތެއްކަން ސާފުވާންޖެހެއެވެ.\nހައިކޯޓުގެ ފަނޑިޔާރުންގެ ދެ ބެންޗުން ނިންމީ ދެ ގޮތަށް\nހައިކޯޓުގެ 2020ވަނަ އަހަރުގެ 267 ނަމްބަރ ޤަޟިއްޔާ (އަލީ ޒުބައިރު ވ. ޕްރޮސެކިއުޓަރ ޖެނެރަލް);މި މައްސަލައަކީ ޖިނާޢީ އިޖުރާޢަތަށް ގެނެވުނު އިސްލާޙާއިއެކު، ބަންދު މުރާޖާކުރުމަށް ކްރިމިނަލް ކޯޓަށް ހުށަހެޅި މައްސަލައާއި ގުޅިގެން، "ކޯޓު އަމުރު މުރާޖާކޮށް ނިންމި ނިންމުން" އިސްތިޢުނާފުކުރުމަށް އެދި، ގދ ހޯޑެއްދޫ، ގުލޭނުރަންމާގެ، ޢަލީ ޒުބައިރުގެ ފަރާތުން ހައިކޯޓަށް ހުށަހެޅި މައްސަލައެކެވެ. މި މައްސަލައާއި ގުޅިގެން ދެ ނުކުތާއެއް ޒުބައިރުގެ ފަރާތުން ފާހަގަކުރައްވާފައިވެއެވެ.\nފުރަތަމަ ނުކުތާއަކީ، އެޓަރނީ ޖެނެރަލްގެ ފަރާތުން ހުށަހަޅާފައިވާ "ޖިނާޢީ މައްސަލަތަކުގައި ޢަމަލުކުރާނެ މައިގަނޑު ސިޔާސަތުތައް 2018"ގެ ދަށުން ޝަރީޢަތް ނިމެންދެން ބަންދުކޮށްފައިވާ ފަރާތްތަކުގެ ބަންދު ކޮންމެ 30 ދުވަހަކުން ޕީޖީގެ ފަރާތުން މުރާޖާކުރަންޖެހޭނެކަމަށް ކަނޑައަޅާފައި ވީނަމަވެސް، އެކަން ޕީޖީގެ ފަރާތުންކޮށްފައިނުވާކަމާއި، އަދި އެކަންކުރަމުން ދިޔަކަން އެނގޭނެ އެއްވެސް ލިޔުމެއް ނުވަތަ އެފަދަ މަޢުލޫމާތެއް ވެސް ބަންދުގައި ހުރި ފަރާތައް އަދި އެފަރާތުގެ ވަކީލުންނަށް ވެސް ދީފައިނުވާކަމާއި، އެހެންކަމުން ޕީޖީގެ ފަރާތުން ބަންދު މުރާޖާކުރަމުން ގޮސްފައިނުވާތީ އެފަރާތް ބަންދުން ދޫކޮށްލަންޖެހޭކަމަށް ބުނެ ހުށަހެޅި ނުކުތާއެވެ.\nދެވަނަ ނުކުތާއަކީ، ޖިނާޢީ އިޖުރާޢަތުގެ ޤާނޫނަށް 3ވަނަ އިސްލާޙު ގެނައުމުގެ ޤާނޫނުގެ 60ވަނަ މާއްދާގެ (ވ)ގެ ދަށުން ޝަރީޢަތް ނިމެންދެން ބަންދުކޮށްފައިތިބޭ މީހުން، އޭނާ ހައްޔަރުކޮށްފައިވާ ފަރާތުން ކޮންމެ 30 ދުވަހަކުން އޭނާ ކޯޓަށް ހާޟިރުކުރަންޖެހޭކަމަށާއި އަދި އޭނާ އިތުރަށް ބަންދުގައި ބަހައްޓަންޖެހޭ ސަބަބެއް އޮތްތޯ ބަލަންޖެހޭކަމަށް ކަނޑައަޅާފައިވާއިރު، ޒުބައިރަކީ ޝަރީޢަތް ނިމެންދެން ބަންދުކޮށްފައިވާ ފަރާތެއްކަމުގައި ވީހިނދު، ޖިނާޢީ އިޖުރާޢަތުގެ ޤާނޫނަށް ގެނެވުނު އިސްލާޙުގެދަށުން، ޒުބައިރުގެ ބަންދު މުރާޖާކުރުމުގެ އަޑުއެހުމެއް 22 އޮކްޓޯބަރ 2020ގައި ބާއްވަންޖެހޭކަމަށާއި، ނަމަވެސް އެ އަޑުއެހުން ބާއްވާފައިނުވާ ކަމާއި، 10 ނޮވެމްބަރ 2020ގައި ބޭއްވި އަޑުއެހުމަކީ ކުރިން ތާވަލުކުރެވުނު ޝަރީޢަތުގެ އަޑުއެހުމެއްކަމާއި، އެހެންކަމުން 22 އޮކްޓޯބަރ 2020ން ފެށިގެން 10 ނޮވެމްބަރ 2020އާއި ހަމައަށް ޒުބައިރު ބަންދުގައި ބަހައްޓާފައި ހުރިހުރުން ރަނގަޅުނުވާނެކަމަށާއި، އެހެންކަމުން ޢަލީ ޒުބައިރު ބަންދުން ދޫކޮށްލުމަށް އެދޭކަމަށް ބުނެ ހުށަހެޅި ނުކުތާއެވެ.\nމި މައްސަލައާއި ގުޅިގެން ޝަރީޢަތުގެ މަޖިލީހުގައި ދަޢުލަތުން ވެސް ވަނީ ޒުބައިރުގެ ނުކުތާތަކަށް ރައްދު ދެއްވާފައެވެ. އެގޮތުން "ޖިނާޢީ މައްސަލަތަކުގައި ޢަމަލުކުރާނެ ސިޔާސަތުތައް 2018"ގެދަށުން ޕީޖީގެ ފަރާތުން ބަންދު މުރާޖާކުރުމުގެ ކަންކަން ކުރިއަށް ގެންގޮސްފައިވާނެކަމާއި އަދި ބަންދު މުރާޖާކުރުމަށްފަހު އިތުރު ބަދަލެއް ގެންނަން ފެނިއްޖެކަމަށްވާނަމަ އެކަން ކޯޓަށް އަންގަމުންދާނެ ކަމަށް ޕީޖީގެ ވަކީލް ވަނީ ވިދާޅުވެފައެވެ. މީގެއިތުރުން ޖިނާޢީ އިޖުރާޢަތުގެ ޤާނޫނަށް 3ވަނަ އިސްލާޙު ގެނައުމުގެ ޤާނޫނުގެ 60ވަނަ މާއްދާގެ (ވ)އަށް ބެލުމުން "އޭނާ ހައްޔަރުކޮށްފައިވާ ފަރާތުން އޭނާ ކޯޓަށް ހާޟިރުކުރަންވާނެ"ކަމަށް އޮތުމުން އެ އިލްތިޒާމަކީ މޯލްޑިވްސް ކަރެކްޝަނަލް ސާރވިސްގެ ފަރާތުން އަދާކުރަންޖެހޭ އިލްތިޒާމެއްކަން އެނގޭކަމާއި، އަދި މިހާރު ޢަމަލުކުރަމުންދާ ގޮތަށް ބަލާއިރު، ޝަރީޢަތް ނިމެންދެން ބަންދުކޮށްފައިވާ މީހާގެ ބަންދު މުރާޖާކުރުމަށްޓަކައި ކޯޓުން ދަޢުވަތު ދިނުމުން މޯލްޑިވްސް ކަރެކްޝަނަލް ސާރވިސްގެ ފަރާތުން އެމީހަކު ކޯޓަށް ހާޟިރުކޮށްދެނީކަމަށް ޕީޖީން ބުނެފައިވެއެވެ.\nޖިނާޢީ އިޖުރާޢަތުގެ ޤާނޫނަށް 3ވަނަ އިސްލާޙު ގެނައުމުގެ ޤާނޫނުގެ 60ވަނަ މާއްދާގެ (ވ)އަށް ބެލުމުން މިއީ ދަޢުލަތުން އިސްނަގައިގެން ބަންދު މުރާޖާކުރުމުގެ އަޑުއެހުންތައް ބާއްވަންޖެހޭ އިޖުރާޢަތެއްނޫންކަން އެނގޭކަމާއި އަދި 30 ދުވަސް ހަމަވާއިރު ވެސް ބަންދު މުރާޖާނުކުރެވުމަކީ ޚާލިޞް އެ ސަބަބަށްޓަކައި ބަންދު ފާސިދުވެ ބަންދުން ދޫކޮށްލަންޖެހޭނެ ސަބަބެއްކަމުގައި ނުދެކޭކަމަށް ވެސް ދަޢުލަތުން ވަނީ ވިދާޅުވެފައެވެ.\nމި މައްސަލަ ބައްލަވާފައިވަނީ ހައިކޯޓުގެ ތިން ފަނޑިޔާރުން ހިމެނޭ ބެންޗަކުންނެވެ. މިބެންޗުގައި ހިމެނިވަޑައިގަންވަނީ ފަނޑިޔާރު ޙަސަން ޝަފީޢުއާއި ފަނޑިޔާރު ޢަބްދުﷲ ޙަމީދާއި އަދި ފަނޑިޔާރު ފާތިމަތު ފަރުހީޒާއެވެ. މި މައްސަލަ ނިންމުމުގައި ފަނޑިޔާރު ހަސަން ޝަފީޢުއާއި ފަނޑިޔާރު ޢަބްދުﷲ ޙަމީދުގެ ރަޢުޔު އެއްގޮތެވެ. މައިގަނޑުގޮތެއްގައި މި ދެ ފަނޑިޔާރުން ފާހަގަ ކުރައްވާފައިވާ ނުކުތާތަކަށް ބަލާއިރު، ޤާނޫނުގައި ވަކިކަމެއް ވަކިގޮތަކަށް ކުރަންވާނެކަމަށް ބަޔާންކުރުމަށްފަހު އެ ކަމެއް އެ ބަޔާންކުރި ގޮތަކަށް ނުކޮށްފިނަމަ، ނުކުންނާނެ ޤާނޫނީ ނަތީޖާ ސީދާ ކަނޑައެޅިގެން ބަޔާންކޮށްފައިނުވާނަމަ އެ ޤާނޫނުގައި ކަނޑައަޅާފައިވާ އެންމެހައި އުޞޫލުތަކަށް ރިޢާޔަތްކުރަންޖެހޭކަމާއި، ޖިނާޢީ އިޖުރާޢަތުގެ ޤާނޫނަށް ބެލުމުން އެނގޭ އެއްކަމަކީ، ވަކި ޙާއްޞަ ޙާލަތެއްގައި ޝަރީޢަތް ނިމެންދެން ބަންދުކުރުމަށް އަންގައި ޢަމުރު ނެރެވިދާނެކަމާއި، މިގޮތުން ބަލާއިރު ޝަރީޢަތް ނިމެންދެން ބަންދުކުރުމަށް ޢަމުރު ކުރެވިދާނެކަން ޖިނާޢީ އިޖުރާޢަތުގެ ޤާނޫނުގެ 60ވަނަ މާއްދާގެ (ވ)އަށް ބެލުމުން އެނގޭކަމަށެވެ. އެހެނީ، އެ މާއްދާ ފެށިގެން އަންނަނީ "މި މާއްދާގެ (ށ) ނުވަތަ (ކ)ގެ ދަށުން ޝަރީޢަތް ނިމެންދެން މީހަކު ބަންދުގައި ބަހައްޓަން ފަނޑިޔާރު ނިންމައިފިނަމަ،..." މިފަދައިންކަމާއި، ކޮންމެ 30 ދުވަހަކުން މުރާޖާކުރަންޖެހެނީ، ޝަރީޢަތް ނިމެންދެން ބަންދުގައި ބަހައްޓަން ފަނޑިޔާރު ނިންމި ނިންމުންކަމަށްވާއިރު، އެ ނިންމުމަކީ ކޮންމެ 30 ދުވަހަކުން ނިމުމަކަށް އަންނަ ގޮތަށް މުއްދަތު ކަނޑައެޅިފައިވާ ނިންމުމެއްކަމުގައި ބަލައިފިނަމަ، ޝަރީޢަތް ނިމެންދެން ބަންދުކުރުމަށް ޤާނޫނުގައި ދީފައިވާ އިޚްތިޔާރުގެ ބޭނުން ކެނޑިގެންދާނެ ކަމަށް ޤަބޫލުކުރެއްވޭކަމަށް ވެސް ފަނޑިޔާރުން ވަނީ ފާހަގަ ކުރައްވާފައެވެ.\nމި މައްސަލައަކީ، މައްސަލަ ބެއްލެވި ތިން ފަނޑިޔާރުންގެ ތެރެއިން ދެ ފަނޑިޔާރުންގެ އަޣުލަބިއްޔަތުން ނިންމާފައިވާ މައްސަލައެކެވެ. ޙުކުމަށް އަޣުލަބިއްޔަތު ދެއްވި ދެ ފަނޑިޔާރުން ފާހަގަ ކުރައްވާފައިވާ ގޮތުގައި، ޖިނާޢީ އިޖުރާޢަތުގެ ޤާނޫނަށް އިސްލާޙު ގެނައުމުގެ ޤާނޫނުގެ 60ވަނަ މާއްދާގެ (ވ)ގެދަށުން، ކޮންމެ 30 ދުވަހަކުން، ބަންދު މުރާޖާނުކޮށްފިނަމަ އެކަމުގެ ނަތީޖާއަކީ އެމީހަކު ބަންދުންވީއްލުން ނޫންކަމަށާއި، އެހެންކަމުން ޒުބައިރު ޝަރީޢަތް ނިމެންދެން ބަންދުކޮށްފައިވާ ކުރުން، ދަމަހައްޓަންޖެހޭކަމަށެވެ.\nމި މައްސަލަ ދިވެހިރާއްޖޭގެ ހައިކޯޓުން ނިންމާފައިވަނީ، މި މަހުގެ 9ވަނަ ދުވަހުއެވެ. ބަންދު ޢަމުރު މުރާޖާކުރުމާއިގުޅޭ އެހެން މައްސަލައެއް ހަމަ މި ދުވަހު ހައިކޯޓުގައި ކުރިއަށްދިޔައެވެ. މި މައްސަލަ އިސްތިޢުނާފުކޮށްފައިވާ ފަރާތަކީ، ގދ. ހޯޑެއްދޫ މެޑްރިޓްހައުސް، އަޙުމަދު ޤިޔާސްއެވެ.\nފަނޑިޔާރު ފާތިމަތު ފަރްހީޒާއާއި ފަނޑިޔާރު މުޙައްމަދު ފައިޞަލްގެ އިތުރުން ފަނޑިޔާރު ޙަސަން ޝަފީޢު ހިމެނޭ ގޮތުން އެކުލަވާލި މި ބެންޗުން ފަނޑިޔާރު ފާތިމަތު ފަރުހީޒާގެ ރަޢުޔަށް، ފަނޑިޔާރު މުޙައްމަދު ފައިޞަލް ވަނީ ތާޢީދު ކުރައްވާފައެވެ. މި ދެ ފަނޑިޔާރުން މި މައްސަލަ ނިންމުމުގައި ރިޢާޔަތްކޮށްފައިވަނީ، ޖިނާޢީ އިޖުރާއަތުގެ ޤާނޫނުގެ 60ވަނަ މާއްދާގެ މަޤްޞަދަށެވެ. އެގޮތުން އެ މާއްދާ މާނަކުރުމުގައި އިސްތިޢުނާފު ކުރާ ފަރާތާއި، އިސްތިޢުނާފު ރައްދުވާ ފަރާތުން އެއްބަސްވެފައިވާ ކަންތައްތަކުގެ ތެރޭގައި ޝަރީޢަތް ނިމެންދެން މީހަކު ބަންދުގައި ބަހައްޓަން ފަނޑިޔާރު ނިންމައިފިނަމަ، އެ ޢަމުރު ކޮންމެ 30 ދުވަހަކުން މުރާޖާކުރަންޖެހޭނެކަން ހިމެނޭކަމަށާއި ހަމައެއާއިއެކު، މި ޤާނޫނަށް ޢަމަލުކުރަން ފެށިއިރު، މައްސަލަ އިސްތިޢުނާފުކުރާ އަޙުމަދު ޤިޔާޞް ހުރީ ކޯޓު ޢަމުރެއްގެދަށުން ބަންދުގައިކަމަށްވުމުން، ޤާނޫނަށް ޢަމަލުކުރަން ފެށި ތާރީޚުކަމުގައިވާ 22 ސެޕްޓެމްބަރ 2020ވަނަ ދުވަހުން ފެށިގެން 30 ދުވަސްވާއިރު، އަޙުމަދު ޤިޔާޞްގެ ބަންދު ޢަމުރު މުރާޖާކުރަން ޖެހޭކަމަށް ޤަބޫލުކުރެވޭކަމަށާއި އަދި އެ މުއްދަތުގައި ޤިޔާޞްގެ ބަންދުގެ ޢަމުރު މުރާޖާކުރެވިފައިނުވާކަމަށް ވެސް ދެފަރާތުން ފާހަގަކޮށްފައިވާއިރު މިކަން ކުރިމިނަލް ކޯޓުގެ މުރާޖާ ނިންމުމުން ވެސް އެނގޭކަމަށެވެ. އަދި މި މައްސަލައާއި ގުޅިގެން ދެ ފަރާތުގެ ދެމެދުގައި ޚިލާފު އުފެދިފައިވަނީ ކަނޑައެޅިފައިވާ މުއްދަތުގައި ޢަމުރު މުރާޖާނުކުރުމުން ނިކުންނާނެ ޤާނޫނީ ނަތީޖާއަކާއި މެދުގައިކަން މި ދެ ފަނޑިޔާރުންވަނީ ފާހަގަ ކުރައްވާފައެވެ.\nމި ޤާނޫނީ ސުވާލަށް ޖަވާބެއް ހޯދުމަށްޓަކައި މާނަކުރުމުގެ ހަމަތައް ބަޔާންކުރުމުގެ ޤާނޫނުގައިވާ އުޞޫލުތަކުގެ ދަށުން، ޙާއްޞަކޮށް އެ ޤާނޫނުގެ4ވަނަ މާއްދާގެ ދަށުން ހައްލު ހޯދައިދިނުމުގެ އުޞޫލުން އަދި އެ ޤާނޫނުގެ 6ވަނަ މާއްދާގެ އެހީގައި ޖިނާޢީ އިޖުރާޢަތުގެ ޤާނޫނުގެ 60ވަނަ މާއްދާގެ (ވ) މާނަކުރުމަށްޓަކައި މި އިސްލާޙު ގެނެވުނު މަޤްޞަދަށް ބަލާލަން ޖެހޭކަމަށް ފަނޑިޔާރު ފާހަގަ ކުރެއްވިއެވެ.\nޖިނާޢީ އިޖުރާޢަތުގެ ޤާނޫނަށް 3ވަނަ އިޞްލާޙު ގެނައުމުގެ ބިލުގައި ޖިނާޢީ އިޖުރާޢަތުގެ ޤާނޫނަށް 130އަށްވުރެ ގިނަ އިސްލާޙު ހުށަހަޅާފައިވާއިރު، މި އިސްލާޙުން ގެންނަން ބޭނުންވާ އެންމެ ބޮޑު ބަދަލަކީ ޝަރީޢަތް ނިމެންދެން ބަންދުގައި ތިބޭ މީހުންނަށް "ވާނުވާ ނޭނގި" ތިބޭ ތިބުން ނިމުމަކަށް ގެނައުން ކަމުގައި ޖަލްސާގައި ވާހަކަދައްވާފައިވާ ވަރަށް ގިނަ މެމްބަރުން ފާހަގަކޮށްފައިވެއެވެ. އަދި މިގޮތަށް އެތައް އަހަރެއް ވަންދެން ބަންދުގައި ތިބޭ މީހުންގެ ޙަޔާތުން ގެއްލިގެންދާ ދުވަސްތަކަށް ބަދަލުނުދެވޭނެކަމަށާއި، މި ބަންދުތަކާއި ގުޅިގެން ވިޔަފާރި ބަނގުރޫޓުވެ އަނބިދަރީން ގެއްލެމުންދާކަމަށް ފާހަގަކޮށްފައިވެއެވެ.\nޤާނޫނުގައި ބަންދު ޢަމުރު މުރާޖާކުރާނީ ވަކިފަރާތަކުން އިސްނަގައިގެންކަމަށް ކަނޑައެޅިފައިނުވަނީ މަޤްޞަދެއް އޮވެގެންކަމުގައި ދެކެވެޑައިގަންނަވާކަމަށާއި، އެހެނީ ޝަރީޢަތް ނިމެންދެން ބަންދުގައި ތިބޭ ބައެއް ފަރާތްތައް ޝަރީޢަތް ނިމެންދެން ބަންދުކުރުމަށް ފުރަތަމަ ނިންމާ ފަނޑިޔާރާއި ދަޢުވާ ހުށަހެޅިގެން މައްސަލަ ބަލާ ފަނޑިޔާރު ތަފާތުވެ، ޢަމުރު މުރާޖާކުރަންޖެހޭ ފަނޑިޔާރާއި މެދު ސުވާލު އުފެދޭ ޙާލަތްތައް ވެސް އައުން އެކަށީގެންވާކަމާއި، އެހެންކަމުން ޤާނޫނުން ތަޞައްވަރުކޮށްފައިވާގޮތަށް ކުށުގެ ތުޙުމަތުގައި ބަންދުގައި ތިބޭ މީހުންގެ މުއްދަތު އިތުރުކުރާ އުޞޫލުން ހައްޔަރު ނުވަތަ ބަންދު ކޮށްފައިވާ ފަރާތުގެ އެދުމަށް ނުވަތަ ޕްރޮސެކިއުޓާރގެ އެދުމަށް ނުވަތަ ފަނޑިޔާރުގެ އިސްނެގުމަށް ވެސް ޢަމުރު މުރާޖާކުރެވިދާނެކަމާއި މިކަމުގައި އެންމެ ރަނގަޅު އިޖުރާޢަތުތައް ކަނޑައެޅުމަށް މުޢައްސަސާތަކުން މަޝްވަރާކޮށް ގޮތެއް ނިންމުމަކީ އެންމެ ރަނގަޅުގޮތްކަމަށާއި އިސްތިޢުނާފީ މަރުޙަލާގައި މިކޯޓުން އެކަމާމެދު ގޮތެއް ނިންމަންޖެހޭކަމުގައި ނުދެކޭކަމަށް ވެސް ފަނޑިޔާރު ފާހަގަ ކުރެއްވިއެވެ.\nވަކީލުން ވެސް "ވާނުވާ" ގައި\nޖިނާޢީ އިޖުރާޢަތުގެ ޤާނޫނަށް އިސްލާޙު ގެނައުމުގެ ޤާނޫނުގެ 60ވަނަ މާއްދާގެ (ވ)އަށް ގެނެވުނު އިސްލާޙާއި ގުޅިގެން ޕީޖީގެ ވަކީލުން ވެސް ދިފާޢީ ވަކީލުން ވެސް ތިބީ "ވާނުވާ"ގައެވެ. ހައިކޯޓުގެ ފަނޑިޔާރުންގެ ދެ ބެންޗަކުން ދެ ގޮތަކަށް މި މައްސަލައިގައި ގޮތް ނިންމުމުން، ޤާނޫނު މާނަކުރުމުގައި ތަބާވާންޖެހޭ އުޞޫލުތަކާއި ހަމަތަކަކީ ކޮބައިކަން މިވަނީ ސާފުނުވެފައެވެ.\nމި މައްސަލައާއި ގުޅިގެން ފޯނު މެދުވެރިކޮށް "ވަގުތު"އަށް ދެއްވި އިންޓަރވިއުއެއްގައި މަޝްހޫރު ޤާނޫނީ ވަކީލް އަލީ ޝާހް ވިދާޅުވީ، އުފެދިގެން މިއުޅޭ މައްސަލައަކީ ޤާނޫނު ހެދުމުގައި އުޅޭ މައްސަލައެއްކަމަށާއި ޤާނޫނު ވުޖޫދުކޮށްފައިވަނީ ޖިނާޢީ އިޖުރާޢަތުގެ 60ވަނަ މާއްދާ ރަނގަޅަށް ދިރާސާނުކޮށްކަމަށް ޤަބޫލުކުރައްވާކަމަށެވެ.\n"އަޅުގަނޑަށް ޤަބޫލުކުރެވޭ ގޮތުގައި އެރާރ އޮފް ލޯ އެއް އުފެދިގެން މިއުޅެނީ. ރައްޔިތުންގެ މަޖިލީހުން އެއްވެސް ވަރަކަށް ދިރާސާއެއް ހެދުމެއްނެތި މި އިސްލާޙު ގެނެސްފައި މިވަނީ. އެ މާއްދާ އެއަށްވުރެ އިތުރަށް ސާފުވާންޖެހޭ. ބަންދު ޢަމުރު މުރާޖާކުރުމުގެ ފުރުޞަތު ދެ ޙަޞްމަށް ވެސް އޮންނާނެކަމަށް އަޅުގަނޑު ޤަބޫލުކުރަނީ. އެއީ ޕީޖީގެ ފަރާތުން ކުރަންޖެހޭކަމެއްނޫންކަމަށް ކޯޓުތަކުގައި ވަކާލާތުކުރުމަކީ ޒިންމާދާރު ކަމެއް ނޫން. ޤާނޫނަކުން ލާޒިމުކޮށްފައިވާ ކަންކަމަށް ދަޢުލަތުން ވެސް އިޙުތިރާމުކުރަންޖެހޭ. ކޮންމެ ތިރީސް ދުވަހަކުން ބަންދު މުރާޖާކުރަންޖެހޭކަމަށް ޤާނޫނުގައި ބަޔާންކޮށްފައި އެވަނީ. އެހެންކަމުން ޝަރީޢަތް ނިމެންދެން ބަންދުކޮށްފައި އެއްހާސް މީހުން ތިއްބަސް އަދި އެއަށްވުރެ ގިނަ މީހުން ތިއްބަސް އެކަން ދަޢުލަތުން ކުރަންޖެހޭނެ. ދެން ދަޢުލަތުން އެ ވިދާޅުވަނީ އެކަންކުރުމުގެ ކެޕޭސިޓީ ދަޢުލަތުގެ ނެތް ވާހަކަ. ކެޕޭސިޓީ ނެތިގެން ބަންދު މުރާޖާނުކުރެވުމުގެ ނަތީޖާއަކީ އެ ފަރާތްތައް ބަންދުން ދޫކޮށްލުންކަމަށް ވެސް އަޅުގަނޑު ޤަބޫލެއް ނުކުރަން. ޤާނޫނު ހިނގަންވާނީ ޕެރެލަލްކޮށް" ޝާހް ވިދާޅުވިއެވެ.\nމިމަހުގެ 27 ވަނަ ދުވަހު ދިވެހިރާއްޖޭގެ ސްޕްރީމް ކޯޓުގައި ކުރިއަށްދިޔަ ޝަރީޢަތުގެ މަޖީލީހެއްގައި ދަޢުލަތުގެ ވަކީލުގެ އަރިހުން ކޯޓުތަކުގެ ކެޕޭސިޓީއާއި ގުޅިގެން ފަނޑިޔާރު ހުސްނުއްސުޢޫދު ސުވާލެއް ކުރިމަތި ކުރެއްވިއެވެ.\nކޮންމެ ތިރީސް ދުވަހަކުން ތިރީސް ދުވަހަކުން ބަންދު މުޖާރާކުރުމަށް ޤާނޫނުގައި ބަޔާންކޮށްފައި އޮތްއިރު، ކޯޓުތަކުގައި އެ ކެޕޭސިޓީ ހުރިކަމަށް ދަޢުލަތުން ޤަބޫލުކުރައްވަންތޯ؟ ފަނޑިޔާރު ސުޢޫދުގެ މި ސުވާލުގެ ޖަވާބުގައި ދަޢުލަތުގެ ވަކީލް ވިދާޅުވީ އެ ކެޕޭސިޓީ ކޯޓުތަކުގައި ނެތްކަމަށެވެ.\nމި މައްސަލަ އާއި ގުޅިގެން ވަކީލުންގެ މެދުގައިވާ ވަނީ ޚިލާފު އުފެދިފައެވެ. މަޝްހޫރު ޤާނޫނީ ވަކީލް، މުޙައްމަދު ނިޝާން އިބްރާހިމް ވިދާޅުވީ، މި މައްސަލަ އަކީ ޤާނޫނު ހެދުމުގައި އުފެދިގެން އުޅޭ މައްސަލައެއް ނޫން ކަމަށާއި، ޖިނާޢީ އިޖުރާޢަތުގެ ޤާނޫނަށް ބަދަލު ގެނައުމުގެ ޤާނޫނުގެ 60 ވަނަ މާއްދާގެ (ވ)ގެ ނައްޞަށް ބެލުމުން ކަންކުރަންޖެހޭ ގޮތް ވަރަށް ސާފުކޮށް ފެންނަން އެބަ އޮތް ކަމަށެވެ.\n"އެ މާއްދާގައި ބަޔާންކޮށްފައި އެވަނީ ކަންކަން ކުރަންޖެހޭ ގޮތް. ޝަރީޢަތް ނިމެންދެން ބަންދުކޮށްފައި ތިބޭ މީހުން ކޮންމެ ތިރީސް ދުވަހަކުން ތިރީސް ދުވަހަކުން، އެމީހުންގެ ބަންދު މުރާޖާކުރުމަށް ކޯޓަށް ހާޟިރުކުރަންވާނެކަމަށް އެވަނީ ބަޔާންކޮށްފަ. ދެން އުފެދޭ ސުވާލަކީ އެއީ ކޮންބައެއް ކުރަންޖެހޭ ކަމެއްތޯ. ޖިނާޢީ އިޖުރާޢަތުގެ ޤާނޫނުގެ ބެލެނިވެރި ފަރާތަކީ ޕީޖީކަމަށް އެ ޤާނޫނުގައި ބުނެފައިވޭ. އެހެންވީމަ އެކަން ކުރަންޖެހޭނީ ޕީޖީ. ޤާނޫނުގައި ވަކިގޮތަކަށް ކަމެއްކުރުމަށް އަންގާފައި ވަނިކޮށް އެކަމެއް ނުކުރީމަ އެކަމުގެ ނަތީޖާއަކަށްވެގެންދާނީ އެމީހުން ބަންދުން ވީއްލުން. ބައްލަވާ ޤާނޫނު އަސާސީގެ 45ވަނަ މާއްދާ. އެ މާއްދާގައި ބުނަނީ، ޤާނޫނުގައިވާ ގޮތުގެ މަތީންނޫން ގޮތަކަށް އެއްވެސް މީހެއްގެ ގަޔަށް އަތްލައި ހިފާ ހައްޔަރުކޮށް ބަންދުކޮށްގެން ނުވާނެކަމަށް. އެހެންވީމަ އަޅުގަނޑު ޤަބޫލުކުރާ ގޮތުގައި ކޮންމެ ތިރީސް ދުވަހަކުން ތިރީސް ދުވަހަކުން ބަންދު މުރާޖާ ނުކުރާކަމަށްވާނަމަ، އެމީހަކު އެ ހުންނަނީ ޣައިރުޤާނޫނީ ބަންދެއްގަ" ވަކީލް ނިޝާން ވިދާޅުވިއެވެ.\nއަލްއުސްތާޒު މުޙައްމަދު މިންހާޖަކީ ދިފާޢީ ވަކީލެއްގެ ޙައިޞިއްޔަތުން މި ދާއިރާގައި 8 އަހަރަށްވުރެ ގިނަ ދުވަހު މަސައްކަތް ކުރައްވާފައިވާ ވަކީލެކެވެ. މިންހާޖުގެ މުވައްކިލުންގެ ތެރެއިން ހަތަރު މީހަކު މިހާރު ވެސް ވަނީ ޝަރީޢަތް ނިމެންދެން ބަންދުގައެވެ. އޭގެތެރެއިން އެކަކުގެ ބަންދަށް ދެ އަހަރަށްވުރެ ގިނަ ވެއްޖެއެވެ. "ވާނުވާ"ގެ މި މައްސަލައާއި ގުޅިގެން "ވަގުތު"އަށް މަޢުލޫމާތު ދެއްވަމުން މިންހާޖު ވިދާޅުވީ، ޖިނާޢީ އިޖުރާޢަތަށް ގެނެވުނު އިސްލާޙާއި ގުޅިގެން، ކޮންމެ ތިރީސް ދުވަހަކުން ތިރީސް ދުވަހަކުން އެމީހުންގެ ބަންދު މުރާޖާކުރުމަކީ ކޮންމެހެން ކުރަންޖެހޭނެކަމެއްކަމަށާއި، ޤާނޫނުން އެކަން މަތިކޮށްފައިވާ ފަރާތްތަކުން އެކަމުގެ ޒިންމާ ނަގަންޖެހޭކަމަށެވެ.\n"މިކަމަކީ ދެބަސްވާންޖެހޭ ކަމެއްނޫން. ޖިނާޢީ އިޖުރާޢަތުގެ ޤާނޫނަށް އިޞްލާޙު ގެނައުމުގެ ޤާނޫނުގެ ތިޔަ ވިދާޅުވާ މާއްދާ (60ވަނަ މާއްދާ)ގެ (ވ)ގައި ބަޔާންކޮށްފައި އެވަނީ އެކަން ކުރަންޖެހޭނެކަމަށް. އެ މާއްދާއަކީ އިޚްތިޔާރީ މާއްދާއެއްނޫން. ބަންދުގައި އިތުރަށް ބަހައްޓަން ފެނޭތޯ ނުވަތަ ނޫންތޯ ކަނޑައެޅުމަށް އެމީހަކު ކޯޓަށް ހާޟިރުކުރަންވާނެކަމަށް އެ މާއްދާގައި އެވަނީ ސާފު ޢިބާރާތުން ބަޔާންކޮށްފަ. ދެން ދަޢުލަތުގެ ކެޕޭސިޓީއެއް ނެތޭ ނޫނީ ދަޢުލަތުން އެމީހުންގެ ބަންދު މުރާޖާކޮށްފީމޭ ބުނުމަކުން އަދި އެކަމެއް ނުނިމޭ. ކިހިނެއްތޯ ކޯޓަށް ހާޟިރުނުކޮށް ބަންދު މުޖާރާކުރަނީ. ބަންދު ކުރުމަށް ފަނޑިޔާރު ނިންމީ ވަކިކަންތައްތަކެއް ބެލުމަށްފަހު. އޭގެތެރެއިން ކަމެއް މިހާރު އޮތްތޯ ނުވަތަ އޭގެތެރެއިން ކަމެއް އުނިވެފައިވޭތޯ ބެލޭނީ ފަނޑިޔާރެއްގެ ކުރިމައްޗަށް އެމީހަކު ހާޟިރުކޮށްގެން. މިސާލެއް އަޅުގަނޑު ދަންނަވާލާނަން. މިސާލަކަށް މިހާކު ހައްޔަރުކޮށްފައިވަނީ ހެއްކަށް ނުފޫޒު ފޯރުވަފާނެތީ. ހެއްކަށް ނުފޫޒު ފޯރުވާފާނެކަމަށް ބެލެވިގެން އެމީހަކު ޝަރީޢަތް ނިމެންދެން ބަންދު ކުރެވިދާނެކަމަށް ޤާނޫނުގައި އެބަބުނޭ. ދެން އެ މައްސަލައިގެ ހުރިހާ ހެކިބަހެއް ނެގުމަށްފަހު އެމީހަކު ބަންދުގައި ބޭއްވިދާނެތޯ. ދެން ކޮންހެއްކެއްތޯ އޮންނާނީ އެމީހަކު ނުފޫޒުފޯރުވަން. އެކަން ބަލަންޖެހޭނީ އެ މައްސަލަ ބެލި މަޢުޟޫޢީ ފަނޑިޔާރު. ފަނޑިޔާރު ކުރިމައްޗަށް އެމީހަކު ހާޟިރުކުރަންޖެހޭނީ ދަޢުލަތުން. އެއީ އެމީހާ ޝަރީޢަތް ނިމެންދެން ބަންދު ވެސް ކުރީ ދަޢުލަތުން އެދިގެންކަމަށްވާތީ." ވަކީލް މިންހާޖު ވިދާޅުވިއެވެ.\nމުޅި މައްސަލައަށް ނަޒަރު ހިންގާލަމާތޯއެވެ. މައްސަލަ ވަރަށް ސާފެވެ. އަރައިގެން އުޅޭ އޮޅުންވެސް ސާފެވެ. ޝަރީޢަތް ނިމެންދެން މީހަކު ބަންދު ކުރުމަކީ ކޯޓުތަކަށް ކުރެވިދާނެކަމެކެވެ. އެ ބާރު ވަނީ ޤާނޫނުން ފަނޑިޔާރުންނަށް ދީފައެވެ. ނަމަވެސް ޤަބޫލުކުރަންޖެހޭ ހަޤީޤަތަކީ އިސްކުރަންޖެހޭނީ މުއްތަހަމްގެ ހައްޤުކަމެވެ. ހުރިހާ ވަޞީލަތެއް ހުރީ ދަޢުލަތުގައެވެ. ކުށުގެ ތުޙުމަތުގައި ބަންދުކޮށްފައި ހުންނަ މީހަކީ އެއްވެސް އާރެއްބާރެއް އޮތް މީހެއް މީހެއްނޫނެވެ. އެހެންކަމުން ޤާނޫނު މާނަކުރަންވާނީ ކުށުގެ ތުޙުމަތުގައިވާ މީހާގެ މަސްލަޙަތަށް އިސްކަން ދީގެންނެވެ. ދަޢުލަތުން ބޭނުންވާހާ ގޮތަކަށް ޤާނޫނުގެ މާއްދާތައް މާނަކޮށްގެން ނުވާނެއެވެ. "ވާނުވާ"ގެ މައްސަލައަކީ ޖިނާޢީ ޢަދުލުގެ ނިޒާމުގައި ޒަމާންވީ މައްސަލައެކެވެ. އެކަން ހައްލުކުރުމުގެ މަޤްޞަދުގައި ގެނައި ޤާނޫނުން ވެސް ވާންވީ ގޮތެއް އޮޅުމެއް ނުފިލިއެވެ.\nޑިސެމްބަރު 30, 2020 21:56\nމުޅި ކޯލިޝަން ވެސް ވާނުވާގައި!\nޑިސެމްބަރު 31, 2020 01:04\nވާނުވާ ނޫނަސް ތަހުގީގަށްވެސް މީހަކު ބަންދު ކުރުން އެއީ އަނިޔާ އެއް...ކުށެއް ސާބިތު ނުވަނީސް އަދަބެއް ދިނުން ވާނީ އަނިޔާއަކަށް...ތަހުގީގަށް ނުފޫޒުފޯރުވަފާނެ ކަމަށްވަންޏާ އެބުނެދެނީ ތަހުގީގު ކުރަން ތިބި މީހުންނަކީ ނާގާބިލް ބައެކޭ...ގާބިލް މީހުން އެތަނަށްލައިގެން ތަހުގީގު ކުރުން އޮތީ...ގާބިލް މީހުން ނެތިއްޔާ ގާބިލް މީހުން އުފައްދަންވީ..މީ ދޯ ވެރިންގެ ޒިންމާ އަކީ...ތިމާމެންގެ ގާބިލްކަން ނެތުމުން އެހެން މީހުންނަށް ނުހައްގުން އަނިޔާ ދޭކަށް ނުޖެހޭ އަމިއްލައަށް ދުރަށްދިއުން އެންމެ ރިވެތި ގޮތަކީ...


Criminal Court Sarahahdhu gai Idhikolhun Muzaaharaa Kuranee - Vaguthu\nކްރިމިނަލް ކޯޓު ސަރަހައްދުގައި އިދިކޮޅުން މުޒާހަރާކުރަނީ\nއިިދިކޮޅު ސިޔާސީ ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމް މިނިވަން ކުރުމަށް ގޮވާލާލާ ކްރިމިނަލް ކޯޓު ސަރަހައްދުގައި އެމަނިކުފާނުގެ ސަޕޯޓަރުން މުޒާހަރާކުރަން ފަށައިފިއެވެ.\nރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑަރިންގެ ދައުވާއާއި ރިޝްވަތު ގަބޫލު ކުރުމުގެ ދައުވާގެ ޝަރީއަތުގެ އަޑުއެހުމެއް ކްރިމިނަލް ކޯޓުގައި މިހާރު ކުރިޔަށް އެބަ ދެއެެވެ.\nމަނީ ލޯންޑަރިންގެ ކުށް ސާބިތުވެއްޖެ ކަމަށް ކަނޑައަޅައި ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ރައީސް ޔާމީންގެ މައްޗަށް ދައުލަތުން އުފުލި އިތުރު ދެދައުވާއަކީވެސް އެމްއެމްޕީއާރުސީގެ ހިޔާތާއި ގުޅުން ހުރި ދެ ދައުވާއެވެ.\nއެ ދެ ދައުވާއަކީ ރ. ފުއްގިރި ދޫކުރުމުގައި ކުރެވުނު މުއާމަލާތުގައި ރިޝްވަތު ގަބޫލުކުރުމުގެ ދައުވާއާއި މަނީލޯންޑާ ކުރި ދައުވާއެވެ.\nއެހެންނަމަވެސް ރައީސް ޔާމީންގެ ސަޕޯޓަރުންނާއި އެމަނިކުފާނު ލީޑް ކުރައްވާ އިދިކޮޅު ޕީޕީއެމްއާއި ޕީއެންސީއިން ދެކެނީ އެމަނިކުފާނަށް ކުރަމުން ދަނީ ނުހައްގު ދައުވާތަކެއް ކަމަށެވެ. އަދި މި ސަރުކާރުން އެމްއެމްޕީއާރުސީގެ ހިޔާނާތް ތަހުގީގު ނުކުރާ ކަމަށާއި ހަމައެކަނި ބޭނުމަކީ ޔާމީނަށް އަނިޔާ ކުރުން ކަމަށް އިދިކޮޅުން ބުނެއެވެ.\nކްރިމިނަލް ކޯޓު ސަރަހައްދަށް ގިނަ އަދަދެއްގެ ސަޕޯޓަރުން އެއްވެފައިވާއިރު ފުލުހުން ވަނީ މުޅި އެސަރަހައްދު ބަންދުކޮށްފައެވެ. އަދި ރައީސް ޔާމީނގެ ސަޕޯޓަރުންނާއި އިދިކޮޅު ލީޑާޝިޕްގެ އިސްވެރިންވެސް ވަނީ ބެރިގޭޑް ޖަހާ ފަހަތައް ޖައްސާފައިކަން ފާހަގަކޮށްލެވެއެވެ.\nމުޒާހަރާގެ ބައިވެރިިން ފަހަތަށް ޖެއްސުމަށް އެސްއޯ ފުލުހުން ދަނީ އެސަރަހައްދުގައި ހަރަކާތްތެރިވަމުންނެވެ. އެގޮތުން ގިނަ އަދަދެއްގެ އެސްއޯ ފުލުހުން އެސަރަހައްދުގައި ހަރަކާތްތެރިވަމުން ދާއިރު، ފުލުހުން ދަނީ ބާރުގެ ބޭނުންކޮށްގެން މުޒާހަރާ ރޫޅާލުމަށް މަސައްކަތް ކުރަމުންނެވެ.\nޖެނުއަރީ 7, 2021 15:18\nފިނޑި ސަރުކާރެއް. ކުލީ ސިފައިން ނެރެގެން ދިވެހި ރައްޔިތުންނަށް އަނިޔާ ކުރަނީ.\nޖެނުއަރީ 7, 2021 22:00\nޖެނުއަރީ 8, 2021 09:42\nދައުލަތުގެ އެންމެހާ ބާރުތައް މުށުތެރެއަށް ވަިރުވާ އަޅާލައިގެން ޚުދުމުޚްތާރު ވެރިކަމެއް ކުރަނީ ޤާނޫނުއަސާސީ ހިތުހުރިގޮތަކަށް ބަދަލުކޮށްގެން މިޤައުމުގެ އަމުނު އަމާންކަން ނަގާލައި ލޭއޮހުރުވުމަކަށް ދާންކަން ނުދަންނަ އެއްވެސް ރައްޔިތަކު ނެތެވެ. ޤާޒީންނާއި ފަނޑިޔާރުގެތައް މިއަދުވަނީ އެމްޑީޕީ ހަރުގެތަކަށް ބަދަލުވެފަ. ދައުލަތުގެ ދިފާއަކީ މިއަދު ކޮވިޑޭކިއައިގެން ރައްޔިތުން ބަންދުކޮށްބާތިއްބައިގެން ތިބުން. ދައުލަތުގެ ފައިސާއިން ރައްޔިތުން ބަނޑަށް ޖައްސާ ބާތިއްބައިގެން ޖެހުނުދިމާލަކުން ވައްކަންކުރަމުންދަނީ. ސްކޫލް ތަކަށް މީހުންގެ ޅަދަރީން އެއްކުރަނީ ކޮވިޑްގެބކޮންތާކު އޮތް ޤަވާޢިދަކާ ޤާނޫނަކުން. މިކުޅިވަރުކުޅެން މިއިންނަނީ ޕްރޮފެސަރ ތަނެއްދޮރެއްނުދަންނަ މުސްކުޅި ކެރަފާނަސީމު ލާފަ. މިވަރަށް ރައްޔިތުން ކަރަށްފައިންއެރީމަ ނިކުންނާނެ.


ގުލާބް ޖާމުން ކޭކު | Lonumedhu\nގުލާބް ޖާމުން ކޭކު\nގުލާބް ޖާމުން އަކީ ފޮނިއެއްޗެހީގެ ތެރެއިން ނިކަން މީރު އެއްޗެކެވެ. ނަމަވެސް ގުލާބް ޖާމުން މީރުކޮށް ހެދުމަކީ ވަގުތާއި ހުނަރު ބޭނުންވާ ކަމެކެވެ.\nމިފަހަރު މިއޮތީ ގުލާބް ޖާމުން ރަހަލާ ގޮތަށް ކޭކެއް އަޅާނެ ގޮތުގެ ރެސިޕީއެވެ. ފަސޭހައިން ހަދާލެވޭ މި ކޭކަކީ ބޮޑު އެއް ގުލާބް ޖާމުން ކަމަށް ވެސް ވިސްނިދާނެއެވެ.\nގުލާބް ޖާމުން ހަދަން ބޭނުންވާ ތަކެތީގެ ތެރެއިން ހިކި ކިރަކީ އޭގެ ރަހައަށް މުހިއްމު އެއްޗެކެވެ. އެހެންކަމުން މި ކޭކުގައިވެސް ހިކި ކިރު ކުޅެނީ މުހިއްމު ރޯލެކެވެ. ހިކި ކިރުން ކޭކުގައި ގުލާބް ޖާމުންގެ ހަގީގީ ރަހަ ލައްވައިދިނުމުގެ އިތުރުން އިތުރު ފޮނި ކަމަކާއި، މަޑު ކަމަކާއި، ރަހައިގެ މުއްސަނދިކަމެއްވެސް ކޭކަށް ގެނެސްދެއެވެ. އަދި ކުލަވެސް ރަން ކޮށްދެއެވެ.\nއަހަރުމެންގެ މި ރެސިޕީގައި ބޭނުން ކުރީ އަހަރުމެންގެ އެއް ބައިވެރިއެއް ކަމަށްވާ އެމްއެޗްއޭގެ ފަރާތުން ލިބުނު ނެސްލޭ ނީޑޯ އިންސްޓަންޓް ފުލް ކްރީމް މިލްކް ޕައުޑަރެވެ.\nނީޑޯ އަކީ ކުޑަ ކުދިންގެ މެދުގައި މަޤްބޫލް ކިރަކަށް ވާއިރު އޭގައި ހަށިގަނޑު ހެދި ބޮޑުވުމަށް ބޭނުންވާ އެތަކެއް މާއްދާތަކެއް ހިމެނިފައިވުމާއި އެކު އެއީ މައިންގެ އިތުބާރުވެސް ލިބިފައިވާ ހިކި ކިރެކެވެ.\nމި ގުލާބް ޖާމުން ކޭކަކީ ހުހަށް ކާލަން މީރު ކޭކެކެވެ. ނަމަވެސް އިތުރަށް ފޮނިކޮށް ކާން ބޭނުންވާ މީހުންނަށާއި ކޭކު އިތުރަށް ޒީނަތްތެރި ކުރަން ބޭނުންވާ މީހުންނަށް ޚާއްސަ ކޮށްލައިގެން ކޭކު މައްޗަށް އަޅާނެ ކާފޫރުތޮޅި ގްލޭޒެއް ތައްޔާރު ކުރާނެ ގޮތްވެސް ރެސިޕީގައި ހިމަނާފައިވާނެއެވެ.\n135 ގްރާމް ފުށް (1 ޖޯޑު)\n18 ގްރާމް ނެސްލޭ ނީޑޯ އިންސްޓަންޓް ފުލް ކްރީމް މިލްކް ޕައުޑަރ (2 މޭޒުމަތީ ސަމުސާ)\n15 ގްރާމް ބޭކިންގް ޕައުޑަރ (1/22ސައިސަމުސާ)\n1 ސައިސަމުސާ މުގުރި ކާފޫރުތޮޅި\n¼ ސައިސަމުސާ ލޮނު\n125 ގްރާމް ހަކުރު (1/2 ޖޯޑު + 1 މޭޒުމަތީ ސަމުސާ)\n½ ޖޯޑު ތެޔޮ\n1/3 ޖޯޑު ދިޔާކިރު (1/3 ޖޯޑު ފެނަށް2މޭޒުމަތީ ސަމުސާ ނެސްލޭ ނީޑޯ އިންސްޓަންޓް ފުލް ކްރީމް މިލްކް ޕައުޑަރ ގިރުވާފައި)\n2/3 ސައިސަމުސާ ވެނީލާ އެސެންސް\n2/3 ޖޯޑު ހަކުރު\n3 އިންޗީގެ ފޮނިތޮށި\n2 ސައިސަމުސާ ރޯޒްވޯޓަރ\n10 ޕިސްޓާޗިއޯ ކުދިކޮށް ކޮށާފައި\n1. 180 ޑިގްރީސް ސެލްސިއަސްއަށް އަވަން ހޫނު ކުރަން ޖައްސާށެވެ. އެއްމެ މަދުވެގެން، ކޭކު ފިހަން އަވަނަށް ލުމުގެ 10 މިނެޓު ކުރިން ހޫނު ކުރަން ޖައްސަން ވާނެއެވެ.\n2.7އިންޗި ޑަޔަމީޓަރުގައި ހުރި ވަށް ކޭކު ފިހާ ތަބަކެއްގެ ފުލުގައާއި އަރިމަތި ތަކުގައި2ސައިސަމުސަލެއްހާ ތެޔޮ އުނގުޅާލާށެވެ. ދެން އުނގުޅާފައި ހުރި ތެޔޮތަކުގެ މައްޗަށް މޭޒުމަތީ ސަމުސަލެއްހާ ފުށް ބުރުއްސާލާށެވެ. ތަބަކަށް ފުށްކޮޅު އަޅާލާފައި ތަބަކުގައި ކުޑަކޮށް ތަޅާލާ ތަޅުވާލީމާ ރީތިކޮށް ފަށަލައެއްހެން ފުށްތައް ބުރުއްސިގެން ދާނެއެވެ. ތަބައް އަރި ކޮށްލާފައި އަރިމައްޗަށް ވެސް މިގޮތަށް ބުރުއްސާލެވޭނެއެވެ. ތަބަކުގެ ތެރޭގައި ފުށް ގިނަ ވެފައި ހުރިނަމަ އެކޮޅު ކޮޅުން ބާއްވާފައި ދެތިން ފަހަރަކު ފުލުގައި ޖަހާލީމާ ގިނަވާ ފުށްތައް ދާނެއެވެ.\n3. ފުށާއި، ނެސްލޭ ނީޑޯ ހިކިކިރާއި، ބޭކިންގް ޕައުޑަރާއި، މުގުރި ކާފޫރުތޮޅިއާއި ލޮނު ބޯތަށްޓެއްގެ ތެރެއަށް ފުރާނާލާފައި އެހަށް ބަހައްޓާށެވެ.\n4. ދެން ބިހާއި ހަކުރާއި ތެޔޮ އެއްކުރާށެވެ. މިކަމަށް އަތުން ހިފާ ކަރަންޓު މިކްސަރު ނޫނީ ޖޫސް ގިރަން ބޭނުން ކުރާ މިކްސަރުވެސް ބޭނުން ކުރެވިދާނެއެވެ. އެއްކުރާނީ ރަނގަޅަށް އެއްވެ، ކުލަ ކޮންމެވެސް ވަރަކަށް އަލިވެ، އޮލަކަމެއް އެއަށް އަންނަން ދެނެވެ. ޖޫސް ގިރާ މިކްސަރު ބޭނުން ކުރާ ނަމަ މަޑު ދުވެލީގައި2މިނެޓު އެއްކޮށްލީމާ ރަނގަޅުވާނެއެވެ. އަތުން ހިފާ ކަރަންޓު މިކްސަރު ބޭނުން ކުރާނަމަ މެދު ދުވެލީގައި2މިނިޓު ގިރާލީމައި ހުންނާނީ ރަނގަޅަށެވެ.\n5. ޖޫސް ގިރާ އެތީގައި ބިސްތައް ގިރި ނަމަ ބޮޑު ބޯތަށްޓަކަށް މިކްސަރުގައި ހުރި ސާމާނު އޮއްސާލާށެވެ.\n6. ގިރާފައި ހުރި ބިސްތަކުގެ ތެރެއަށް ފުށް އެތިން4މޭޒުމަތީ ސަމުސާ ވަރުގެ އެތިކޮޅެއް އަޅާ މަޑުމަޑުން އެއްކޮށްލާށެވެ. މިކަމަށް ސަމުސަލެއް ބޭނުން ކުރެވިދާނެއެވެ.\n7. ދެން ނެސްލޭ ނީޑޯ ހިކިކިރާއި ފެން އެއްކޮށްގެން ތައްޔާރު ކުރި 1/3 ޖޯޑު ކިރުގެ ތެރެއިން2މޭޒުމަތީ ސަމުސާ ވަރުގެ އެތިކޮޅެއް ބިސްތަކުގެ ތެރެއަށް އަޅާލާފައި އަނެއްކާވެސް މަޑުމަޑުން އެއްކޮށްލާށެވެ.\n8. މިގޮތަށް6އަދި7ގައި ބުނެފައިވާ ގޮތަށް ފުށާއި ކިރު އަޅައި އެއްކުރަމުން އެތަކެތި ހުސްކޮށްލާށެވެ.\n9. ވެނީލާ އެސެންސް އަޅާ އެއްކޮށްލާށެވެ.\n10. ކުރިން ތައްޔާރު ކުރި ތަބަކުގެ ތެރެއަށް އެއްކުރި ސާމާނު އޮއްސާލާށެވެ.\n11. ހޫނު ކުރަން ޖެއްސި އަވަނުގެ މެދު ރެކުގައި ތަބައް ބައިންދައިގެން 180 ޑިގްރީސް ސެލްސިއަސްގައި ކޭކު ފިހާށެވެ. ފިހާނީ މައްޗަށް ރަން މުށި ކުލަ އަރައި މެދަށް ދަތްކޮށްޓިއެއް ހަރާލާފައި ނަގާއިރު އޭގައި އެއްވެސް އެއްޗެއް ހަރުނުލާ ހުންނާނެ ވަރަށެވެ. އަހަރުމެންގެ ކޭކު ފިހެވުނީ 35 މިނެޓުންނެވެ. އެކަމަކު އެކި އަވަނުން ފިހެވޭ އިރު ތަފާތު ވެދާނެތީ މިކަމަށް ސަމާލު ވެލަން ވާނެއެވެ.\n12. ކޭކު ފިހެވުމުން ތަބައް އަވަނުން ނަގާށެވެ. އަދި ކޭކު ފިހާ ތަބަކުން ނުނަގައި އެހަށް ކޭކު 10 މިނިޓު ހިހޫކުރަން ބަހައްޓާށެވެ.\n13. ކޭކު ހިހޫ ވަމުން ދާއިރު ރޯޒްވޯޓަރ ފިޔަވާ ސިރަޕް ހަދަން ހުރި ހުރިހާ އެއްޗެއް ތެއްޔަކަށް އަޅައި ބޮކި ޖަހަން ފަށަންދެން ކައްކާށެވެ. ދެން ތަބަކުން ނުނަގާ ކޭކު ހިހޫ ކުރަން އޮތް 10 މިނިޓު ހަމަވަންދެން ކުޑަކޮށް ބޮކިޖަހަމުންދާނެ ފަދަ ހޫނު މިނެއްގައި ކައްކާލާށެވެ. ނިމުނީމައި ރޯޒްވޯޓަރ އަޅާފައި އުނދުން ނިވާލާށެވެ.\n14. 10 މިނިޓު ހަމަވުމުން ކޭކު ތަބަކުން ނަގާށެވެ (ތަބައް މަތީގައި ތަށްޓެއް ބާއްވާފައި ކޭކު ތަށީގެ މައްޗަށް އަންނާނެ ގޮތަށް ފުށުން ޖަހާލައިގެން މިކަން ކުރެވިދާނެއެވެ).\n15. ދަތްކޮށްޓިއެއް ބޭނުން ކޮށްގެން ކޭކު މަތީގައި ލޯވަޅު އަޅާށެވެ. ދެ ލޯވަޅުގެ ދެމެދުގައި ސެންޓިމީޓަރެއްހާ ޖާގަ ބަހައްޓާފައި ލޯވަޅުގެ ފުންމިން ކޭކުގެ ދެބައިކުޅަ އެއްބައި ވަރުގައި ބެހެއްޓީމައި ރަނގަޅުވާނެއެވެ. ދެން ސަމުސަލެއް ބޭނުން ކޮށްގެން ސިރަޕްގަނޑު ކޭކު މައްޗަށް އަޅާށެވެ. އެތިކޮޅެއް އަޅާފައި ކޭކުގެ ތެރެއަށް އެ ވަދެގެން ދަންދެން މަޑުކޮށްފައި އަނެއްކާވެސް އެތިކޮޅެއް އަޅާނީއެވެ. މިގޮތަށް ހަދައިގެން ސިރަޕްގަނޑު ހުސްކޮށްލާށެވެ.\n16. ކާފޫރުތޮޅި ގްލޭޒް އަޅާނަމަ ދެން ކޭކު އެއްކޮށް ހިހޫ ކުރަން ބަހައްޓާށެވެ. ހިހޫކުރާނީ ފްރިޖަކު ނޫނެވެ. ގްލޭޒަކީ ނިކަން ފޮނި އެއްޗެކެވެ. އެހެންވެ އެ އެޅުމުގެ ކުރިން ކޭކުގެ ރަހަ ބަލާލާފައި އެ އަޅަން ބޭނުންތޯ ޗެކް ކޮށްލެވިދާނެއެވެ.\n17. ގްލޭޒް ބޭނުން ކުރާނަމަ ގްލޭޒަށް ބޭނުންވާ ހުރިހާ އެއްޗެއް ކުޑަ ބޯތަށްޓެއްގައި ރަނގަޅަށް އެއްކޮށްލާފައި ކޭކު މައްޗަށް އޮއްސާލާށެވެ. ކޭކު އެއްކޮށް ހިހޫވެފައި ނުވާނަމަ ގްލޭޒް ދިޔާވެގެން ދާނެއެވެ.\n18. ގްލޭޒް ބޭނުން ކުރިއަސް އަދި ނުކުރިއަސް ކޭކުގެ މައްޗަށް ކޮށާފައި ހުރި ޕިސްޓާޗިއޯކޮޅު އަޅާލާށެވެ. ކެވޭ ކަހަލަ ފިނިފެންމާ ފިޔަ އަތުގައި ހުރިނަމަ އޭގެ އެތިކޮޅެއް އަޅާލީމައި ކޭކު އަދި އިތުރަށް ރީތިވާނެއެވެ.\nކޭކާއި އަވަނުން ފިހެފައި ހުންނަ އެހެން ތަކެތި


MMPRC thahugeegu laskura edhey bayaku fuluhun aai ACC gai eba thibi: Ilyas\nއެމްއެމްޕީއާރްސީ ތަހުގީގު ލަސްކުރަން އެދޭ ބަޔަކު ފުލުހުންނާއި އޭސީސީގައި އެބަތިބި: އިލްޔާސް\nކުރީ ސަރުކާރުގައި އެމްއެމްޕީއާރުސީ މެދުވެރިކޮށް ހިނގި ބޮޑު ހިޔާނާތުގެ ތަހުގީގު ލަސްކުރަން ބޭނުންވާ ބަޔަކު އެންޓި ކޮރަޕްޝަން ކޮމިޝަން (އޭސީސީ) އާއި ފުލުހުންގެ މުއައްސަސާގެ ތެރޭގައި އެބަ ތިބި ކަމަށް ރައްޔިތުންގެ މަޖިލީހުގެ ހުޅުދޫ ދާއިރާގެ މެންބަރު އިލްޔާސް ލަބީބް މިއަދު ވިދާޅުވެއްޖެ އެވެ.\nއެމްއެމްޕީއާރުސީ ހިޔާނާތުގެ ބައިވެރިންގެ ނަންތަކުގެ ލިސްޓް ހާމަ ކުރުމަށް ގޮވާލައި މަޖިލީހަށް ހުށަހެޅުއްވި ކުއްލި މައްސަލައަށް ބަހުސް ކުރައްވަމުން އިލްޔާސް ވިދާޅުވީ މާލިއްޔަތު ކޮމިޓީއަށް ވަޑައިގެން ޕްރޮސެކިއުޓާ ޖެނެރަލް އައިޝަތު ބިޝާމް ދެއްކެވި ވާހަކަތަކުން ވެސް އެމްއެމްޕީއާރުސީގެ ހިޔާނާތުގެ މަންފާ ގިނަ ބަޔަކު ނަގާފައި ތިއްބެވި ކަން އެނގިގެން ގޮސްފި ކަމަށެވެ.\nއިލްޔާސް ވިދާޅުވީ އެމްއެމްޕީއާރުސީގެ ހިޔާނާތުގެ ތަހުގީގު ލަސްކުރުމަށް އޭގައި ތުހުމަތު ކުރެވޭ ބައެއް މީހުން މިހާރު ވެސް މަސައްކަތް ކުރަމުންދާ ކަމަށެވެ. އެ ގޮތުން ފުލުހުންނާއި އޭސީސީގެ ތެރޭގައި ވެސް ތަހުގީގު ލަސް ކުރުމަށް މަސައްކަތް ކުރާ ބަޔަކު ތިބި ކަމަށް އޭނާ ވިދާޅުވި އެވެ. އެކަމަކު އޭނާ ވިދާޅުވި ގޮތުގައި އެއީ އޭސީސީގައި މިހާރު ތިއްބެވި މެންބަރުންނެއް ނޫނެވެ.\n"އަޅުގަނޑުމެންނަށް މައުލޫމާތު އެބަ ލިބޭ އޭސީސީގެ ތެރޭގައި ތިބި ބައެއް ބޭފުޅުން މި މައްސަލަ ލަސް ކުރުމަށް މަސައްކަތް ކުރައްވާ ވާހަކަ، ފުލުސް އޮފީހުގައި ތިއްބެވި ބޭފުޅުންގެ ތެރޭގައި އެބަ ތިބި އެ ތަހުގީގު ލަސްކޮށް އެހެން މިސްރާބަށް އެ ގެންދަން ބޭނުންވާ ބަޔަކު، މި ދައްކަނީ ކޮމިޝަންގައި މިހާރު ތިބި މެންބަރުންގެ ވާހަކައެއް ނޫން،" އިލްޔާސް ވިދާޅުވި އެވެ.\nއެމްއެމްޕީއާރުސީގެ ހިޔާނާތުގައި ހިމެނޭ އެންމެންގެ މައްސަލަތައް ތަހުގީގުކޮށް އަޅަން ޖެހޭ ފިޔަވަޅުތައް އެޅުމަށް އޭސީސީއާއި ފުލުސް އޮފީހަށް އޭނާ ގޮވާލެއްވި އެވެ. އޭނާ ވިދާޅުވީ އެ މައްސަލަތައް ބެލުމަށް އޭސީސީގެ މެންބަރުންނާއި ހޯމް މިނިސްޓަރު އިމްރާން އަބްދުﷲ އާއި ފުލުސް ކޮމިޝަނަރު މުހައްމަދު ހަމީދަށް އެއްބާރުލުން މަޖިލީހުން ދޭނެ ކަމަށެވެ.\n"އެއީ މިހާރުގެ ވަޒީރަކަށް ވިޔަސް، ކުރީގެ ވަޒީރަކަސް، ކުރީގެ ރައީސަކަށް ވިޔަސް، މަޖިލިހުގެ މެމްބަރަކަށް ވިޔަސް، ކުރީގެ މެމްބަރަކަށް ވިޔަސް ކުރީގެ ފަނޑިޔާރެއް ވިޔަސް، މިހާރުގެ ފަނޑިޔާރެއްގެ މައްސަލަ ވިޔަސް މިހާރުން މިހާރަށް ބަލައި ތަހުގީގުކޮށް އަވަސް ކުރައްވާ، މި މަޖިލީހުގެ އެއްބާރުލުން ލިބޭނެ،" އިލްޔާސް ވިދާޅުވި އެވެ.\nއެމްޑީޕީ ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + ޕްރޮސެކިއުޓާ ޖެނެރަލްގެ އޮފީސް އައިޝަތު ބިޝާމް އޭސީސީ ހިޔާނާތް


Kulhudhuffushi Online - Uthuraai medhutherey atholhuthakah vaigadhave kanduthah gadhavaane: met\nއުތުރާއި މެދުތެރޭ އަތޮޅުތަކަށް ވައިގަދަވެ ކަނޑުތައް ގަދަވާނެ: މެޓް\nއަބްދުލް ވާހިދު ޙަސަން -9މަސް ކުރިން - 25 މެއި 2018\nކަނޑު ގަދަމެޓް އޮފީސް\nއުތުރާއި މެދުތެރޭއަތޮޅުތަކުގައި ވައިގަދަވެ ކަނޑުތައް ގަދަވާނެކަމަށް ލަފާކޮށް މިސަރަހައްދުތަކުގައި ކަނޑު ދަތުރު ފަތުރުކުރައްވާ ފަރާތްތަކުން މޫސުމަށް ސަމާލުވުމަށް ޤައުމީ މޫސުމާ ބެހޭ އިދާރާއިން ހާމަކޮށްފި އެވެ.\nމެދުތެރެއާއި އުތުރު އަތޮޅުތަކަށް ހުޅަނގާއި ހުޅަނގު އުތުރުން ގަޑިއަކު 15 މޭލާ 25 މޭލާދެމެދުގެ ބާރުމިނުގައި، ދެކުނު އަތޮޅުތަކުގައި ހުޅަނގު ދެކުނާއި ހުޅަނގުން ގަޑިއަކު7މޭލާ 15 މޭލާދެމެދުގެ ބާރުމިނުގައި ވައިޖެހޭނެ ކަމަށް އެއިދާރާއިން ލަފާކުރެ އެވެ.\nއަދި ވިލާގަނޑުގައި ގަޑިއަކު ގާތްގަޑަކަށް 45 މޭލަށް ވައިގަދަވުން އެކަށީގެންވާނެކަމަށްވެސް ލަފާކޮށްފައިވެ އެވެ.\nމޫސުމާ ބެހޭ އިދާރާއިން ބުނީ އެހެންވެ، އުތުރާއި މެދުތެރޭ ކަނޑުތައް އާންމުގޮތެއްގައި ގަދަވާނެކަމަށާއި އަދި ދެކުނުއަތޮޅުތަކުގެ ކަނޑުތައް އާދައިގެ ވަރަކަށް ގަދަވާނެކަމަށެވެ.\nއަދި މިއަދާއި މާދަމާ އުތުރާއި މެދުތެރޭ އަކިހިސާބަށް ގުގުރާ ވިއްސާރަކޮށް އަދި އުތުރުގެ ބައެއް ރަށްތަކަށް ބޯކޮށް ވާރޭވެހުން އެކަށީގެންވެ އެވެ. އަދި ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައިގެ އަސަރުކުރުމަކީވެސް އެކަށީގެންވާ ކަމެއްކަމަށް އެއިދާރާން ބުނެ އެވެ.\nއެގޮތުން އެންމެ ދިޔަވަރު ބޮޑުވާނެ ގަޑިތައް އެއިދާރާން ވަނީ އާންމުކޮށްފައިވެ އެވެ. އެގޮތުން އުތުރުގެ ރަށްތަކަށް އެންމެ ދިޔަވަރު ބޮޑުވާނީ މިރޭ 20:43 ގަ އެވެ. މެދު ރާއްޖެތެރެއަށް 22:10 ، ދެކުނަން ދިޔަވަރު އެންމެ ބޮޑުވާނީ 23:16 ގަ އެވެ.\nއުތުރުގެ އަތޮޅުތަކަށް ބޯކޮށް ވާރޭވެހި ކަނޑު ގަދަ ވާނެ


Dhuniyeyge aabaadhee 8 Billion aa gaaikuranee - 247.mv\n08:06 PM, Saturday 17, April 2021\nއާބާދީ އިތުުރުވާކަން އެލާމް ކުރުމަށް ހަދާފައިވާ ޕޯސްޓަރެއް--\nAisha 17:36 PM, Wednesday 17, July 2019\nދުނިޔޭގެ އާބާދީގައި ފަސް ބިލިއަން ހަމަވީ އެތައް ހާސް އަހަރަކުންނެވެ. އެއީ 1989 ވަނަ އަހަރުގެ ތެރޭގައެވެ. އޭގެ 32 އަހަރު ފަހުން ދުނިޔޭގެ އާބާދީގައި އަށް ބިލިއަން ހަމަވުމާ ގާތްވެއްޖެއެވެ.\nކޮންމެ އަހަރެއްގެވެސް ޖުލައިމަހުގެ 11 ވަނަ ދުވަސް އދ.އިން ފާހަގަ ކުރަނީ ދުނިޔޭގެ އާބާދީ ދުވަހުގެ ގޮތުގައެވެ. މި ދުވަސް ފާހަގަ ކުރަންފެށީ އާބާދީ އިތުރުވުމުގެ ސަބަބުން ދުނިޔެއަށް ކުރިމަތިވާ އެކި މައްސަލަތަކާމެދު ހޭލުންތެރި ކުރުމަށެވެ. އދ ގެ ތަފާސްހިސާބުތަކަށް ބަލާއިރު މިހާރު ދުނިޔޭގެ އާބާދީ އަކީ 7.7 ބިލިއަނެވެ. މިހާރު އާބާދީ އިތުރުވަމަުންދާ ނިސްބަތަށް ބަލާއިރު 2050 އަންނައިރު ދުނިޔޭގެއާބާދީއަށް އިތުރު ދެ ބިލިއަން މީހުން އިތުރުވާނެ ކަމަށް އދ އިން ލަފާކުރެއެވެ.\nއޯވާ ޕޮޕިއުލޭޝަނުގެ ސަބަބުން އިޖުތިމާއީ، އިގްތިޞާދީ އަދި ތިމާވެށީގެ އެތައް މައްސަލައެއް މިހާރުވެސް އެބަ ކުރިމަތިވެއެވެ. އާބާދީ އިތުރުވަމުންދާ ސްޕީޑަށް ބަލާއިރު، ކުރިއަށްއޮތްތަަނުގައި ދުނިޔެއަށް ކުރިމަތިވާނެ ބޮޑެތި މައްސަލަތައް އަންދާޒާކޮށްލަންވެސް ނޭނގެއެވެ.\nއދގެ ތަފާސްހިސާބުތަކަށް ބަލާއިރު ފާއިތުވި ނުވަ ވަރަކަށް އަހަރު ތެރޭ އާބާދީ އިތުރުވާ މިންވަރު ދަށްވީ ދުނިޔޭގެ 27 ގައުމުގައި ނުވަތަ ސަރަހައްދުގައެވެ. އޭގެ ތެރޭގައި ޖަޕާން އަދި ޗައިނާ ހިމެނޭއިރު މިއީ އާއިލާ ރޭވުމުގައި ހޭލުންތެރި ކުރުވުމުގެ ސަބަބުން ދަށްވި ދަށްވުމެއް ކަމަށް އދ އިން ފާހަގަ ކުރެއެވެ. ނަމަވެސް މި ސަރަހައްދުތަކުގައި އާބާދީ އިތުރުވުން މަދުވީ އެންމެ ޕަސެންޓެކެވެ. އދ އިން ލަފާކުރާގޮތުގައި ބައެއް ސަރަހައްދުތަކުގައި ފާޓިލިޓީ ރޭޓް ދަށްވިނަމަވެސް އަނެއްބައި ހިސާބުތަކުގައި އާބާދީ ޑަބަލް ވުމަށް ނަގާނީ މަދު އަހަރުތަކެކެވެ. އޭގެ ތެރޭގައި ސަބް ސަހާރަން އެފްރިކާގެ ގައުމުތައް ހިމެނެއެވެ. 2050 އަންނައިރު އެ ސަރަހައްދުގެ އާބާދީ ޑަބަލް ވާނެ ކަމަށް ވަނީ ލަފާކޮށްފައެވެ.\nތަފާސްހިސާބުތަކަށް ބަލާއިރު 2050 އަންނައިރު ދުނިޔޭގެ އާބާދީގެ ބޮޑުބަޔެއް ހިއްސާކުރާނީ އިންޑިއާ، ނައިޖީރިއާ، ޕާކިސްތާން، ކޮންގޯ، އިތިއޯޕިއާ، އެމެރިކާ އަދި ޓެންޒޭނިއާ، އިންޑޮނޭޝިއާގެ އިތުރުން މިސްރެވެ.\nއާބާދީ އިތުރުވާ ރޭޓް މައްޗަށް ޖެހިފައިވާއިރު ލައިފް އެކްސްޕެކްޓެންސީ ރޭޓް ވަނީ ދަށްވެފައެވެ. މީގެ އަހަރުތަކެއް ކުރިން އެވްރެޖް ލައިފް އެކްސްޕެކްޓެންސީ އަކީ 77.1 އަހަރު ނަމަވެސް މި އަދަދު މިހާރު ވަނީ 72.6 އަހަރަށް ދަށްވެފައެވެ. ހާއްސަކޮށް ފަގީރު ގައުމުތަކުގައި މީހުން މަރުވާ އުމުރު ހަގެވެ. ސަބަބަކީ އެ ގައުމުތަކުގައި ލިބެންހުންނަ ސިއްހީ ހިދުމަތްތައް މަދުވެފައި ފެންވަރު ދަށްވުމާއި ދިރިއުޅުމުގެ ވައްޓަފާޅިިއެވެ.\nއދގެ ތަފާސްހިސާބުތައް ދައްކާގޮތުން 2050 އަންނައިރު ދުނިޔޭގެ އާބާދީގެ ބޮޑު ބަޔަކީ 65 އަހަރުން މަތީގެ މީހުންނަށް ވާނެއެވެ. ކޮންމެ އަހަރަކުވެސް އެވްރެޖުކޮށް އާބާދީއަށް 85 މިލިއަން މީހުން އިތުރުވާކަމަށްވެސް އެ އިދާރާ އިން ބުނެއެވެ.\nއެކުވެރި ދައުލަތްތައް ދުނިޔެ ލައިފްސްޓައިލް


Beryru Gaumu Thakah Dhathuru Kuraanama Registry Vaan Angaifi - Vaguthu\nބޭރު ޤައުމުތަކަށް ދަތުރުކުރާނަމަ ރަޖިސްޓްރީ ވާން އަންގައިފި\nބޭރު ޤައުމުތަކަށް ދަތުރު ކުރާނަމަ ފޮރިން މިނިސްޓްރީގެ ސައިޓުގައި ރަޖިސްޓްރީ ވުމަށް ފޮރިން މިނިސްޓްރީއިން އަންގައިފިއެވެ.\nމި ދުވަސްވަރަކީ ސްކޫލު ބަންދު ދުވަސްވަރަކަށްވާތީ ވަރަށް ގިނަ ފަރާތްތައް ބޭރުގެ ގައުމުތަކަށް ދަތުރުކުރަމުންދާ ކަމަށާއި، ދަތުރުކުރާ ފަރާތްތަކުން ދަތުރުކުރުމުގެ ކުރިން ފޮރިން މިނިސްޓްރީގެ ވެބްސައިޓުން ރަޖިސްޓްރީވުމަށްފަހު ދަތުރުކުރުމަށް އެމިނިސްޓްރީން ވަނީ އިލްތިމާސްކޮށްފައެވެ.\nރާއްޖެޓީވީގެ ފަލަސުރުހީ ޕްރޮގްރާމްގައި ފޮރިންގް މިނިސްޓްރީގެ ޖޮއެންޓް ސެކެޓްރީ ބަދޫރާ ސައީދު ވިދާޅުވީ ފޮރިން މިނިސްޓްރީގައި ވެބް ސައިޓުން ރަޖިސްޓްރީ ކުރެވޭނެ ކަމަށާއި، ދަތުރުކުރުމުގެ ކުރިން މިނިސްޓްރީގެ ސައިޓުން ރަޖިސްޓްރީވުމަކީ ވަރަށް މުހިންމު ކަމެއް ކަމަށެވެ.\nމި ޕްރޮގްރާމުގައި ވާހަކަ ދައްކަމުން ބަދޫރާ ވިދާޅުވީ ރާއްޖޭން ބޭރަށް ދިއުމަށްފަހު ކަންތައްތައްވާނެ ގޮތެއް ނޭނގޭނޭ ކަމަށާއި، ރައްކާތެރިކަމުގެ ފިޔަވަޅު އަބަދު ވެސް އަޅަންޖެހޭ ކަމަށެވެ. އަދި ބޭރުގެ ގައުމަށް ދިއުމަށްފަހު، އެގައުމަކީ ރާއްޖޭގެ އެމްބަސީ އިންނަ ގައުމެއް ނަމަ އެއެމްބަސީގައި ރަޖިސްޓްރީ ކުރުމަކީ ވެސް ވަރަށް މުހިންމު ކަމެއް ކަމަށް އޭނާ ވިދާޅުވިއެވެ.\nއެހެން ނަމަވެސް ގިނަ މީހުން އެކަން ނުކުރައްވާކަމަށާއި ސަލާމަތީ ފިޔަވަޅުތައް އެޅުއްވުމުގައި ފަރުވާކުޑަކަމަށް ބަދޫރާ ފާހަގަކުރައްވާފައިވެއެވެ.\nބޭރު ގައުމުތަަކަށް ބޭސްފަރުވާއަށް ނުވަތަ އެނޫންވެސް ކަމަކަށް އެކަނި ދާނަމަ މި ސައިޓުގައި ރަޖިސްޓްރީވުމަކީ ވަރަށް މުހިންމުކަމެކެވެ. އެއީ އެކަނި ގޮސް ކަމެއް ވިޔަސް އިނގޭނޭ ވަކި މީހެއް އެތަނުގައި ނުހުންނާތީއެވެ. އަޅާލާނޭ އާރެއް ޔާރެއް ނެތީމައެވެ. ވީމާ ބޭރު ގައުމުތަކަށް ދާނަމަ ރަޖިސްޓްރީ ކުރުމަކީ ވަރަށް މުހިންމު ކަމެކެވެ.\nރާއްޖެއަށް ދެމުން ގެންދާ ސްކޮލާޝިޕްތަކުގެ އަދަދު މޮރޮކޯ އިން އިތުރުކޮށްފި\nޖަޕާނުން ރާއްޖެއަށް 24 ސްކޮލަރޝިޕް، އަގު 19 މިލިއަން ރުފިޔާ\nނޮވެމްބަރު 21, 2019 12:34\nމޮޔަވީތަ އަދުކިރިޔާތަ ރާއްޖޭގެބަޔަކު ބޭރުގައުމުތަކަށްދަނީ މިހުރިހާ ދުވަހު ދިވެހިން ދަތުރުކުރީ އެއްވެސް ބިރުވެރިކަމެނެތި މިހާރު ތިއުޅެނީ ރައްޔިތުން ބިރުގަންނުވަން. ދަތުރުފަތުރުކުރުމުގެ މިނިވަންކަންވެސް ނިގުޅައިގަން.. މިއީ އަޅުވެތިވެފަތިބިވަރު ދިވެހިން.. ދިވެހިންނައެކަނިތަ ބޭރުގައުމުތަކުގަ ބިރުވެރިކަންއޮތީ\nނޮވެމްބަރު 21, 2019 12:48\nކަމެއް ވީމަ އަދި ރަޖިސްޓްރީ ވިޔަސް ކޮންކަމެއް ކޮށްދެވޭނީ. ލަންކާގެ ހަމަނުޖެހުމުގައި ލުތުފީ ބެލެހެއްޓުމުގެ އިތުރަށް ދިވެހި އެމްބަސީ އަށް ވީކަމެއް ހަރާމް\nއިންޓަނެޓް ކެނޑިފަހުރުމުން ތިޔަ ސައިޓް އޮންނާނީ ޑައުން ވެފަ. އެހާ ސްލޯވާނެ. އެއީ ރާއްޖޭގެ ހާލަތު.\nތިޔަ ސައިޓުގަ ރެޖިސްޓާ ވުމަށްވުރެ ފޭސްބުކް މާ ސަޅި.\nނޮވެމްބަރު 21, 2019 13:44\nބޭރުގައުމުތަކުގަހުންނަ އެންބަސީތަކަކީ ދިވެހިންނައް އެހީވާންހުންނަތަންތަނެއްނޫން އެތަނުގަތިއްބަވާބޭފުޅުންގެ ގާތްމީހެއްނޫންނަމަ އެއްވެސްއެހީތެރިކަމެއް ލިބޭތަނެއްނޫން\nނޮވެމްބަރު 21, 2019 14:28\nމިއީވެސް ލާދީނީ ލީޑަރުގެ ރޭވުން.މި ބައިގަޑު އަނެއްކާ ވަކިބަޔަކަށް ބޮޑިއެއްދިނުމަށް ވިސްނަމުންދާކަން މިކަމުން އެގެއެވެ.ދުވަހަކު ތިޔަމިނިސްޓުރިން ކުރިކަމެއްނެތް.\nނޮވެމްބަރު 21, 2019 16:31\nޢެ އުޅެނީ ކިހާ ބައެއްތޯ ކޮންތާކަށްތޯ ކީއްކުރަންތޯ ބަލަން، އެހެން ކަމަކު ނޫން، ތީ ރައްޔިތުންގެ ސަލާމަތައް އެއްވެސް ކަމެއް ކުރާ ސަރުކާރެއް ނޫން. ޙުސް އަމިއްލަ އެޖެންޑާ. ޙިތުން އެހެން އެންމެން ނަކީ މޮޔައިން 😠\nނޮވެމްބަރު 21, 2019 22:35\nވަރަށް ރަގަޅު ކަމެއް. މިއީކީ އަދި އަލަށް ކުރަން ބުނި ކަމެއްވެސް ނުން.\nނޮވެމްބަރު 21, 2019 22:40\nޢަލްހަމުދު ލިއްލާހި. މިސަރުކާރުގަ އެންމެ ރަގަޅަށް މަސައްކަތް ކުރާ އެން މިނިސްޓްރީ. ޥިސްނާލުން ރަގަޅު ކަމެއް. ޗުއްޓިއާ ދިމާކޮށް ވެސް ހަަމަ ދިވެހިންގެ ކަންތައްތަކަށް ބައްލަވާ ވަރު.\nނޮވެމްބަރު 21, 2019 22:49\nމިއީ މީގެ ކުރިންވެސް ކުރާކަެއް. މިކަަން ކުރުމަކުން އެއްވެސް މީހަކަށް ގެއްލުމެއް ނުލޮބޭނެ. ޅިބުނަސް ލިބެނީ ފައިދާ. ޢެންމެ ފަހުން އަޅުގަނޑުގެ ޢާއިލާގަ ދިމާވި މައްސަލާގަވެސް އެހާ ސްޕީޓީކޮށް ދެވުނީ އެމީހުން ފުރަމުން ރަޖިސްޓްރީވެފަ ތިބީމަ. ޝުކުރިއްޔާ ޚަރިޖިއްޔާ\nނޮވެމްބަރު 30, 2019 07:39\nމިއީ އިންކަމްޓެކްސް ނެގުމަށް ހަދާ ސާވޭއެއް އޭރުން ބޭރަށްދާ މީހުންނަކީ ލިބޭބަޔަކަށް ހަދާ ފެލާލެވޭނީ މިސަރުކާރު ވައްކަންކުރާނީ ކޯޓްވެދުވެރިކޮށް މިސާލު ދީބާޖާއަށްދޭ ފައިސާ


މި އަހަރުގެ ފެބުރުވަރީގެ ނިޔަލަށް ލިބުނު އާމްދަނީ %31.4 އިތުރުވެއްޖެ\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން 2016 ވަނަ އަހަރުގެ ފެބުރުވަރީގެ ނިޔަލަށް ބަލައިގަތް އާމްދަނީ އޭގެ ކުރީ އަހަރުގެ އެ މުއްދަތާ އަޅައިބަލާއިރު %31.4 އިތުރުވެއްޖެއެވެ. މި އަހަރުގެ ފުރަތަމަ ދެ މަހު ޖުމުލަ އާމްދަނީގެ ގޮތުގައި 3.2 ބިލިއަން ލިބިފައިވެއެވެ.\nމީރާއިން މިއަދު އާންމުކުރި ތަފާސްހިސާބުގައި ވާ ގޮތުން، ފެބުރުވަރީ މަހު މީރާއަށް ބަލައިގަނެފައި ވަނީ 1.5 ބިލިއަން ރުފިޔާއެވެ. މިއީ 2015 ވަނަ އަހަރުގެ ފެބުރުވަރީ މަހު މީރާއަށް ބަލައިގަތް އާމްދަނީ އާ އަޅައިބަލާއިރު %66.1 ގެ ކުރިއެރުމެކެވެ. އަދި ފެބުރުވަރީ މަހަށް އަންދާޒާކޮށްފައިވާ އަދަދަށްވުރެ %26.6 އިތުރުވުމެކެވެ. ފެބުރުވަރީ 2016 ގައި ބަލައިގަތް އާމްދަނީގެ ތެރޭގައި އެމެރިކާ ޑޮލަރުގެ ގޮތުގައި ބަލައިގަތް 79.8 މިލިއަން ޑޮލަރު ހިމެނެއެވެ.\nފެބުރުވަރީ މަހު މީރާއަށް ބަލައިގަތް އާމްދަނީ އިތުރުވުމުގެ މައިގަނޑު ސަބަބަކީ ޓޫރިޒަމް ދާއިރާއިން ލިބުނު އާމްދަނީ އިތުރުވެފައިވާތީ އެވެ. އެއީ 2016 ވަނަ އަހަރުގެ ޖަނަވަރީ މަހު ރާއްޖެއަށް ޒިޔާރަތްކޮށްފައިވާ ފަތުރުވެރިންގެ އަދަދު ވޭތުވެދިޔަ އަހަރާ އަޅާބަލާއިރު %11.7 އިތުރުވުމާއި ވޭތުވެދިޔަ އަހަރުގެ މި މުއްދަތުގައި ނުލިބޭ ގްރީން ޓެކްސް މި މަހު ލިބިފައިވުމެވެ.\nފެބުރުވަރީ މަހު ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ އެވެ. އެއީ %34.7 ނުވަތަ 522.4 މިލިއަން ރުފިޔާ އެވެ. ފެބުރުވަރީ މަހު ދެން އެންމެ ބޮޑު އާމްދަނީއެއް ލިބިފައިވަނީ ލޭންޑް އެކުއިޒިޝަން އެންޑް ކޮންވަރޝަން ފީ (471.2 މިލިއަން ނުވަތަ %31.3) އިންނެވެ. މީގެ އިތުރުން، ލީޒް ޕީރިއަޑް އެކްސްޓެންޝަން ފީ (277.5 މިލިއަން ރުފިޔާ ނުވަތަ %18.4) އާއި ވިޔަފާރީގެ ފައިދާއިން ނެގޭ ޓެކްސް (77.4 މިލިއަން ރުފިޔާ ނުވަތަ %5.1) އަދި ގްރީން ޓެކްސް (46.6 މިލިއަން ރުފިޔާ ނުވަތަ %3.1) ގެ ގޮތުގައި ލިބިފައިވާ އާމްދަނީ ފާހަގަކުރެވެއެވެ.


Israelge Jaluthakuga Falastheenuge 95% Qaidheennah Dhany Aniya Kuramun: Falastheenuge Naadhee Aseer | Dhiislam\nފާތިމަތު ކިފާޙު ޤުބާދު ޖުލައި 12, 2020\nއިސްރާއީލުގެ ޖަލުތަކުގައިވާ ފަލަސްޠީނުގެ 95% ޤައިދީންނަށް ދަނީ އަނިޔާކުރެވެމުންކަމަށް، ފަލަސްޠިނުގެ ޕެލަސްޓީނިއަން ޕްރިޒަނާރޒް ސޮސައިޓީ (ނާދީ އަލްއަސީރު) އިން ވިދާޅުވެއްޖެއެވެ.\nޖޫން 26 ގައި ފާހަގަ ކުރެވެމުންދާ ބައިނަލް އަޤްވާމީ އަނިޔާ ލިބިފައިވާ މީހުންނަށް ސަޕޯޓުކުރުމުގެ ދުވަހާއި ވިދިގެން ފަލަސްޠީނުގެ ޤައިދީންނާއިބެހޭ ސޮސައިޓީއިން ނެރުއްވި ބަޔާނުގައި ފާހަގަ ކުރައްވާފައިވާ ގޮތުގައި އިސްރާއީލުން، ފަލަސްޠީނުގެ ޤައިދީންނަށް ޖިސްމާނީ ގޮތުންނާއި، ނަފްސާނީ ގޮތުން އަނިޔާކުރުމަށް އެކި އެކި އުސޫލުތައް ބޭނުންކުރެއެވެ. އަދި މިކަންކަން ކުރިއަށް ދަނީ އަނިޔާވެރިކަމުގެ ނިޒާމީ ސިސްޓަމެއްގެ ދަށުންކަމަށްވެސް މިބަޔާނުގައި ވިދާޅުވެފައިވެއެވެ.\n"ޤައިދީން ނިދިޔަ ނުދީ މެދުކެނޑުމެއްނެތި 20 ގަޑިއިރުވަންދެން ތަޙްޤީޤުކޮށް ސުވާލު ކުރެވެމުންދޭ، ... އަދި މިކަމުގެ ސަބަބުން އެބައިމީހުންގެ އަތުގެ ލޭގެ ހިނގުމަށް ބުރު އަރާ، މީގެ އިތުރުން އެބައިމީހުންގެ ބޮލުގައި ހަޑިވެފައިވާ ކޮތަޅު އަޅުވާ، އަނގަބަހުން ހުތުރު އެއްޗިހި ކިޔާ، ޖަހާ ތަޅާ، ކޮޅުފައިން ޖަހާ" މިރިޕޯޓުގައި ލިޔުއްވާފައިވެއެވެ.\nއިސްރާއީލުގެ ސަރުކާރުން، ޤައިދީންނަށް އާއިލާއަށް ޖިންސީ ގޯނާކުރާނެ ކަމަށް ނުވަތަ މަރާލާނެކަމަށް، ގެތައް ފުނޑާލާނެކަމަށްވެސް ބިރުދައްކާކަމަށް ވަނީ ހާމަވެފައެވެ.\n1999 ގައި އިސްރާއީލުގެ ހައިކޯޓުން ނިންމި ނިންމުމަކާއި ވިދިގެން ފަލަސްޠީނުގެ ޤައިދީންނަށް އަނިޔާކުރުމަކީ ޤާނޫނީ ގޮތުން ހުއްދަ ކަމެކެވެ. މިނިންމުމުގައިވާ ގޮތުން އިސްރާއީލު ސިފައިން، ދިފާޢީކަމެއްގެ ގޮތުން، ތަޙްޤީޤު ކުރާއިރު، އަދި ޤައިދީއަކީ "ދެންމެ ދެންމެ ގޮވާފާނެ ބޮމެއްފަދަ" މީހަކަށްވާނަމަ، އަނިޔާވެރިކަމުގެ ގޮތުގައި މެނުވީ ޞިފަ ނުކުރެވޭނެފަދަ އުޞޫލުތައް ގެންގުޅުން ހުއްދައެވެ.\nއިސްރާއީލުގެ ޖަލުތަކުގައި ކުރެވުނު އަނިޔާތަކުގެ ސަބަބުން، ފަލަސްޠިނުގެ ފިރިހެނަކުވަނީ ފެއިލްވެފައިވާ ކިޑްނީއަކާއި، ބިނދިފައިވާ 11 އަރިކަށިގަނޑާއި އެކު ހޮސްޕިޓަލުގައި އެޑްމިޓު ކުރެވިފައެވެ. ދެވަނަ މީހަކު ވީލްޗެއާގައި ޝަރީޢަތަށް ޙާޟިރު ކުރެވުނުއިރު، އަނބިމީހާއަށްވެސް ވަކިކުރަން ނޭނގޭވަރަށް ހުރީ އަނިޔާކޮށްފައެވެ.\nފަލަސްޠީނުގެ ޙަމާސް ޖަމާޢަތުންވަނީ އިސްރާއީލުން ޤައިދީންނަށް ކުރާ އަނިޔާ ހުއްޓުވުމަށް އދ އަށް ގޮވާލާފައެވެ.


ތިލަދުންމަތީ އުތުރުބުރީ އިހަވަންދޫ ކައުންސިލްގެ އިދާރާ\nތިލަދުންމަތީ އުތުރުބުރީ އިހަވަންދޫ ކައުންސިލްގެ އިދާރާގެ ވެބްސައިޓު ފަރުމާ ކޮށްދޭނެ ފަރާތެއް ހޯދުން\nތިލަދުންމަތީ އުތުރުބުރީ އިހަވަންދޫ ކައުންސިލްގެ އިދާރާގެ ވެބްސައިޓް ފަރުމާކުރުމާއި ބެހޭ:\nމި އިދާރާގެ ވެބްސައިޓް ފަރުމާ ކޮށްދޭނެ ފަރާތެއް ހޯދުމަށް ކުރެވުނު ނަމްބަރު (IUL)248-CAA/248/2019/94 ( 21 ނޮވެންބަރު 2018 ) ގެ އިޢުލާނާއި ގުޅިގެން މަޢުލޫމާތު ސާފުކުރުމަށް އެއްވެސް ފަރާތަކުން ވަޑައިގެންފައިނުވާތީ، އެއިޢުލާން ބާޠިލްކޮށް އަލުން އެފުރުޞަތު ހުޅުވާލަމެވެ.\nވީމާ، މިއިދާރާގެ ވެބްސައިޓް ފަރުވާ ކޮށްދިނުމަށް ޝައުޤުވެރިވެލައްވާ ފަރާތްތަކުން 14 ޖަނަވަރީ 2019 ވާ ހޯމަ ދުވަހު 10:00 އަށް މި އިދާރާއަށް ވަޑައިގެން މަޢުލޫމާތު ސާފުކުރުމަށްފަހު 24 ޖަނަވަރީ 2019 ވާ ބުރާސްފަތި ދުވަހު 11:00 އަށް އަންދާސީ ހިސާބު ހުށަހެޅުއްވުމަށް ދެންނެވީމެވެ.\nމަޢުލޫމާތު ސާފުކޮށް މި މަސައްކަތްކޮށްދެވޭނީ، ކުންފުނި، ޕާޓްނަރޝިޕް، އަދި ފަރުދީ ވިޔަފާރި ފަދަ ވިޔަފާރި ކުރުމުގެ ހުއްދަ ލިބިފައިވާ ފަރާތްތަކަށެވެ. ކުންފުނި، ޕާޓްނަރޝިޕް، ފަރުދީ ވިޔަފާރި ފަދަ ތަނަކުން މަޢުލޫމާތު ސާފު ކުރުމަށް ނުވަތަ އަންދާސީ ހިސާބު ހުށައެޅުމަށް ވަޑައިގަންނަވާއިރު އެކަން އެނގޭނެ އެތަނެއްގެ ރަސްމީ ސިޓީއަކާއި އެތަނެއްގެ ރަޖިސްޓަރީގެ ކޮޕީއެއް ގެންނަން ވާނެއެވެ. އަދި ފަރުދީ ވިޔަފާރި ރަޖިސްޓަރީ ކޮށްފައިވާ ފަރާތްތަކުންވެސް ފަރުދީ ވިޔަފާރި ރަޖިސްޓަރީގެ ކޮޕީއެއް ގެންނަން ވާނެއެވެ. މަޢުލޫމާތު ސާފު ނުކުރައްވާ ފަރާތްތަކުގެ ހުށައެޅުން ބަލައެއް ނުގަނެވޭނެއެވެ.\nއަންދާސީ ހިސާބު ހުށަހަޅުއްވަން ވާނީ، ސިޓީއުރައަކަށް ލައި ބަންދުކޮށް ތިލަދުންމަތީ އުތުރުބުރީ އިހަވަންދޫ ކައުންސިލްގެ އިދާރާގެ ވެބްސައިޓް ފަރުމާކުރުމަށް އެދި ހުށަހަޅާފައިވާ އަންދާސީ ހިސާބުކަން އެނގޭގޮތަށް ސިޓީއުރައިގެ ބޭރުގައި ލިއުއްވައިފައެވެ.\nމިހެންވެ، މިކަން އާއްމުކޮށް އެންގުމަށްޓަކައި އިޢުލާނު ކުރީމެވެ.\n09 ޖަނަވަރީ 2019\nޕަބްލިޝްކުރި ތާރީޚު: 09 ޖަނަވަރީ 2019\nޕަބްލިޝްކުރި ގަޑި: 1256\nސުންގަޑި: 14 ޖަނަވަރީ 2019 1000


ވައުދުގެ ދަތުރުގެ ޝެޑިއުލް އަށް ބަދަލު ގެނެސް އުނގޫފާރު ދާއިރާގެ ރަށްތަކަށް ވެސް ޒިޔާރަތްކުރާ ގޮތަށް އެމްޑީޕީން ނިންމައިފި – Maldivian Democratic Party\nވައުދުގެ ދަތުރުގެ ޝެޑިއުލް އަށް ބަދަލު ގެނެސް އުނގޫފާރު ދާއިރާގެ ރަށްތަކަށް ވެސް ޒިޔާރަތްކުރާ ގޮތަށް އެމްޑީޕީން ނިންމައިފި\nބޮޑު ތިލަދުންމަތީ ވައުދުގެ ދަތުރުގެ ބައިވެރިންނާ އެކު އެމްޑީޕީގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު މިހާރު ކުރައްވަމުން ގެންދަވާ ދަތުރުފުޅުގެ ޝެޑިއުލްއަށް ބޮޑެތި ބަދަލުތަކެއް ގެނެސް އުނގޫފާރު ދާއިރާގައި ހިމެނޭ3ރަށަށް ވެސް ޒިޔާރަތްކުރާ ގޮތަށް އެމްޑީޕީން ނިންމައިފިއެވެ.\nއެމްޑީޕީގެ ޗެއަރޕާސަން ނައިބު އިދާރީ އަލީ ޝިޔާމް ވިދާޅުވީ ދަތުރުގެ ޝެޑިއުލްއަށް ބަދަލު ގެނެސް އެ ދަތުރުގެ ތެރެއިން އުނގޫފާރު ދާއިރާގެ ރަށްރަށަށް ދަތުރުކުރާ ގޮތަށް ހަމަޖެއްސީ މިއަންނަ ޑިސެމްބަރު މަހުގެ 1 ވާ ހޮނިހިރު ދުވަހު ބާއްވާ ރައްޔިތުންގެ މަޖިލީހުގެ އުނގޫފާރު ދާއިރާގެ ބައި އިލެކްޝަން ގައި އެމްޑީޕީގެ ޓިކެޓްގައި ވާދަކުރައްވާ ޑރ. އަހުމަދު އަޝްރަފް އަށް ތާއީދު ހޯދުމުގެ ގޮތުން އެރަށްރަށުގައި އެމްޑީޕީން ކުރަމުންދާ ކެމްޕެއިން އިތުރަށް ވަރުގަދަ ކުރުމުގެ ގޮތުން ކަމަށެވެ.\nއެގޮތުން އެމްޑީޕީގެ ވައުދުގެ ދަތުރުގެ ބައިވެރިން މިމަހުގެ 28 ވަނަ ދުވަހު ރ.މާކުރަތަށް، 29 ވަނަ ދުވަހު އުނގޫފާރަށް އަދި 30 ވަނަ ދުވަހު ހުޅުދުއްފާރަށް ޒިޔާރަތްކުރާ ގޮތަށް މިހާރު ވަނީ ހަމަޖެހިފައެވެ. އަދި މި3ރަށުގައި ވެސް އެމްޑީޕީން ދޮރުންދޮރަށް ހިނގުމުގެ އިތުރުން އެމްޑީޕީގެ ޚާއްސަ ޖަލްސާ ބާއްވާ ގޮތަށް ވަނީ ހަމަޖެހިފައެވެ.


Makarun faisaa hoadhan ulhunu bayaku hayyaru koffi | Mihaaru\nމީހަކު ފޯނަށް ރިޗާޖުކުރަނީ: މަކަރު ހަދައިގެން މީހުންގެ އަތުން ރުފިޔާ ހޯދާ މައްސަލަ ބޮޑު.--ފޮޓޯ:ޕޮލިސް މީޑިއާ\nޗައިނާ ބަޔަކަށް ވެގެން މަކަރުން ފައިސާ ހޯދަން އުޅުނު ބަޔަކު ހައްޔަރުކޮށްފި\n01 ޖޫން 2016 - 19:162comments\nރާއްޖޭގައި އިންވެސްޓްކުރަން އައިސްގެން އުޅޭ ޗައިނާ މީހެއް ކަމަށްބުނެ މަކަރާއި ހީލަތުން ގިނަ އަދަދެއްގެ ފައިސާ ހޯދަން އުޅުނު ބަޔަކު މިދިޔަ ހޮނިހިރު ދުވަހު ހައްޔަރުކޮށްފި އެވެ.\nފުލުހުން ހިންގި އޮޕަރޭޝަނުގައި ހައްޔަރުކުރީ 44 އަހަރުގެ ފިރިހެނަކާއި 28 އަހަރުގެ ދެ ފިރިހެނުންނެވެ. މި ތިން މީހުން ވަނީ މީހަކަށް ގުޅައި ބައްދަލުކުރަން ބޭނުންވާ ކަމަށާއި ނަމަވެސް އޭގެ ކުރިން ނިންމަންޖެހޭ ކަންތައްތަކެއް ކުރަން 5000 ޑޮލަރަށް ބޭނުންވާ ދިވެހި ފައިސާ ހިފައިގެން އައުމަށް ބުނެފަ އެވެ.\nހަޔަރުކުރި ތިން މީހުންނަކީ ވެސް ކުށުގެ ރިކޯޑު އޮންނަ މީހުން ކަމަށާއި އޭގެ ތެރެއިން 28 އަހަރުގެ އެކަކަކީ ޕެރޯލްގެ ދަށުން ދޫކޮށްލާފައިވާ މީހެއް ކަމަށް ފުލުހުން ބުންޏެވެ.\nމި މައްސަލަ އިތުރަށް ތަހުގީގުކުރި އިރު، ކ. މާފުށީ ޖަލުގައި ހުރި ގައިދީއަކާއި ގުޅުން ހުރިކަން އެނގުކަމަށާއި އޭގެ ފަހުން ކަރެކްޝަނަލް ސާވިސްއާ ގުޅިގެން ހިންގި އޮޕަރޭޝަނެއްގައި ޖަލުގެ ގޮޅިއަކުން އެ މައްސަލައާ ގުޅުންހުރި ސިމްކާޑެއް ފެނިފައިވާ ކަމަށް ވެސް ފުލުހުން ބުންޏެވެ.\nމި މީހުންގެ ތެރެއިން 44 އަހަރުގެ މީހާ ހައްޔަރުކޮށްފައި ވަނީ، ރާއްޖެއަށް އިންވެސްޓްކުރަން އައި ކަމަށް ބުނާ ޗައިނާ މީހާއާ ބައްދަލުކުރަން ދިއުމުގެ ކުރިން އިމްޕީރިއަލް ކައިރީގައި ހުރި މީހަކާ ބައްދަލުކޮށް އޭނާގެ އަތުގައި އޮތް ސީޑީއަކާއި ޑިވައިސެއް ހިފައިގެން ގޮސް އެ ތަކެއްޗަށް ދައްކަންޖެހޭ ފައިސާ ހަވާލުކުރަން، ފޯނުގެ ވެރިފަރާތް ކައިރީ ބުނުމުން އެމީހާ އެތަނަށް ގޮސް ބައްދަލުކުރިތަނާ އެވެ. އަދި 28 އަހަރުގެ ދެމީހުން ހައްޔަރުކުރީ، އިމްޕީރިއަލް ކައިރިން ހައްޔަރުކުރި 44 އަހަރުގެ މީހާގެ ފޯނަށް ގުޅައި ބޮޑުތަކުރުފާނު މަގު ފިހާރައެއް ކައިރީ ހުރި މީހަކަށް ފައިސާ ހަވާލުކުރަން ބުނެ އެ ފައިސާ ހަވާލުކުރި ތަނުންނެވެ.\nމި މައްސަލަ ތަހުގީގުކުރަން ކޯޓުން ވަނީ އެ ތިން މީހުންގެ ބަންދަށް ހަތް ދުވަސް އިތުރުކޮށްދީފަ އެވެ.\nއިތުރު ލިޔުންތައް ކުށްކުރުން ޕޮލިސް ޗައިނާ ޚިޔާނާތް\nޗައިނާގެ "ލަވް މަދާ" ވީ ބޮޑު ކުށްވެރިއަކަށް


Alhugaduge aslu sifa fennaanee Inthihaaba fahu: Raees Yaameen – adduLIVE\nއަޅުގަނޑުގެ އަސްލު ސިފަ ފެންނާނީ އިންތިޚާބަށް ފަހު: ރައީސް ޔާމީން\n1 Sep 13, 2018, 17:32 އަލީ ހުޒާމް\nއަޅުގަނޑުގެ އަސްލު ސިފަ ފެނިގެންދާނީ އަންނަ ރިޔާސީ އިންތިހާބުގެ ނަތީޖާއަށް ފަހު ކަމަށް ރައީސް އަބްދުﷲ ޔާމީން ވިދާޅުވެއްޖެއެވެ.\nރައީސް ޔާމީން މިހެން ވިދާޅުވެފައި ވަނީ އައްޑޫ ސިޓީ އަށް މިއަދު ފެއްޓެވި ދަތުރުފުޅުގައި ހުޅުމީދޫ އަށް ވަޑައިގެން އެ ރަށު ރައްޔިތުންނާއި ބައްދަލުކުރައްވައި ދެއްކެވި ވާހަކަފުޅުގަ އެވެ.\nއެގޮތުން ރައީސް ވިދާޅުވީ އެމަނިކުފާނު ޕޯޑިއަމްތަކުގައި ބައެއް ފަހަރު މާ ގަދަފަދަކޮށް ވާހަކަފުޅު ދައްކަވާތީ ބައެއް މީހުން އެމަނިކުފާނުގެ އަސްލު އިންސާނީ ސޫރަ ދައްކަވަން ބައެއް މީހުން ބުނާ ކަމަށާއި، މި މަހުގެ 23 ވަނަ ދުވަހު ނަގާ ވޯޓު ކާމިޔާބުކުރައްވާފައި ނޫނީ އެމަނިކުފާނުގެ އަސްލު ސީރާ ރައްޔިތުންނަށް ނުފެންނާނެ ކަމަށެވެ.\nރައީސް ޔާމީން ވިދާޅުވީ އެމަނިކުފާނަކީ ވެސް އިންސާނެއް ކަމަށާއި އަންބެއްގެ ފިރިއެއް، ދަރިންގެ ބައްޕައެއް އަދި ރައްޔިތުން ހަވާލުކުރާ މަސައްކަތް އަމާނާތްތެރިކަމާ އެކު ގެންދަވަން މަސައްކަތް ކުރައްވާ ބޭފުޅެއް ކަމަށެވެ.\nމީގެ އިތުރުން ފެބްރުއަރީ 1 ގެ އަމުރާ ގުޅިގެން އެމަނިކުފާނު މިހާތަނަށް ހުންނެވީ ރަށު ބަންދުގައި ކަމަށާއި، އެ އަމުރު ތަންފީޒުކުރި ނަމަ، މުޅި ގައުމުގައި ހަމަނުޖެހުން ހިންގައި ލޭ އޮހުރުވުމަކަށް ދާނެ ކަމަށް ވެސް ރައީސް ޔާމީން ވިދާޅުވި އެވެ. އަދި ސުޕްރީމް ކޯޓްގެ ފަނޑިޔާރުންތަކެއް ގެންނަން އުޅުއްވީ ވަރަށް ނުރައްކާތެރި ބަޣާވާތެއް ކަމަށް ވިދާޅުވި އެވެ.\nރައީސް ޔާމީން ވިދާޅުވި ގޮތުގައި އެމަނިކުފާނާ އެކު މަސައްކަތް ކުރެއްވި ބޭފުޅުންތަކެއް ވަކިވެގެން ދުރަށް ދިޔައީ އަމިއްލަ ބޭނުންތަކެއް ނުފުދިގެން ކަމަށާއި، އެއީ އެމަނިކުފާނުގެ މައްސަލައެއް ނޫން ކަމަށެވެ.\nރައީސް ޔާމީން މިއަދު އައްޑޫ ސިޓީއަށް ވަޑައިގެން މީދޫ ރައްޔިތުންނާ ބައްދަލު ކުރައްވައި ދެއްކެވި ވާހަކަފުޅުގައި ވަނީ އެމަނިކުފާނަށް އިތުރު ދައުރެއް ދެއްވުމަށް ރައްޔިތުންގެ ކިބައިން އެދިވަޑައިގެންފައެވެ.


Nasheed ah dhin aniyaathah handhaan kohdhevvamun Maumoon ah marukhabaa vidhaalhuvejje | Mihaaru\nނަޝީދަށް ދިން އަނިޔާތައް ހަނދާންކޮށްދެއްވަމުން މައުމޫނަށް މަރުހަބާ ވިދާޅުވެއްޖެ\nއިބްރާހިމް މުހައްމަދު ސޯލިހް ރާއްޖޭގެ ވެރިކަމުގެ ހުވާކުރެއްވުމުގެ ރަސްމިއްޔާތުގައި ކުރީގެ ރައީސް މައުމޫން އަބްދުލް ގައްޔޫމް، (ކ) އަދި ކުރީގެ ރައީސް ނަޝީދު ބައިވެރިވެވަޑައިގަންނަވަނީ.-- ނިޝާން އަލީ /މިހާރު\nކުރީގެ ރަޢީސް މައުމޫން އަބްދުލް ގައްޔޫމުގެ ވެރިކަމުގައި، އޭރު ނޫސްވެރިއެއްގެ ގޮތުގައި ކުރެއްވި މަސައްކަތްޕުޅުތަކާ ގުޅިގެން އެތައް ފަހަރަކު ޖަލަށް ވަޑައިގެންނަވަން ޖެހުނުކަން ހަނދާންކޮށްދެއްވަމުން، ކުރީގެ ރައީސް މުހައްމަދު ނަޝީދު މައުމޫނަށް މިއަދު މަރުހަބާ ދަންނަވައިފި އެވެ.\nނޫސްވެރިކަމުގެ އަލިމަސް ޔޫބީލް ފާހަގަކުރުމަށްޓަކައި ރޭ ދަރުބާރުގޭގައި ބޭއްވި ހާއްސަ ޖަލްސާގައި ނޫސްވެރިކަމަށް އެކި ގޮތްގޮތުން ހިދުމަތް ކޮށްދެއްވި ބޭފުޅުންނަށް ގަލަން ދީފައި ވެ އެވެ. އެއީ އަލިމަސް ޝަރަފުގެ ގަލަމާއި އަލިމަސް ގަލަން އަދި ރަން ގަލަމެވެ. އަލިމަސް ޝަރަފުގެ ގަލަން ލިބިވަޑައިގަތް ބޭފުޅުންގެ ތެރޭގައި ކުރީގެ ރައީސް މައުމޫން އަބްދުލް ގައްޔޫމް ވެސް ހިމެނިވަޑައިގެންނެވި އެވެ. ނަމަވެސް ރާއްޖެ މިދެކޭ މިނިވަން ނޫސްވެރިކަމަށް ދޮރުހުޅުވައިދެއްވުމުގައި އިސް ދައުރެއް އަދާކުރެއްވި ނަޝީދުގެ ހިދުމަތުގެ އަގުވަޒަން ނުކުރުމުން އެކަމަށް ގިނަ ބަޔަކު ދަނީ ފާޑު ކިޔަމުންނެވެ.\nކުރީގެ ރައީސް މައުމޫނަށް، އަލިމަސް ޝަރަފުގެ ގަލަން ރައީސް ރޭ ހަވާލުކޮށްދެއްވަނީ ---ފޮޓޯ: އަހުމަދު ނިޝާތު/މިހާރު\nސޯޝަލް މީޑިއާގައި އެކަމަށް ފާޑުކީ ބައެއް މީހުން ބުނިގޮތުގައި، މައުމޫންގެ ވެރިކަމުގައި ނޫސްވެރިކަން ކަސްތޮޅު އަޅުއްވާފައި އޮއްވައި އެ ކަސްތޮޅުތައް ނައްޓަވައިދެއްވީ ރައީސް ނަޝީދެވެ. އެހެންވެ ނޫސްވެރިކަމަށް 75 އަހަރު ފުރިގެންދާއިރު އެމަނިކުފާނުގެ ހިދުމަތް ފާހަގަކުރަންޖެހޭ ކަމަށް ދެކޭ ކަމަށް ބުނެފައި ވެ އެވެ.\nމައުމޫނަށް މަރުހަބާ ދަންނަވައި ނަޝީދު ކުރެއްވި ޓްވީޓުގައި ވިދާޅުވީ ސަރުކާރާ ދެކޮޅު ލިޔުންތައް ލިޔުއްވައިގެން 14 ފަހަރަށް ވުރެ ގިނައިން ހައްޔަރުކޮށް ޖަލަށް ލައި ދައުވާ ކޮށްފައިވާ ކަމަށެވެ.\nI have been charged and imprisoned over 14 times, mostly for writing dissenting journalism. Congratulations to President Gayoom for receiving the honour marking the Diamond Jubilee of Maldives Journalism.\n— Mohamed Nasheed (@MohamedNasheed) December 12, 2018\nނަޝީދު ކުރެއްވި ޓްވީޓް\nނަޝީދަކީ ނޫސްވެރިއެއްގެ އިތުރުން ނޫސްވެރިކަމާ ގުޅުން ހުރި ގިނަ މަސައްކަތްޕުޅުތަކެއް ކުރައްވާ އަދި ފޮތް ވެސް ލިޔުއްވަމުން ގެންދަވާ ބޭފުޅެކެވެ. ރާއްޖޭގައި 90ގެ ތެރޭގައި ނުކުތް މަޝްހޫރުު "ސަންގު" ނޫސް ވުޖޫދަށް ގެނައުމާއި އޭގެ ނޫސްވެރިއެއްގެ ގޮތުން ވިދާލި އެންމެ މަޝްހޫރު ނަމަކީ އެމަނިކުފާނެވެ.\nއެ މަޖައްލާގެ ސަބަބުން އެ ނޫސް ބަންދުކުރުމާ އެކު، އޭގެ ފަހުން "މިނިވަން" ނަމުގައި ނޫހެއް އުފެއްދެވި އެވެ. އެ ނޫސް ހުއްޓާލެއްވީ، 2008ގައި ވެރިކަމަށް ވަޑައިގެން، ވެރިކަމުގައި ހުންނަވާއިރު އަމިއްލަ ނޫހެއް ހިންގަވަން ބޭނުންފުޅު ނޫން ކަމަށް ވިދާޅުވެ އެވެ. ލިޔުންތެރިކަމުގެ ސަބަބުން އެތައް ފަހަރަކު އެމަނިކުފާނަށް ވަނީ މައުމޫނުގެ ސަރުކާރުގައި ޖަލުގެ ތޭރިތަކުގެ ބިތްދޮށަށް ވަޑައިގަންނަވަން ވެސް ޖެހިވަޑައިގެންފަ އެވެ. އެމަނިކުފާނު މިހާރު ވެސް ދޭތެރެދޭތެރެއިން ނޫސްތަކަށް ލިޔުއްވަ އެވެ.\nމީޑިއާ ރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު ނޫސްވެރިކަން ނޫސްވެރިކަމުގެ މިނިވަންކަން\n27 ކޮމެންޓް, 115 ރިއެކްޝަންސް\nނަޝީދު ނޫސްވެރިކަންކުރީ ޤައުމުފަސާދަކުރުމުގެބޭނުމުގައި އެކަމައްދިން ޤަލަމެއްކަމައްވަންޏާ އެޤަލަމް ލިބެންވާފަރާތަކީ ނަޝީދުފިޔަވައި އެހެންމީހެއްނޫންކަންޔަޤީން\nމިތާ ކޮމެންޓުކުރަން މިތިބަ ބައިބަސްތާތަކަށް ހީވެގެން އުޅެނީ މިއީ ސަރުކާރުން ދިން އެވޯޑެއް ހެން. މިއީ މީގެ ދެމަސް ކުރިން މީޑިއާ ކައުންސިލުން ކަނޑައެޅި އެވޯޑެއް.\nއަދިވެސް މައުމޫނުގެ ނުފޫޒު ގަދަކަން ހާމަވެގެން ދިޔަ ކަމެއް.\nދެން އެއްކަމެއްވެސް ނުކުރެވޭ ރަގަޅަށް ބޯހަލާކު\nރައީސު ނަޝީދު ނޫސްވެރިކަމަށް ކުރެއްވި ގުރުބާނީ އަދި އެމަސައްކަތުގެތެރޭގައި ލިބިބުފައިވާ ވޭންދެނިވި އަނިޔާ ހަމަލޮލަށް ފެންނަފަދަ. ކަންމިހެން ހުރިނަމަވެސް ރޭގެ އެވޯޑު ދީފައިވާ މއުމަުނު އަބުޑުލް ގަޔޫމުވަނީ ރާއްޖޭގެ މިނިވަން ނޫސްވެރިކަމަކީ ޖިނާއީ ކުށެއްގެ ގޮތުގައި ހަދައި އެފަދަ މިނިވަން ޚަބަރު ރާއްޖޭގެ ރައްޔަތުންނަށް ފޯރުކޮށްދިނުމުގެ ސަވަބުން މަނިކުފާނު ކުޑަގޮޅިއަށްލި.ސޭޓުގެސަރުކާރު ލަދުގަންނަންޖެހޭނެ މަނިކުފާނާއި މެދު ކަންތައްކުރެއްވި ގޮތާއިމެދު...\nހިތްތިރި ރައީސް ، އެހެން ބަޔަކަށް ތިޔަ ގަލަން ލިބުނަސް އަހަރުމެންގެ ގަލަން ދެއްވާނީ ހަމަ ރައީސް ނަޝީދަށް\nރައީސު ނަޝީދުއަކީ ފިސާރި ކެރޭ މޮޅު ލިޔުންތެރިޔެއް، އެމަނިކުފާނު ވަނީ ބިރުން ( ރައީސު ) މިފަދަ އިބާރާތަކުން ވާހަކަ ދައްކަން ނުކެރިފަތިބި ފިނޑިރައްޔަތުންތަކެއް އެބިރުން މިންޖުކޮށް ދީފައި، އަޅުގަނޑުމެން ޕުރައިމަރީ ގައި އުޅުނު ދުވަސްވަރު ރައިސު ނަޝީދު ނެރުއްވި ސަންގުނޫހުގެ އަލީގައި ޑިކުޓޭޓަރ ސަރުކާރުގެ އަނިޔާވެރިކަމާއި ކޮރޮޕުޝަނުގެ ވާހަކައެނގެންފެށި.އާދެ! ބިރުފަހަނަޅައި ސަންގުނޫސް ކިޔަމުންދިޔަ!ނަތިޖާއަށްވީ ނަޝީދުޖަލަށް.!ސޭޓުގެ ސަރުކާރުގެ ރަންއެވޯރޑު\nހަވީރު ނޫސް ހުއްޓުވީ ބަޔަކު މީހުން ކޯޓަށް ގޮސްގެންނެވެ. ދީނުގެމަގު ގެނަމުގައި 20 އަހަރުވަންދެން މެދުނުކެނޑި ދީނުގެމަގުގެ ނަމުގައި ނުކުތް ނޫހެއް ހުއްޓާލީ ރައީސް ނަޝީދުއެވެ.\nމީދެން އަޖައިބެއް. ނަޝީދު ނޫސްވެރި މަސައްކަތެއް ކުރެއްވީ ވެރިކަން ލިބެންދެން. ވެރިކަމުގައި ނޫސްވެރިކަން އިނދަޖެހޭނެ މަސައްކަތަކަށް ގެޒެޓެއް ނެރެ ނޫސްވެރިންގެ ރިޒުގަށް ހުރަސްއަޅަން އުޅުއްވުމުގެ އެވޯޑެއް ބޭނުންފުޅުތޯ؟\nކަލޭމެން ތިބުނާވަރަށް ފޮތްލިޔެ ނޫސްވެރިކަން ކުރި މީހެއްވެއްޖެއްޔާ ދެންކީއްވެ އޭނާދައްކާ ވާހަކަ ހަމަނުޖެހެނީ ދިވެހިބަސް އޮޅުވާލައިގެން ވާހަކަދައްކަނީ.\nނަޝީދަށްވުރެން ދިވެހި ބަހަށް ފަރިތަ ވެރިއެއް ނެތް.


Hotaa, guesthouse thakun green tax nulibey5Atholheh\nފަސް އަތޮޅެއްގެ ހޮޓާ، ގެސްޓްހައުސްތަކުން ގްރީން ޓެކްސް ނުލިބޭ\nރާއްޖޭގައި އެންމެ ފުޅާކޮށް ގެސްޓްހައުސް ހިންފާ ކ. މާފުށީގެ ގެސްޓްހައުސްއެއް: ބައެއް އަތޮޅުތަކުން ގްރީން ޓެކްސް ނުލިބޭ\nރާއްޖޭގެ ފަސް އަތޮޅެއްގެ ގެސްޓްހައުސްތަކާއި ހޮޓާ ތަކުން ގްރީން ޓެކްސް ލިބެމުން ނުދާ ކަމަށް ދައްކައިފި އެވެ.\nފިނޭންސް މިނިސްޓްރީން އާއްމުކުރި ނޮވެމްބަރު މަހުގެ ގްރީން ފަންޑު ރިޕޯޓުގައިވާ ގޮތުން ރާއްޖޭގައި ގްރީން ޓެކްސް ގޮތުގައި ހޮޓާ އަދި ގެސްޓްހައުސްތަކުން ނުލިބެނީ ހއ. އަތޮޅާއި ށ. އަތޮޅު އަދި ރ. ގެ އިތުރުން ލ. އަތޮޅާއި ގދ އަތޮޅުންނެވެ.\nގްރީން ފަންޑު ރިޕޯޓުގައިވާ ގޮތުން މިދިޔަ ނޮވެމްބަރު މަހު އެންމެ ގިނައިން ގްރީން ޓެކްސް ދައްކާފައިވަނީ މާލެ އަތޮޅުންނެވެ. މި އަތޮޅުގެ ރިސޯޓުތަކުން ގްރީން ޓެކުހުގެ ގޮތުގައި 25 މިލިއަން ރުފިޔާ އަދި ގެސްޓްހައުސް ތަކުން 724,499.19ރ. ދައްކާފައިވެ އެވެ. މި އަތޮޅުން ޖުމްލަ ގްރީން ޓެކުހުގެ ގޮތުގައި 26 މިލިއަން ރުފިޔާ ދައްކާފައިވެ އެވެ.\nޓެކްސް އެންމެ ގިނައިން ދެއްކި ފަސް އަތޮޅު\nމާލެ އަތޮޅު: 26 މިލިއަން ރުފިޔާ\nހދ. އަތޮޅު: އަށް މިލިއަން ރުފިޔާ\nރ. އަތޮޅު: 7.7 މިލިއަން ރުފިޔާ\nބ. އަތޮޅު: 7.5 މިލިއަން ރުފިޔާ\nޅ. އަތޮޅު: 5.5 މިލިއަން ރުފިޔާ\nދ. އަތޮޅު: 4.5 މިލިއަން ރުފިޔާ\nމިދިޔަ އަހަރުގެ ނޮވެމްބަރު މަހު ގްރީން ޓެކުހުގެ ގޮތުގައި ޖުމްލަ ލިބިފައިވަނީ 75 މިލިއަން ރުފިޔާ އެވެ. މީގެތޭގައި ގެސްޓްހައުސްތަކުން ލިބުނު 1.9 މިލިއަން ރުފިޔާ އާއި ހޮޓާތަކުން ލިބުނު 1.9 މިލިއަން ރުފިޔާ އަދި ރިސޯޓު ތަކުން ލިބުނު 70 މިލިއަން ރުފިޔާގެ އިތުރުން، ސަފާރީތަކުން ލިބުނު 1.5 މިލިއަން ރުފިޔާ ވެސް ހިމެނެ އެވެ. އަދި މި ފަންޑުގެ ޖުމްލަ އަދަދަކީ ނޮވެމްބަރު މަހުގެ ނިޔަލަށް 840 މިލިއަން ރުފިޔާ އެވެ. އަދި ފަންޑަށް ނޮވެމްބަރުގެ ނިޔަލަށް 707 މިލިއަން ލިބިފައިވާއިރު ފަންޑުން 412 މިލިއަން ރުފިޔާ ހޭދަކޮށްފައިވެ އެވެ.\nގެސްޓް ހައުސް ވިޔަފާރި ޓޫރިޒަމް މިނިސްޓްރީ އޮފް ޓޫރިޒަމް + ގްރީން ޓެކްސް


ވިނީިޝިއަސްގެ ގޯލުން ރެއާލަށް ޕޮއިންޓެއް - AO News\nވިނީިޝިއަސްގެ ގޯލުން ރެއާލަށް ޕޮއިންޓެއް\nސްޕެނިޝް ލީގުގައި ރޭ ބްރެޒިލްގެ ޒުވާން ތަރި ވިނީޝިއަސް ޖޫނިއާ ޖެހި ދެލަނޑާއެކު ލެވަންޓޭއާ 3-3 އިން ރެއާލް މެޑްރިޑް އެއްވަރުކޮށްފިއެވެ.\nލެވަންޓޭގެ ދަނޑުގައި ރޭ ކުޅުނު މި މެޗު ފެށިގެން ފަސްވަނަ މިނެޓުގައި ރެއާލަށް ލީޑްނަގައިދިނީ ވޭލްސްގެ ވިންގާ ގަރެތު ބޭލް އެވެ. މިއީ އެ ޓީމުގެ ފްރާންސް ފޯވާޑް ކަރީމް ބެންޒެމާ ދިން ބޯޅައަކުން ބޭލް ކާމިޔާބުކުރި ގޯލެކެވެ. މިއީ 2019 ވަނަ އަހަރުގެ ސެޕްޓެންބަރު މަހުގެ ފަހުން ލީގުގައި ބޭލް ޖެހި ފުރަތަމަ ގޯލެވެ.\nދެވަނަ ހާފުގެ ކުޅުން ފެށިގެން މިނެޓެއްގެ ތެރޭގައި ލެވަންޓޭ އަށް އެއްވަރުކޮށްދިނީ ގޮންޒާލޯ މެލޭރޯ ދިން ބޯޅައަކުން ރޮޖާ މާޓީ އެވެ. އަދި އޭގެފަހުން، މެޗުގެ 57 ވަނަ މިނެޓުގައި ހޯސޭ ކަމްޕާނިއާ ކާމިޔާބުކުރި ލަނޑުން ލެވަންޓޭ ވަނީ ފުރަތަމަ ފަހަރަށް ލީޑްނަގާފައެވެ. ކަމްޕާނިއާ މި ލަނޑުޖެހީ ޖޯޖް ޑެ ފްރުޓޯސް ނަގައިދިން ހުރަހަކުން ލިބުނު ބޯޅައަކުން އެއް ފަހަރުން ގޯލްގެ ތެރެއަށް ފޮނުވާލައިގެންނެވެ.\nއޭގެފަހުން، މެޗުގެ 73 ވަނަ މިނެޓުގައި ވިނީޝިއަސް ވަނީ ކަސެމީރޯގެ ތުރޫޕާހަކުން ނަތީޖާ 2-2 އަށް ބަދަލުކޮށްލާފައެވެ. އެކަމަކު، ރެއާލުން އެއްވަރުކުރިތާ ހަ މިނެޓުފަހުން ލެވަންޓޭ އިން ވަނީ ދެވަނަ ފަހަރަށް ލީޑްނަގާފައެވެ. އެ ޓީމަށް މިލަނޑުޖަހައިދިނީ ރޮބާ ޕިއާ އެވެ. ނަމަވެސް މެޗު ނިމެން ފަސް މިނެޓަށްވެފައިވަނިކޮށް ވިނީޝިއަސް ވަނީ އިތުރު ގޯލެއްޖަހައި ރެއާލަށް މި މެޗުން ޕޮއިންޓެއް ހޯދައިދީފައެވެ. ވިނީޝިއަސް މިލަނޑުޖެހީ ބެންޒެމާ ދިން ބޯޅައަކުންނެވެ.\nލީގުގައި ރޭ އެންމެ ފަހުގެ ޗެމްޕިއަން އެތުލެޓިކޯ މެޑްރިޑުން ވަނީ އަމިއްލަ ދަނޑުގައި 1-0 އިން އެލްޗޭ ބަލިކޮށްފައެވެ. މި މެޗުގައި އެ ޓީމުން ޖެހި ހަމައެކަނި ލަނޑު، ފުރަތަމަ ހާފު ނިމެން ހަ މިނެޓަށްވެފައިވަނިކޮށް ކާމިޔާބުކޮށްދިނީ އެންހެލް ކޮރޭއާ އެވެ. މި ލަނޑުޖެހުމަށް އެހީތެރިވެދިނީ އާޖެންޓީނާގެ މިޑްފީލްޑަރު ރޮޑްރިގޯ ޑެ ޕޯލް އެވެ.


Race ge baiverin Hulhumale ah dhiumah haassa inthizaam thakeh hamajassaifi! | Mihaaru\nދިރާގު ރޯޑް ރޭސް 2014: މި އަހަރުގެ ރޭސް އޮންނާނީ މާދަމާ ހުޅުމާލޭގައޮ. -- ފޮޓޯ: ދިރާގު\nރޭހުގެ ބައިވެރިން ހުޅުމާލެ އަށް ދިއުމަށް ހާއްސަ އިންތިޒާމްތަކެއް ހަމަޖައްސައިފި\n10 ނޮވެމްބަރ 2016 - 14:185comments\nތިން ހާސް ދުވުންތެރިން ބައިވެރިވެފައިވާ މި ރޭހުގެ ދުވުންތެރިން ހުޅުމާލެ އަަށް ގަޑިއަށް ދެވޭނެ ގޮތް ހެދުމަށްޓަކައި ދިރާގުން ވަނީ ހާއްސަ ފެރީތަކެއް އިންތިޒާމްކޮށްފަ އެވެ. އެގޮތުން މާދަމާ މެންދުރުފަހު 14:00 އިން 14:30 އާ ދެމެދު ރަސްމީ ފާލަން ސަރަހައްދުން ފެރީތައް ފުރުމަށް ހަމަޖެހިފައިވާއިރު އެނބުރި އައުމަށް އިރުއޮއްސި 18:30 އިން 19:30 އަށް ހުޅުމާލޭގައި ހާއްސަ ފެރީތައް އޮންނާނެ އެވެ.\nއެކަމަކު މިއީ ސީދާ ދުވުންތެރިންނަށް ހާއްސަ ފެރީތަކަށް ވާއިރު ފެރީން ދަތުރުކުރުމަށްޓަކައި މިއަދު މެންދުރުފަހު 14:00 އިން ފެށިގެން ދިރާގު ހެޑްއޮފީހުން ހާއްސަ ޓިކެޓެއް ދޫކުރުމަށް ވަނީ ހަމަޖެހިފަ އެވެ. ޓިކެޓް ދޫކުރާނީ އައިޑީ ކާޑާ އެކު ވަޑައިގަތުމުންނެވެ. އަދި ފުރަން ދާއިރު ބިބާއި ޓިކެޓް ގެންދަން ޖެހޭނެ އެވެ.\nދިރާގުގެ ސީނިއާ އޮފިޝަލަކު ބުނީ މިއީ ދުވުންތެރިންނަށް ސީދާ ރޭސް އޮންނަ ގަޑިއަށް ހުޅުމާލެ އަށް ދެވޭނެ މަގު ތަނަވަސްކުރުމުގެ ގޮތުން އިންތިޒާމްކުރާ ފެރީތަކެއް ކަމަށާއި ޓިކެޓް ދޫކުރާނީ ކުރިން ވަޑައިގަންނަވާ ބޭފުޅުންނަށް ކަމަށެވެ. އަދި ކޮންމެ ބިބަކަށް ދޫކުރާނީ އެއް ޓިކެޓް ކަމަށް އޭނާ މައުލޫމާތު ދިނެވެ.\n"މިއީ ސީދާ ދުވުންތެރިންނަށް ބާއްވާ ފެރީތަކެއް. މި ފެރީން ދަތުރުކުރެވޭނީ އަޅުގަނޑުމެން ދޫކުރާ ޓިކެޓާއި ބިބް އޮންނަ ފަރާތްތަކަށް،" އޮފިޝަލް ބުންޏެވެ.\n"އަޅުގަނޑުމެންގެ އެދުމަކީ އާއިލާތަކާ އެކު ވަޑައިގަންނަވާ ބޭފުޅުން ވެސް ވީހާ ވެސް ކުރިން ހުޅުމާލެ އަށް ދިއުން. އެހާ ގިނަ ބަޔަކު ހުޅުމާލެ އަށް ވަޑައިގަންނަވާއިރު ދަތިތަކެއް ކުރިމަތިވެދާނެ. އެހެންކަމުން ހަމައެކަނި މި ފެރީއަށް ބަރޯސާނުވެ ވީހާ ވެސް ކުރިން ވަޑައިގަތުމަށް އަޅުގަނޑުމެން އިލްތިމާސްކުރަން."\nހުޅުމާލޭ ފެރީ އޮޕަރޭޓްކުރާ އެމްޓީސީން ވަނީ ދިރާގުގެ އެދުމުގެ މަތިން މާދަމާ މެންދުރުފަހު އިތުރު ފެރީތަކެއް ވެސް ހުޅުމާލޭ ފެރީ ޓާމިނަލުން ބާއްވަން ނިންމައިފަ އެވެ.\nއިތުރު ލިޔުންތައް ދިރާގު މޯލްޑިވްސް ރޯޑް ރޭސް ދިރާގު މޯލްޑިވްސް ރޯޑް ރޭސް 2016 ދިރާގު


"އާސްކް ސްޕީކަރ"ގެ 5ވަނަ ޕްރޮގްރާމް ބޭއްވެވުމަށް ރައްޔިތުންގެ މަޖިލީހުގެ ރައީސް ނިންމަވައިފި\n21 ޖޫން 2022 14:00\nރައްޔިތުންގެ މަޖިލީހާ ގުޅޭގޮތުން ރައްޔިތުން ކުރައްވަން ބޭނުންފުޅުވާ ސުވާލުތަކަށް ޖަވާބު ދެއްވުމަށް، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ބާއްވަވާ "އާސްކް ސްޕީކަރ"ގެ 5ވަނަ ޕްރޮގްރާމް ޖޫން މަހުގެ 30 ވަނަ ދުވަހު ބޭއްވުމަށް ވަނީ ނިންމަވާފައެވެ.\nޓީވީއާއި ސޯޝަލް މީޑިއާ މެދުވެރިކޮށް، ރައްޔިތުންގެ ސުވާލުތަކައް ޖަވާބު ދެއްވުމަށް ބާއްވަވާ، 'އާސްކް ސްޕީކަރ" ޕްރޮގްރާމް އޮންނާނީ 30 ޖޫން 2022 ވާ ބުރާސްފަތި ދުވަހުގެ ރޭގަނޑު 9:00 ގައި ޕީއެސްއެމް ސްޓޫޑިއޯގައެވެ. އަދި މި ޕްރޮގްރާމް ދިވެހިރާއްޖޭގެ ހުރިހާ ޓީވީ ޗެނަލްތަކުންނާއި ސޯޝަލް މީޑިއާގެ ވަސީލަތްތަކުން ވަގުތުން ފެނިވަޑައިގަންނަވާނެއެވެ. މި ޕްރޮގްރާމުގައި ރައްޔިތުންގެ ސުވާލުތަކަށް ރައްޔިތުންގެ މަޖިލީހުގެ ރައީސް ވަގުތުން ޖަވާބު ދެއްވާނެއެވެ.\nރައްޔިތުންގެ މަޖިލީހުގެ ރައީސާ ސުވާލުކުރައްވަން ބޭނުންފުޅުވާ ފަރާތްތަކުން، ސުވާލު ފޮނުއްވުމުގެ ފުރުޞަތު ވަނީ ހުޅުވާލައްވާފައެވެ. އެގޮތުން ސުވާލު ފޯނުން ވީޑިއޯ ކުރެއްވުމަށްފަހު ފޮނުއްވައިގެން ނުވަތަ މެސެޖު މެދުވެރިކޮށް ސުވާލުކުރެއްވޭނެގޮތް ވަނީ ހަމަޖައްސަވާފައެވެ. އަދި ޕްރޮގްރާމުގައި ލައިވްކޮށް ސުވާލުކުރެއްވުމަށް ބޭނުންފުޅުވާ ފަރާތްތަކުން ނަން ނޯޓުކުރެއްވުމުގެ ފުރުޞަތު ވަނީ ހުޅުވާލައްވާފައެވެ. އެގޮތުން ސުވާލުކުރައްވާ ފަރާތުގެ ނަމާއި ކުރައްވަން ބޭނުންފުޅުވާ ސުވާލު ފޮނުއްވާނީ 30 ޖޫން 2022 ވާ ބުރާސްފަތި ދުވަހުގެ މެންދުރުފަހު 2:00 ގެ ކުރިން ރައްޔިތުންގެ މަޖިލީހުގެ އިދާރާގެ މީޑިއާ ސެކްޝަންގެ ހޮޓްލައިން ނަންބަރު 7234566 އަށެވެ. ސޯޝަލް މީޑިއާ މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތައް، ސުވާލު ޕޯސްޓު ކުރައްވާއިރު #AskSpeaker ބޭނުންކުރެއްވުން އެދެމެވެ.\n"އާސްކް ސްޕީކަރ" ޕްރޮގްރާމަކީ ރައްޔިތުންގެ މަޖިލީހުގެ އިދާރާއިން ކުރިއަށް ގެންދާ ލައިވް ޕްރޮގްރާމެކެވެ. މިއީ މިގޮތަށް ޢާންމުކޮށް ރައްޔިތުންނަށް ހުޅުވާލައިގެން ރައްޔިތުންގެ ސުވާލުތަކަށް ޖަވާބު ދެއްވުމަށް ރައްޔިތުންގެ މަޖިލީހުގެ ރައީސް ބާއްވަވާ 5ވަނަ ޕްރޮގްރާމެވެ.


Champion akee nameh mihaaru othee aa team eh\nޗެމްޕިއަނަކީ ނަމެއް، މިހާރު މިއީ އާ ޓީމެއް: އާތީ\nޓީސީގެ ކޯޗް މުހައްމަދު އާތިފް\nއެންމެ ފަހުގެ ޗެމްޕިއަން ޓީމުގެ ނަމުން މިއަހަރު ހޯދޭނެ ފައިދާއެއް ނެތް ކަމަށާއި އޭރޫ އޮތް ޓީސީ ޓީމާއި މިހާރުގެ ޓީމު ތަފާތު ކަމަށް ޓީސީގެ ހެޑް ކޯޗް މުހައްމަދު އާތިފް (އާތީ) ބުނެފި އެވެ.\nމިދިޔަ އަހަރު، ދިވެހި ޕްރިމިއާ ލީގް ޗެމްޕިއަންކަން ޓީސީ ހޯދިއިރު، އެޓީމުގެ އޭޓެކުގައި އެންމެ މުހިންމު ދައުރެއް އަދާ ކުރި ކުޅުންތެރިން ވަނީ ޓީމު ދޫކޮށް ގޮސްފަ އެވެ. އެންމެ މުހިންމު ދައުރެއް އަދާކުރި އަލީ އަޝްފާގް (ދަގަނޑޭ) މިހާރު ކުޅެމުން ދަނީ ކުލަބު ގްރީން ސްޓްރީޓަށެވެ. އަޝްފާގް އާއެކު އެޓޭކިންގައި ދެން ހިއްސާވި ދެ ކުޅުންތެރިން ކަމަށްވާ، އިބްރާހިމް މަހްދީ ހުސައިން އާއި އިބްރާހިމް ވަހީދު ހަސަން އަދި ޓީސީއަށް ކުޅުނު ތަޖުރިބާކާރު ޑިފެންޑަރު، އަބްދުﷲ ހަނީފް މިހާރު ކުޅެމުން ގެންދަނީ މާޒިޔާ އަށެވެ.\nޓީސީއަށް ލީގް ޗެމްޕިއަންކަން ހޯދައިދިން، ކޯޗް މުހައްމަދު ނިޒާމް ޓީމު ދޫކޮށްލުމުން މި ސީޒަންގައި ޓީމާ ހަވާލުވި، އާތީ ބުނީ އޭނާ ޓީސީ އާއެކު ނިކުތީ ޓީމު ބަދަލު ވެފައި ވަނިކޮށް ކަމަށެވެ. އެގޮތުން އެންމެ ފަހުން އީގަލްސް އާ ދެކޮޅަށް ކުޅުނު މެޗުގައި ދަނޑުމަތީގައި ތިބީ މިދިޔަ އަހަރުވެސް ޓީސީއަށް ކުޅުނު ހަތަރު ކުޅުންތެރިން ކަމަށެވެ.\n"ޑިފެންޑިން ޗެމްޕިއަން ޓީމޭ ކިޔާނީ، އެކަމަކު އަނެއް އަހަރަށް އެ ޓީމު އެއޮތްގޮތަށް އޮތްތޯ، އަލުން ޓީސީ ޖެހުނީ ޓީމެއް ތައްޔާރު ކުރަންތޯ، މިހުންނަނީ ވަރަށް ގިނަ ސުވާލުތަކެއް އުފައްދަން ޖެހޭ ކަމެއް،" އާތީ ވާހަކަ ދެއްކި އެވެ. "އެންމެ ފަހުން ކުޅުނު މެޗުގައިވެސް ޓީސީގެ މިދިޔަ އަހަރު ކުޅުނު ކުޅުންތެރިންގެ ތެރެއިން ދަނޑުމަތީގައި ތިބީ ހަތަރު ކުޅުންތެރިން، އެހެންވީމާ ބަލަމާ ހިނގާ އަލުން ޓީމެއް ފޯމު ކުރީ ކަމަށް، ނަމެއް ނޫން ފޯމު ކުރަން ޖެހޭނީކީ، ޓީމެއް."\nއާތީ ބުނީ، ގިނަ މެޗުތަކެއް ކައިރިކައިރީގައި ކުޅެން ޖެހުމުން ޓީސީގެ ކުޅުންތެރިންނަށް ވަރުބަލިކަން ކުރިމަތި ވެފައިވާ ކަމަށާއި ސެމީ ޕްރޮފިޝަނަލް ކުޅުންތެރިންތަކާ އެކު ކުރިއަށް ދާއިރު ކައިރިކައިރިގައި މެޗު ކުޅެން ޖެހޭނަމަ އެ މައްސަލަ ދިމާވާނެ ކަމަށެވެ.\nޕްރިމިއާ ލީގްގައި، މިރޭ ޓީސީ ވާދަ ކުރާނީ ޔުނައިޓަޑް ވިކްޓަރީ އާ ދެކޮޅަށެވެ. ކުރިން ޔުނައިޓަޑް ވިކްޓަރީއަށް ކޯޗް ކޮށްދިން އާތީ ބުނީ، އެހެން އަހަރުތަކަށް ވުރެ ޔުނައިޓަޑް ވިކްޓަރީ އޮތީ ވަރުގަދަކޮށް ކަމަށާއި އެ ޓީމަށް ފުރިހަމަ އިހްތިރާމު އެބައޮތް ކަމަށެވެ.\nވިކްޓަރީ ފިޔަވައި ދެން އޮތް އަށް ޓީމުގައިވެސް ވަރުގަދަ ސްކޮޑެއް އެބައޮތެވެ. އޭނާ ބުނީ މިދިޔަ އަހަރު އެންމެ ވަރުގަދަ ސްކޮޑެއް އޮތީ ނިއު ރޭޑިއަންޓްގައި ކަަމަށާއި އެ ޓީމުގައި ތިބި އެންމެ ވަރުގަދަ 15 ކުޅުންތެރިން އެހެން ޓީމުތަކަށް ބެހިގެން ދިއުމުން ހުރިހާ ޓީމެއްވެސް ވަރުގަދަ ވެފައިވާ ކަމަށެވެ.


Muzaaharaa kurumuge namugai amaankan nagaa nuleveyne: Rouhani\nމުޒާހަރާ ކުރުމުގެ ނަމުގައި އަމާންކަން ނަގާ ނުލެވޭނެ: ރޫހާނީ\nއިރާން މުޒާހަރާގެ ތެރެއިން ބަހެއްގައި އަލިފާން ރޯކޮށްފައި: މިއީ ބޭރުގެ ނުފޫޒާއެކު ކުރާ މުޒާހަރާއެއް ކަމަށް ރޫހާނީ ވަނީ ތުހުމަތު ކުރައްވާފައި\nއެމެރިކާއިން އަޅާފައިވާ ދަތިކުރުގެ ފިޔަވަޅުތަކުގެ ސަބަބުން އިރާނުގެ ތެލުގެ އަގޮ ބޮޑުވެފައި ވާތީ އެކަމާ ދެކޮޅަށް އެ ގައުމުގެ ރައްޔިތުން ކުރަމުންދާ މުޒާހަރާތަކުގެ ތެރެއިން ގައުމުގެ އަމާންކަން ނަގާ ނުލެވޭނެ ކަމަށް ރައީސް ހަސަން ރޫހާނީ ވިދާޅުވެއްޖެ އެވެ.\nމުޒާހަރާގެ ބައިވެރިންނަށް އަމާޒު ކޮށް ރޫހާނީ ވިދާޅުވީ މުޒާހަރާ ކުރުމުގެ ނަންމަތީ ހަމަނުޖެހުން ހިންގާ ސަލާމަތީ ބާރުތަކާއި ތޮޅޭނަމަ މުޒާހަރާ ރޫޅާލަން ޖެހޭނެ ކަމަށެވެ. މިދިޔަ އާދީއްތަ ދުވަހު ފެށި މުޒާހަރާތަކުގައި މިހާތަނަށް ވަނީ ދެ މީހަކު މަރުވެފަ އެވ.


Addu Consulate Ge Muaamalaaiythah Haama Kuran Idhikolhun Govaalaifi - Vaguthu\nކުރިއަށް އޮތް ސުވާލު: ދޭންވީ ކޮންލުއިތަކެއް؟ - 23 ގަޑިއިރު ކުރިން\nއައްޑޫ ކޮންސިއުލޭޓްގެ މުއާމަލާތްތައް ހާމަކުރަން އިދިކޮޅުން ގޮވާލައިފި\nއައްޑޫ ސިޓީގައި އިންޑިއާގެ ކޮންސިއުލޭޓެއް ގާއިމް ކުރުމަށް އެ ގައުމުގެ ސަރުކާރުން ނިންމާފައިވާ އިރު، އެ ކަމާ ގުޅޭ ގޮތުން ދިވެހި ސަރުކާރާއި އިންޑިއާ ސަރުކާރާ ދެމެދު ކުރެވެމުންދާ މުއާމަލާތްތަކުގެ ތަފްސީލް ހާމަ ކުރުމަށް އިދިކޮޅު ޕީޕީއެމާއި ޕީއެންސީން ގޮވާލައިފިއެވެ.\nމި ކަން ފެންމަތިވިފަހުން، އިންޑިއާ ކޮންސިއުލޭޓް ގާއިމް ކުރުމާ ދެކޮޅަށް "ސޭވް އައްޑޫ، އިންޑިއާ އައުޓް" ގެ ޝިއާރުގައި ކެމްޕޭނެއް ވެސް ފެށިއެވެ. މިއީ "އިންޑިއާ އައުޓް" ޝިއާރުގައި ކުރިން ކެމްޕޭން ކުރި ޒުވާނުން އިސްވެގެން ހިންގަމުންދާ ކެމްޕޭނެކެވެ.\nބަހުސް ބޮޑުވެފައިވާ މި މައްސަލާގައި، ވެރިކަން ކުރާ އެމްޑީޕީއަށް ނިސްބަތްވާ އައްޑޫ ސިޓީގެ މޭޔަރު އަލީ ނިޒާރާއި ރައްޔިތުންގެ މަޖިލީހުގައި ތިއްބެވި އައްޑޫގެ ދާއިރާތައް ތަމްސީލް ކުރައްވާ މެންބަރުން ގެންދެވީ ކޮންސިއުލޭޓް ގާއިމް ކުރުމަށް ތާއީދު ކުރައްވައި ވާހަކަ ދައްކަވަމުންނެވެ.\nމި ކަމުގައި ޕީޕީއެމްއާއި ޕީއެންސީގެ ކޯލިޝަނުން ދެކޭ ގޮތް ހާމަ ކުރުމުގެ ގޮތުން މިއަދު ނެރުނު ބަޔާނެއްގައި ވަނީ، އައްޑޫގައި އިންޑިއާގެ ކޮންސިއުލޭޓް އޮފީހެއް ގާއިމް ކުރަނީ އާންމު ގޮތެއްގައި ކޮންސިއުލޭޓް އޮފީސްތައް ގާއިމް ކުރާ އުސޫލުގެ ތެރެއިން ނޫން ކަމަށެވެ.\n"ކޮންސިއުލޭޓް ޖެނެރަލްގެ އޮފީހެއް ގާއިމު ކުރަން ޖެހޭ މައިގަނޑު ސަބަބަކީ އެ އޮފީހެއް ނިސްބަތްވާ ގައުމުގެ ރައްޔިތުން ގިނަ އަދަދަކަށް އޮފީސް ގާއިމު ކުރެވޭ ސަރަހައްދުގައި އުޅޭތީ އެ ފަރާތްތަކަށް ދޭން ޖެހޭ ޚިދުމަތްތައް ދިނުމުގައި ދަތިތައް ކުރިމަތިވުން،" އިދިކޮޅު ކޯލިޝަންގެ ބަޔާނުގައިވެއެވެ.\nއެހެންވެ މާލޭގައި ގާއިމް ކުރެވިފައިވާ އިންޑިއާގެ ހައި ކޮމިޝަންގެ އިތުރުން، އެހެން ސަރަހައްދެއްގައި އެ ގައުމުގެ ކޮންސިއުލޭޓެއް ހުންނަން ޖެހޭ ސަބަބެއް ފެންނަން ނެތް އިރު، މިފަދަ ހައްސާސް ވަގުތެއްގައި އެ ފަދަ އޮފީހެއް އައްޑޫ ސިޓީގައި ގާއިމް ކުރުމަށް އިންޑިއާ ސަރުކާރުން ނިންމާފައި ވުމަކީ ސުވާލު އުފެދޭ ކަމެއް ކަމަށް ބަޔާނުގައިވެއެވެ.\nއެ ފަދަ ނިންމުމެއް ނިންމަން ވާނީ، އެފަދަ ހުށަހެޅުމެއް ދިވެހި ސަރުކާރަށް ލިބި، އެ ކަމަކީ ކޮންމެހެން ވެސް ކުރަން ޖެހޭ ކަމެއް ކަމަށް ދިވެހި ސަރުކާރަށް ފެނިއްޖެ ހިނދެއްގައި ލިޔެވި ގެޒެޓް ކުރެވިފައިވާ ހަރުދަނާ އުސޫލުތަކެއްގެ ތެރެއިން ކަމުގައި އެ ކޯލިޝަނުން ގަބޫލު ކުރާ ކަމަށް ބަޔާނުގައިވެއެވެ.\n"އެހެންކަމުން، އައްޑޫ ސިޓީގައި އިންޑިއާގެ ކޮންސިއުލޭޓް ޖެނެރަލްގެ އޮފީހެއް ގާއިމް ކުރުމަށް ބޭނުންވާ ސަބަބުތައް ވަރަށް ތަފްސީލުކޮށް ދިވެހި ރައްޔިތުންނަށް ހާމަކޮށްދެއްވުމަށް ސަރުކާރަށް ގޮވާލަމެވެ." ކޯލިޝަންގެ ބަޔާނުގައި ގޮވާލާފައިވެއެވެ.\nމި ކަމުގައި ދިވެހި ސަރުކާރުން އަދި ގޮތެއް ނުނިންމައެވެ. އެންމެ ފަހުން ނޫސްވެރިންނާ ރައީސް އިބްރާޙިމް މުހައްމަދު ސޯލިހް ބައްދަލު ކުރެއްވިއިރު، ނޫސްވެރިޔަކު ކުރެއްވި ސުވާލަކަށް އެމަނިކުފާނު ވިދާޅުވީ އެކަމުގައި ސަރުކާރުން އަދި ގޮތެއް ނުނިންމާ ކަމަށެވެ. އޭގެ ފަހުން ސަރުކާރުން އެ ކަމުގައި ކުރެވޭ މަޝްވަރާތަކުގެ ތަފްސީލެއް ލިބިފައެއް ނެތެވެ.\nމެއި 29, 2021 18:12\nތީ އަނގަތެޅެން އޮތް ބައެއްނޫން ރަނގަޅުވާނީ މަޑުން ތިބީޔާ\nމެއި 29, 2021 18:29\nފުރަތަމަ 2012 ން 2019 އަށް ހިންގިޖަރީމާތަކާއި ކުރިވައްކަންތައް ހާމަކޮށްބަލަ..... މިތިބެނީ ބީތާވެފައިތަ..\nމެއި 29, 2021 18:35\nޔާމީނު އެކައުންޓްގަހުރި 100 މިލިއަން ރުފިޔާގެ މައުލޫމާތު ސާފުކޮއްލަ ދީބަލަ. ޥިޔަފާރިއެއްނުކުރާމީހަކަށް އެފައިސާލިބުނުގޮތެއްވެސް އޮންނާނެ. ޥެރިކަމުގަހުރިއިރު ދަޜިފުޅު އެޕާރޓްމަންގެ ކުލި ދައްކާނެ ލާރިނެތްވާހަކަވެސް ބުނި'..\nމެއި 29, 2021 19:00\nއެހެންވެތާ ފ އަތޮޅުވިންކާލަން އުޅުނުއިރު ރައްޔިތުންނައް އެކަން އޮޅުނފިލުވާއިދިނީ ޕޕ އެމް ތީ މުސީބާތެއް ގިނައީވަގުން\nޖޫން 6, 2021 20:47\nމުޅިންވެސް ވަގު ކުދިން ވައްކަން ނުކުރެވިގެން އޮތާ


UPDATE: MP Saud ves dhookollaifi | Mihaaru\nއަމީތާއި ސައުދު މިނިވަންވުމާ އެކު، ފުލުހުންގެ ކަސްޓޯޑިއަލް ސެކްޝަންގެ ބޭރުގައި، ޖުމްހޫރީ ޕާޓީގެ ސެކްރެޓަރީ ޖެނެރަލް ސަމީރާ އެކު ފޮޓޯއެއް މިއަދު ނަންގަވަނީ.---މިހާރު ފޮޓޯ: ހުސެއިން ވަހީދު\n20 އޯގަސްޓް 2017 - 16:26 16 comments\nމިދިޔަ މަހު ހައްޔަރުކޮށްފައިވާ މަޑުއްވަރީ ދާއިރާގެ މެމްބަރު މުހައްމަދު އަމީތާއި ވިލިނގިލީ ދާއިރާގެ މެމްބަރު ސައުދު ހުސެއިން ވެސް ޝަރުތުތަކާ އެކު ކްރިމިނަލް ކޯޓުން ދެންމެ ދޫކޮށްލައިފި އެވެ.\nއަމީތާއި ސައުދު ދޫކޮށްލީ، ރައްޔިތުންގެ މަޖިލިހުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައި ވަނިކޮށް، މިދިޔަ މަހުގެ 24 ގައި މަޖިލިހުގެ އިދާރާ އަށް ވަން މައްސަލާގައި ހައްޔަރުކޮށްފައިވާތީ، ހަތަރުވަނަ ފަހަރަށް ބަންދުގެ މުއްދަތު ޖެހުމަށް ކޯޓަށް ހާޒިރުކުރުމުންނެވެ.\nއަމީތާއި ސައުދަށް ވެސް ކްރިމިނަލް ކޯޓުން ޝަރުތުކޮށްފައި ވަނީ ރޭގަނޑު9އިން އަނެއް ދުވަހުގެ ހެނދުނު6އާ ދެމެދު ގެއިން ބޭރަށް ނުކުމެވަޑައިނުގަތުމަށާއި ހެކިވެރިއަކާ ބައްދަލު ނުކުރުމަށް އަދި ކޯޓަށް ހާޒިރުވުމަށް ޝަރުތު ކުރުމަށް ފަހު އެވެ.\nސައުދު މިއަދު މިނިވަންވުމާ އެކު، ފުލުހުންގެ ކަސްޓޯޑިއަލް ސެކްޝަންގެ ބޭރުގައި އިދިކޮޅު ފަރާތްތަކާ އެކު.---މިހާރު ފޮޓޯ: ހުސެއިން ވަހީދު\nމިދިޔަ މަހުގެ 27 ވަނަ ދުވަހުގެ ރޭ އަމީތާއި ސައުދު ހައްޔަރު ކުރުމަށް ފަހު، ކޯޓުން މިއަދު މިނިވަންކުރިއިރު، އެ ދެބޭފުޅުންގެ މައްޗަށް ކްރިމިނަލް ކޯޓުގައި ވަނީ ދައުވާ އުފުލައިފަ އެވެ. އަމީތާއި ސައުދުގެ މައްޗަށް އުފުލާފައި ވަނީ ހުއްދަ ނޫން ތަނަކަށް ވަނުމުގެ ދައުވާ އާއި ގާނޫނު ތަންފީޒު ކުރާ މުވައްޒަފެއްގެ ވާޖިބަށް ހުރަސްއެޅުމުގެ ދައުވާ އެވެ.\nއަމީތާއި ސައުދު މިއަދު މިނިވަންވުމާ އެކު، ފުލުހުންގެ ކަސްޓޯޑިއަލް ސެކްޝަންގެ ބޭރުގައި، އިދިކޮޅު ފަރާތްތަކާ އެކު ފޮޓޯއެއް ނަންގަވަނީ.---މިހާރު ފޮޓޯ: ހުސެއިން ވަހީދު\nއަމީތާއި ސައުދުގެ އިތުރުން އެ މައްސަލާގައި ހައްޔަރުކޮށް މިދިޔަ ބުރާސްފަތި ދުވަހު ދޫކޮށްލި، ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމް (ލޯޔަރު ވައްޑެ) އަށް ވެސް އެ ދައުވާ ވަނީ އުފުލައިފަ އެވެ.\nކްރިމިނަލް ކޯޓުން ވައްޑެ ދޫކޮށްލީ އޭނާގެ ފޯނު ނަމްބަރު ދިނުމަށާއި ގާނޫނާ ޚިލާފު ކަމެއް ނުކުރުމަށް ޝަރުތުކޮށެވެ.\nމަޖިލިހުގެ އިދާރާ އަށް ގަދަކަމުން ވަން މައްސަލައިގެ އިތުރުން ސައުދަށް ވަނީ ޓެރަރިޒަމްގެ ދައުވާ ވެސް އުފުލައިފަ އެވެ. އެއީ ހައި ކޯޓުގެ ފަނޑިޔާރު ޝުޖާއު އުސްމާން އަވަހާރަކޮށްލަން އުޅުނު ކަމަށް ބުނެ ސައުދުގެ މައްޗަށް އުފުލާފައިވާ ދައުވާއެކެވެ.\nއަމީތާއި ސައުދު މިއަދު މިނިވަންވުމުން، ފުލުހުންގެ ކަސްޓޯޑިއަލް ސެކްޝަންގެ ބޭރުގައި ސްޓެޕިން އައްޔަ އެ ދެ ބޭފުޅުންނާއެކު ސެލްފީއެއް ނަގަނީ.---މިހާރު ފޮޓޯ: ހުސެއިން ވަހީދު\nޓެރަރިޒަމްގެ އެ ދައުވާ ސާބިތުވެެއްޖެ ނަމަ 17 އަހަރާއި 20 އަހަރާ ދެމެދުގެ ޖަލު ހުކުމެއް ސައުދަށް އަންނާނެ އެވެ. އޭނާގެ އިތުރުން އެޑިއުކޭޝަން މިނިސްޓްރީގެ ކުރީގެ ކޯޑިނޭޓަރު އިބްރާހިމް ހަނީފްގެ މައްޗަށް ވެސް އެ މައްސަލާގައި ޓެރަރިޒަމްގެ ދައުވާ ވަނީ ކޮށްފަ އެވެ.\nއިތުރު ލިޔުންތައް މެމްބަރު މުހައްމަދު އަމީތު ކްރިމިނަލް ކޯޓް ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު ސައުދު ހުސެއިން (ވިލިނގިލި) މުހައްމަދު ވަހީދު އިބްރާހިމް (ވައްޑެ) ޕޮލިސް